
SPIRT, ANIME 
E CUARP 


LA VISION TERNARIE DAL OM 


di Fabian Ros 


IMAG)IN IN CUVIERTE 


Inte imagjın de cuvierte o viodin ilusträt il ritual de pesadure de anime daür de narazıon dal 
so destin dopo de muart, destin ilustrat dal libri egjizi dai muarts In chest papiro vin la sene li 
che Anubi, il diu cul cjäf di siacal (a man campe), al compagne il muart fin li de sale dal tribunal 
di Osiris. In chest tribunal a son 42 judics incargats di judicà i| muart e une belance par pesa il 
so cûr (che al conten il Ka, ven a star la sò anime) che si viöt sul plat di campe Su chel altri plat. 
la dee Maat (dee de justizie e de veretàt) e à poıãt une plume che al e il so simbul. Se la anime 
(il Ka) dal muart e pese plui de plume, cheste e ven dade di mangjà a Ammit, un mostri cul cjäf 
di cocodril e il cuarp di leon (che si vior dongje de belance a man drete) Ma se il Ka al e lizér 
tant che une plume alore il muart al pues jentra tal Hotep Yaru. i zardins di Osiris in cualitat di 
Akh, spirt in glorie 

In alt de imagjin a son rapresentats i judics intant che a man drete si viôt il diu Thot (divinitat 
cul cjaf di ibis) inventór de scriture che al regjistre la pesadure e il judizi intant che il muart al 
recite la só confession. 

Il simbolisim de belance e de pesadure de anime si lu cjate compagn ancje tal cristianisim 
come che si pues viodı in tantis imag)ins massime tes glesiis medievàls 

Achi o ripuartin la fotografie di un basriléf dal domo di Glemone (1290-1337) li che si viodin 
Sant Michél che al ten in man la belance intant che il diaul. par imparonasi de anime che e ven 
pesade si rimpine sul plat par che la belance e but de bande sò Ma, cun dut di chest imbroi, la 
belance e bute istés de bande di Sant Michel 

O dedichi chest volum 
ae mé femine Mariella 
eagno fi Matie 


INTRODUZION 


ANIME E SPIRT 


Prime di scomengä chest picul scandai che al inten al studi dal rapuart tra la 
realtat corporal e i elements soresensibii che le rindin manifestabile e di staza 
cemüt che la cuistion e ven tratade des scuelis tradizionäls, al covente fà une 
premetidure di caratar lessical par podé sclarî ce che o intindin cui tiermins di 
anime e dì spirt. 
Intes lenghis e inte culture ocidentàl e moderne i tiermins anime e spirt, 6م15‎ 5+ 
a son tratats sul plan metafisic tant che se a vessin il stes significat. A voltis 1 
doi tiermins a son dopràts cun significats diferents, ma, daùr dai autòrs, cumò 
cuntun sens, cumò cuntun sens contrari. Cence contà - ma robe che achì no 
nus interesse di scrutinà plui di un tant - lis interpretazions plui o mancul 
romanzadis o psicanalitichis che chestis peraulis a pandin inte nestre societät, 
Inte concezion materialiste, anime (o psyché) alè dome un tiermin che al ilustre 
une relazion tra ilcuarpe il mont che lu cercene. "Seo vin ché di lama chest ordin di 
relazions ‘anime’ o ‘cussience™ al scrif Umberto Galimberti (Il corpo ed. Feltrinelli, 
p. 159) “no vin nuie di obietà, baste che, cun chescj tiermins, no si intindi il lic di une 
presumude subietivitàt che e dopre il cuarp tant che un imprest, ma la dialetiche che il 
cuarp al instaure cul mont par creäsi un ambient par mieg de azion [?]” (...) "La anime 
e je dute chi, te capacitàt umane di refudà l'ambient natural par creäsint un virtual che 
al devente real cul lavór che, inte insuficience dal dat, al promöf la passion pal pussibil", 
(ibidem, p. 160). 
Come simpri, li dai pensadörs modernis, il discors, in mancjance di une 
cognossince dal argoment e su la fonde di un prejudizi sostanziäl, al finis par 
intorreàsi su se stes par concludisi cuntune frase che, là di là dal efiet, no dis 
propite nuie. 
Plui in gjeneräl, la confusion e devente total cuant che, par esempli, il tiermin 
spirt (e spirts) al ven doprät par significa, realtats une vore diferentis tra di lör: 
par esempli deitats dal mont intermedi (aspiets dal mont sutil e soreindividual), 


o aspiets e funzions de divinitat, o fintremai par designa fuarcis psichichis 
svoladiis. 

Cheste confusion dongje di jessi une degjenerazion lessicäl, e je spie de pierdite 
di une cognossince tradizionäl, cognossince universal e für dal timp, definide 
ancje Philosophia perennis o Sophia perennis, (viöt a chest proposit la note 2) e dal 
disadatament, par altri consecuent, des lenghis dal mont ocidentäl par defini 
concets che a son di nature soresensibile. 


Intes civiltäts tradizionals, impen, come che o viodarin, i concets di anime e di 
spirt (e ce che ur corispuint) a an doi significats une vore diferents. 

La confusion che al pant il nestri müt di viodi dur ce che al è là di là de 
manifestazion sensibile (ven a stäi la realtat metafisiche), no je casual ma e je 
determinade ad in plen dai svilups che e à vüt la storie dal pinsîr ocidentàl, 
svilups che a an condizionät ancje il nestri mat di viodi il stes mont fisic e il 
rapuart che o vin stabilit (o plui in gjeneral che no vin stabilit) tra mont sensibile 
chel soresensibil, dualizant il rapuart tra i doi, e par fini lant a dineá la esistence 
stesse dal secont e dant ae materie sole l'atribüt di "realtàt". 


Come che o vin a pene pandüt disore e come che o viodarin plui indenant in 
mûr plui detaiat, se la confusion dai tiermins e nas un grum adore te tradizion 
cristiane (e in mür specific - e o disarés dome - in cheste tradizion), chest fat 
al é leat a un là al mancul, fin ae disparizion, parentri dal mont cristian di 
une dotrine esoteriche, dut a vantag - se cussi si pues di - di ché essoteriche 
che, massime tes tradizions e societats dal mont mediterani, e cjape la forme 
particolar di religjon’. 

Intai prins secui dal cristianisim la part esoteriche, probabilmentri insedade in 
ché che e je stade clamade la gnosi, e rapresentave la fonde di cheste tradizion, 
come che al ven für ancje dai studis plui resints, tant che chei pandûts intes 
ricercjis di Renato lacumin a proposit de tradizion cristiane aquileiese (Aquileia 
il tesoro di luce, edizion Chiandetti, 1988 e La basilica di Aquileia, il mosaico dell'aula 
nord, edizion Chiandetti, 1990). 

Ma no si à di assimilà gnosi cul gnosticisim (adun di scuelis filosofichis 
eterogjeniis) che nol à un rapuart cul cristianisim, a un tant che cierts autórs 
gnostics a jerin anticristians. 


Cun di plui al va dit che la dimension esoteriche dal cristianisim e reste vive e 
e ven tramandade cence soluzion di continuitat almancul fin sul fini de Ere di 
Mieg (XIII secul) e dentri di altris contescj e in formis diferentis ancje dopo. 
Ma par podé là plui in dentri re cuistion e viodi ce che o volin intindi cui tiermins 
di cuarp, di anime e di spirt, al covente scandaia ce che a pandin a chest proposit 
chés altris tradizions, cuntune particolar atenzion a chés che a àn mantignüt ad 
in plen, dilunc ju dai secui, il corpus de lór dotrine sapienzial. 

PART | 


LIS TRADIZIONS 


LA TRADIZION INDUISTE 


Prin di dut bisugne evitä-te descrizion dal rapuart anime-cuarp-une concezion 
dualiste che e dissepare i doi elements rivant a consideràju fintremai antagonisci. 
Il cuarp nol è un semplig "supuart" o piés ancjemo, la tombe - daür de concezion 
platoniche - de anime, ma la sò espression ultime concretizade te suaze dal 
mont sensibil, la sê “vieste material” adate a jentrà in rapuart cuntun dai monts 
manifestats (il nestri), la essence che si fas sostance par metisi in rapuart cu la 
nature. 

Si podarès di, se il paragon nol fos masse ardimentös, che la anime e je in 
relazion cul cuarp come la energjie intal so rapuart cu la masse corpuscolar. 
Jenfri i doi stàts di esistence o vin, intun ciert sens, une “ecuivalence” li che 
masse e energjie a son la stesse robe ma intune forme e cuntune funzion 
diferente. Bisugne insisti sul fat che si trate di un paragon dal dut metaforic e 
che in nissun cas al à di jessi cjapàt ae letare. 

Se Aristotile in “De Anima” al diseve “A suponin just chei che a ritegnin che ni la 
anime e puedi esisti für dal cuarp, ni che la anime e sedi un cuarp. No je di sigür un 
cuarp, ma alc dal cuarp", ven a stai che al contestave la concezion dual tipiche 
dal platonisim, bisugne ancje di che lis dös modalitats di esistence si palesin in 
timps e in mits di espression diferents. Se e je vere che un cuarp nol pues esisti 
far de anime (val a di, di ce che lu anime) e je ancje vere che l'element animic, 
pes sôs carateristichis e funzions propris, al è in stat di "manifestàsi” (e duncje 
di esisti) — par un ciert timp o par un determinat cicli stabilit - ancje für di chel 
cuarp che al à vivificat e che al à “doprat” par sperimenta, par metisi in relazion, 
cul mont sensibil. E chest intal stes mat li che une vibrazion energjetiche e va 
indenant a pandisi ancje là di là de risultive che le à provocade o che magari, 
intal jenfri, e je disparide o cussì come che il calôr di une cjandele al va indenant 
a pandisi ancje cuant che cheste e ven distudade. Se e je une corelazion o une 
interrelazion tra dimension corporal e animiche, propite parcè che espressions 
diferentis de stesse manifestazion, chestis dòs dimensions a an dut cas timps 
di vite e modalitàts di esistence diferents. Cun di plui no si a di confondi une 
vision dualiste cu la necessitat analitiche di "sistematizà" e di staza in maniere 
separade chestis dös modalitats dal mont manifestat. 

Cussì o fasarìn, partint de tradizion induiste. 

Il cuarp nol è duncje di meti in contraposizion cu la anime, ma al a di jessi 
calcolat tant che une sò espression necessarie par compassa la sò esperience 
terene: il mieg di union — vie pal so viag parentri di un mont dual - de sostance 
cu la sò essence. Se Platon al definìs il cuarp tant che la tombe de anime, la 
Philosophia perennis* e jeve il cuarp ae sò funzion plui alte, li che lu definis tant 
che templi dal spirto cuant che al dopre la metafore de barcje o dal cjar tant che 

mieg necessari par jonzi la realtät ultime. Li che cjar (caro) e cjar (carrus) a rindin 
ben il rapuart tra dimension corporal tal so aspiet static cun chel dinamic dal 
viac, dal percors uman e il sens de esperience de vite e di ché divine. 
Mailcuarp nol è dome “funzional”, in chest cas, a di un compassà la vite umane, 
par passa dentri di un altri stat di esistence. Al è lui stes, par mieg dai siei 
elements costitutifs, simbul dal dut, di un dut universal. Parcé che, come che al 
ven dit e come che o viodarin plut indenant, in dutis lis tradizions sapienziäls 
l'om al è simbolichementri e costituzionalmentri - in ducj i plans de sò esistence 
- fat a imagjin di Diu. Duncje, no dome te sò tripartizion gjeneräl, ma tal so 
stes jessi "cjar": l'Adam terestri al è simbul e al à parentri di se l'Adam Qadmon 
(l'om Universal). Di chi la nassite di un antropomorfisim divin, risultär, te fase 
dissendente di une determinade civiltat, di une degjenerazion de comprension 
metafisiche, li che Diu al ven sbassat a idul o li che il cuarp, dispueàt de sò 
animicitat e de sò spiritualitàt, al devente obiet di idolatrie. 


Inte tradizion indù il cuarp al è definit cul tiermin di sthüla sharira (sharira = 
cuarp, sostance; sthüla = ordenari, material); la anime e je definide tant che 
sükshma sharira (o linga sharira) (säkshma = sutil), ven a stài il cuarp sutil, la 
sostance sutil; e il spirt cant che atma. 

Atmà, il spirt (e no "la anime", come che al tradüs cualchi orientalist o teolic 
nostran), al è incondizionät e parsore di ogni determinazion’, al è in chest cas 
il ver se (il nons gréc, la vere personalitat, essence trassendente e imanente di 
ogni jessi manifestàr), li che invezit il jo (principi de individualitàr, ahamkara, 
"jo o soi") al è l'element ilusori e contingjent dal jessi vivent. Atmà, di fat, si 
identifiche cun Brahma (l'Assolüt stes) e dut ce che al è manifestàt al è un rivoc, 
une espression di atmä, che nol podares (il manifestat) vé esistence se separat 
dal so principi. 

La anime, o cuarp' sutil, e je duncje la sostance intermedie tra spirt (che o podin 
defini in chest cas cause prime o cuarp causal’) e cuarp ordenari, e e rapresente 
il prin riflès dal principi. 

Te tradizion oriental, cheste (sükshma sharira) e ven dividude in varis koshas 
(volugs, scus) cun implicazions a nivei diferents. 

Il cuarp sutil (la anime, psychè) si cjate duncje, di une bande, in strente relazion 
cul cuarp e cun dutis lis sôs manifestazions (inteletuals, de cussience e vitals) 
e, di ché altre, al devente un mieg pal superament de individualität stesse e pe 
realizazion dal jessi inte sô totalitàt, ven a stai pe union (yoga) dal jessi cul Se 
(cul Assolüt, cun Brahma). 

Intune cierte maniere la anime e rapresente un puint tra il mont relatif e 
contingjent e l'Assolüt. Ma al pues ancje rapresenta une vie contrarie. 

La dople direzion che e pues cjapa la anime (o, miór, che si pues cjapà par mieg de 


n 


anime) al مناغ‎ daicaratars particolars dal cuarp sutil, aspiet che al ven evidenziar 
in dutis lis tradizions. Intal neoplatonisim (adun di scuelis filosofichis che a 
aparissin tai prins secui de nestre ete) chest al è un dai caratars de anime che al 
ven cjapat in considerazion. 

A chest proposit Porfiri al scrif intune des sôs Sentencis sui inteligjibii: "La anime 
si lee al cuarp par conversion aes passions che a divegnin di chel, e si indi libere di gnüf 
par mieg de impassibilitát". In cheste sentence si puedin nota dés tindincis, une di 
nature moral (la conversion aes passions de anime) ché altre (la impassibilitàt 
tant che mieg di liberazion) di nature sostanzialmentri "inteletuäl". 

Cheste impassibilitat e je dongje di un procedi oriental intai confronts de realtàt 
ilusorie o dongje dal procedi stoic se o vin ché di restà intal mont ocidentàl. Une 
interpretazion (doi aspiets presints tes sentencis di Porfiri) che e disvele ancje, 
intune cierte maniere, un moment "critic" intal passag de tradizion "classiche" a 
ché judaichecristiane. Il tiermin "leà" al mostre ancje un dualisim di fonde, une 
vision separative, tra anime e cuarp, li che, impen, la tradizion universal e tint 
a no dà soluzion di continuitat tra i doi riermins e li che element sutil e materie 
ordenarie a son ipostasis dal Un, dal Spirt. 

Ma, là di là dai aspiets di nature storiche, ce che nus interesse di mostrà e je 
la compatibilitàt, in dutis lis dotrinis tradizionäls, dal significat e de posizion 
che e cjape la anime rispiet, di une bande, al cuarp e, di ché altre, al spirt e la sò 
funzion particolar rispiet a chestis polaritàts. 


Dut cas, al é inte tradizion induiste che la rapresentazion de anime e cjate la só 
espression la plui complete. Intal vedantisim, di fat, la anime (definide come 
che o vin za viodüt "cuarp o sostance sutil") e ven dividude in tré volugs (koshas). 
Al va subit precisat che cheste division e je juste virtual, stant che la anime 
no à la stesse nature di estension dai cuarps materiäi e no je localizabile inte 
stesse maniere di chescj ultins. Ma, a ogni mat, un ciert nivel di rapresentazion 
spazial al é inevitabil no dome par resons descritivis ma ancje par marca, come 
che o viodarin, l'inflùs de anime te funzionalität dal cuarp, par mieg des trê 
cualitats (gunas: sattwa, rajas e tamas), dongje di jessi funzion di puint intal meti 
in rapuart il mont sensibil cun chel spiritual. 

In sintesi, cence volé là masse indentri, che nus puartarés une vore lontan dal 
nestri subiet, o disarin che i tré koshas soremenzonats che a costituissin la 
forme sutil, cussì come che al ven pandüt dai Vēdas, a son: vijnänamaya-kosha 
che al stabilis l'incuintri tra l'intelet superiór, spiritual o intuitif (buddhi), cu lis 
facoltats principials di percezion; manomaya-kosha che al à tant che implicazion 
lacussience mentàlola facoltát dal pinsir e pranamaya-kosha che al in rapuartcu 
lis facoltats di azion e di sensazion. A chest al larés zontat änandamaya-kosha che 
al & il complès di dutis lis pussibilitäts di manifestazion che atmä al compuarte 

in se, a nivel principial e indiferenziat. Ma chest aspiet nol è disseparat dal "Se" 
e si cjate la di la de esistence condizionade. Aspiet che al é in relazion cun chel di 
Ishwara®, ven a stài il principi prin di dute la manifestazion, l'Un?, il Jessi, che nol 
va confondüt cul assolüt, cun Brahma, il No jessi). Chest ultin volug, come che o 
viodarin inte analogjie tra macrocosmi e microcosmi, al è il complementar dal 
cil (inte distinzion macrocosmiche dai tré monts: Tiere, Mont intermedi e Cil) e 
alcorispuint tal jessi individual a chel che al ven definit il cuarp causal. Il Se intal 
so aspiet assolüt, al è impen il cuart stat (turiya), l'atmá dal dut incondizionar. E 
al è dome in chest cuart stat che il jiva (il jessi vivent) al supere la cundizion di 
ignorance e che al rive a jonzi la esperience pure (suddhavidya). Ma al esist ancje 
un cuint stat (turyatita) li che si rive a di un nivel di cussience clamât unmesha. 
Plui inla "cui che al è cence magle* si imbombis tal Shiva Sovran. Cheste serie di 
stats assendents e pues jessi plui o mancul lungje daür dai tratats. 


Ma, partornà ae tripartizion de anime, o podin constatà che la stesse tripartizion 
(tripartizion analogjiche) le cjatin tal neoplatonisim li che la anime e cjape il 
valór di jessi, vivi e pensá: imagjin de imagjin de triade superior. 

Di fat, in Porfiri la anime e je une "triade inteletual” che e ricalche la division de 
"triade superiôr" (sovrane), division di intindi in tiermins cualitatifs, stant ae 
sò nature incorporie e no spazial. O podaressin duncje dî che tal neoplatonisim 
il “jessi” de anime (aspiet "spiritual") al corispuindi, te tripartizion indù, ae 
vijnanamaya-kosha (che al segne l'incuintri tra intelet superior. "spiritual", 
intuitif cu lis facoltats principals di percezion); che il “pensa” (inteligjence 
mental) al corispuindi cun manomaya-kosha (che e impliche la cussience mental, 
la facoltàt dal pinsir); e che il "vivi" (la vite) al corispuindi cun pränamaya-kosha 
(in rapuart cu lis facoltats di azion e di sensazion). 

Cheste division si torne a cjatäle in Aristotile (384-322 p.d.C.) intune maniere 
ancjemó plui precise, li che o vin: la anime vegjetative (cu la funzion di jessi da 
cjaf des dinamichis biologjichis; viót la pränamayakosha); la anime sensitive che 
e rêç il moviment, la percezion e la sensazion (viöt manomayakosha), la anime 
intelerive che e rêç la cognossince, la volontät (viöt vijnamayakosha). Il noûs passif 
al corispuint alore al Un, al principi prin "creatif" ma condizionät, no imortäl, 
li che impen, il nons atif al è juste ché part imortäl e eterne, incondizionade e 
assolude che e corispuint al spirt, al atmä dai Véda. Par Aristotile la anime e 
je "l'at prin (entelechia) dal cuarp natural, cuarp che al à la vite in potence" (De 
anima). Pal Stagjirite anime e cuarp a son, par altri, un dutun (synolon) che si 
incalme un cun chel altri e li che la prime e je la forme dal secont, si che duncje, 
e come che o vin za viodür, la anime no podares vivi disseparade dal cuarp. 
Intal shivaisim, stant a Alain Daniélou, che lu calcole une tradizion prevediche 
(dravidiche), integrade in part dai invasòrs arians re lör tradizion brahmaniche, 

i elements de tripartizion antropologjiche a cjapin i nons di pati, pashu e pasha, li 
che pati (sorestant) al è l'aspiet divin, pashu (il besteam) chel material e pasha (il 
leam) che al mostre la unitate la interdipendence dal aspiet animal cun chel divin. 
Dongje di cheste tripartizion che e je di nature ipostatiche e che e cjape dentri 
lis funzions de anime in rapuart cul cuarp, o vin une rapresentazion bipartide 
che e met in clàr lis dös fuarcis (i doi moviments) che te anime si contraponin 
traviers dai "soflis" e che a son ae fonde de dinamiche vital, mental e inteletive 
spiritual. Scare lûs, feminine masculin, yin e yang, asura e deva, negatîfe positif 
a son lis dôs polaritäts che a guviernin dut il nestri jessi e a ducj i siei nivei. 

Par Meister Eckhart l'om al a dös naturis: une clamade il spirt bon e ché altre 
definide il spirt trist: intant che il spirt trist si intraten cul "om esteriör”, 
il spirt bon al è in rapuart cul “om interiór". Cheste dualitat e je, intun ciert 
sens, la forme normal e abituäl dal funzionament de cussience dentri dal 
mont manifestät. Cun di fat, te esperience umane, al è come se dentri dal om a 
dialogassin doi personags un cun chel altri in mit seguitif. Chestis dôs fuarcis 
antagonistis, pe realizazion di une cussience superior, a an di jessi “pacificadis” 
intun ecuilibri costant e puartadis a sinterizäsi in chel Un che al rapresente la 
colone assendente ae scuvierte de nestre vere personalität. Assension che no je 
cence pericui e che e je pussibile dome par mieg di un control seguitif di fuarcis 
soresensibilis e in presince e cul jutori di un mestri cualificat. 

Ma, intant che tes tradizions dal Orient Lontan i doi aspiets soredits a son 
calcolats complementärs e necessaris e li che il sfuarç dal jessi al à l'obietif di 
riva a di un ecuilibri di chestis dös polaritäts, intal mont mediterani l'acent al 
ven metüt su la contraposizion "positif" - "negatîf", contraposizion che si vistis, 
dispés e par fini, di valencis e di considerazions di caratar moral che a finissin 
par incressi il dualisim stes.. 


IL BUDISIM 


“E esist une pigule opare che no fas plui di cinc pagjinis, scrite in viers e intitulade 
‘Potence dal auguri benvolent’. Chest libri al disvele la dotrine di chel che o clamin 
cul non di Buddha de origjin, 'Bontàt Sovrane’. Si trate dal prin Buddha che si è 
manifestat inte umanität ma no il prin vie pai timps parcé che la cjadene dai 
Buddhas e je eterne e no si pues assegnäi un scomengament temporal. La opare e 
tache cun chestis peraulis: 'Scoltait! Ogni jessi che al aparis, che al sedi tal Cercli de 
Esistence o che si sedi liberát, al è in Principi Un cui doi percorse cui lôr doi risultàts. 
Al è chest il züc di destrece che al ven fat de Ignorance e de Cognossince. Volessial 
il Cil che in gracie de benvolence Sovrane a podessin duc] jenträ inte permanence 
regal de Essence Divine e riva, a viert e dal dut, al stat di Buddha!" . 

(Marco Pallis in Cimes et Lamas, p.344) 

Pe tradizion budiste il ver Se, il spirt, al è alc dal dut indecifrabil e inominabil. 
Dut cjapat intal sfuarg di superä la ipseitat, di sorpassa la confusion dal se 
cuntun alc di individual, di "egotic", causionat de struture mental dal jessi 
che al vif la esistence tant che separativitat e individualität, il budisim no si 
contente de definizion induiste dal Se tant che atmä. Par jessi plui precis, al 
met a clär che nissune definizion e je in stat di descrivi une realtat che si cjate 
für dal mont manifestät e, a cualsisei nivel, al sghinde ogni tentazion o tentatif 
analitic di cheste realtat che pe sô stesse nature e je è là di là, si "cjate" là di là, di 
ogni pussibile definizion. Il tiermin atmá, il Se, cundut che al sedi contraponüt 
al jo, al pues someä, dut cas, a un alc di definit. Ma cemüt puedial jessi definit 
alc che nol è alc, che si cjate für di ogni determinazion, inominabil, für de 
esistence (samsariche)? Daùr di cheste impostazion, il budisim al sielç, cuntun 
procediment apofatic, di doprà un tiermin negatif: Anatta (in pali), an-atmà 
(in sanscrit) che al vůl dî no-Se. Ma chest nol val significa che anatta e sedi la 
semplice negazion di "un Se". Plui tost, la "definizion" e sghinde ogni pussibile 
definizion. E je la pussibilitàt di defini l'indefinibil che e ven chi dineade. Anatta 
nol è ni un Se ni - e ancjemò mancul - un "nuie", no je ni chel ni chel altri, a braç 
cu la definizion upanishadiche "Neti, neti” (ni chest, ni chest). Ce che al è, nol 
è pussibil nomenälu e, se o vin ché di “nomenalu” o podin falu dome cuntune 
negazion. Parcé che nomenantlu cuntune afermazion, si cor il risi di savoltänt 
il significat. Inte stesse maniere l'Assolùt si pues nomena dome metintlu a 
confront cul concet di un “Jessi” limitàt, che al devente cussì il No-Jessi, che, 
se definît tant che Jessi, nol pues nuie altri che pandi une limitazion. Cualsisei 
denominazion o definizion, di fat, e prodüs une limitazion*. L'Assolüt, duncje, 
al pues jessi definit dome cuntun tiermin negatif, ven a stai gjavant di se dut ce 
che nol pues jessi. Di fat l'Assolùt nol pues “esisti” (ex sistere = sta für) parcè che 
il cence limit, l'Infinit, nol pues jessi o là für di se stes. 

Parmenit, al ribalte i tiermins ma al esprim il stes concer, “dome il jessi (la 
realtat assolude) al è, il No-Jessi (la realtat che e mude) nol è". Paradossalmentri 
l'ateisim, cence savé e cence volé, al dis une robe juste cuant che al contint che 
"Diu nol esist". Di fat, Diu, che al é assolüt e infinit, nol pues esisti (jessi für di 
se) se no intune forme dal dut virtual. 

Il teolic medieval Meister Eckhart (1260-1328) al svilupave il stes pinsir afermant: 
"Jo o dis ancje: Diu isal un jessi? No, Diu al é tant di plui, al & un jessi che al trassent il 
jessi e un nuie che al trassent il jessi". 

La dotrine budiste di anatta peró no rapresente une inutile complicazion 
sofistiche o di nature juste lessical, ma e nas intun precis contest storic, intun 
moment critic de tradizion vedantiche. La crisi dal brahmanesim, sul plan dal 
so svilup inteletuäl, che si é vude in Indie tor dal VI secul prime di Crist, al veve 
puartat a formis degjenerativis la tradizion stesse e a une incomprension de 

dotrine origjinarie. Il budisim al va insuazat intal contest di cheste crisi, tant 
che reazion a cheste pierdite e a un savoltament de cognossince, rinfuarcint la 
tradizion par mieg di une “riforme necessarie". E, par altri, in mát corelatif ae 
nassite e al svilup dal budisim, si svilupara, dentri dal induisim stes, une corint 
di rileture e un straordenari "tornà aes risultivis” par mieg dai scrits esegjetics 
des Upanishads (plui tart interpretats di savis tant che Shankaracharya). 

In pratiche, duncje, la dotrine di anatta no contradis, inte sö significazion 
origjinarie la dotrine di atmà, pluitost le precise intun moment li che l'induisim 
al paidis une profonde crisi inteletual. 

Ealécecheal fas dia Ananda Coomaraswamy “(...) alè vêr che il Buddha al dineave 
la esistence de anime o dal se tal sens strent dal tiermin (...) ma (...) al fevele dispès di 
chest se o spirt, e in müt ancjemö plui clär inte formule ripetude na mé so atta ‘chest nol 
è il gno ver se” (Hindouisme et Bouddhisme, note a p. 156 - 157). 

La dotrine di anatta e je part integral di un pont di viste ben precis che, cul meti 
in las l'aspiet metafisic fondamental, al sclaris cemüt che la comprension de 
nature dal ver Se (atmá/atta) nol pues vigni für par mieg di un esercizi "resonät”, 
razionäl, li che il jo analitic e speculatif al è il subiet dal scandai e duncje di un 
procès mental (che al partis dal "jo o soi") ma, dur il contrari, al è par mieç di un 
procès di ordin intuitif e sorerazionäl che cheste comprension ع‎ pues palesäsi © 
disvelä in mùt subitani (viôt la Iluminazion, il Satori gjaponés) la vere "nature" 
di anatta (il Se, Spirt, atmá). Al è par mieç de prese di cussience che il Jo si palese 
tant che relatif e ilusori e il Se tant che element (se cussi si pues clamä) imutabil, 
assolüt, muiül imobil de ruede di ogni singule esistence, di dutis lis esistencis 
metudis adun, di dut il mont e di ducj i monts metüts adun, e, intal stes timp, 
no condizionat di nissune di chestis realtàts. 

Ma, intal stes moment, viodint il pericul che il Se al vegni considerät, cjapat, 
in cualchi mat, dentri di une "individuazion”, si ben che superior, il budisim al 
met l'acent su la inutilitat (o miör sul fal) di une definizion e su la necessität, par 
cui che al val riva ae cognossince e ae iluminazion, di meti in valör la negazion 
di cualsisedi determinazion. Duncje, invezit di poni dute la "atenzion" suntun 
Se (pûr calcolat inte sò dimension assolude) il budisim al concentre dut il so 
sfuarg sul concet di "vacuität", vueit di ogni condizionament mental, libar de 
ilusorietat dal mont manifestat, cun ché di salvasi dal sgoif samsaric di muarts 
e rinassitis seguitivis e par ricondusi Ja umanitat ae 56 vere nature. 

Al scrif Donald S. Lopez “Al somee che il Buddha al refudas lis dotrinis stabilidis 
di altris assetis, filosofs dal so timp che a viodevin intal ricognossiment di un Se o di 
une anime eternis la claf pe liberazion de soference. Pal Buddha la cause di dutis lis 
soferencis e jere la crodince dal Se, la idee che tra i elements costitutifs de ment e dal 
cuarp al fos alc che al dure plui di un istant. La crodince tun Se al fas nassi la brame 
che e nudris il se e l'odi che lu difint. Brame e odi a sburtin a fa azions no virtuosis che a 

lor volte a produsin il karma negatif che al cree il patiment. La ignorance e je duncje la 
cause lidris dal patiment. Si che duncje, une volte eliminade la ignorance, al finis ancje 
il patiment.” (Che cos'è il buddhismo?, p. 48). 

Ma, stant ae dificoltat di capi ad in plen la dotrine di anatta, e propite par jessi 
plui dongje ae comprension di ducj, cualchi scuele budiste e à insedat intal so 
sisteme il concet di Tathagata, la buditat in potence, element che no si slontane 
masse dal concet di Se, stant che e je la nature essenzial e incorutibile dentri di 
ogni jessi che al vedi voi par viodile. 

“I Buddhas” al scrif simpri Donald S. Lopez a proposit di cheste scuele "a 
comparissm intal mont par anunzià a ducj i jessis la presince intime di chest grant 
tesaur che si cjate dentri di lör. Il Tathagatagarbha al è tant che une semence di mango: 
nol fraidis e se al ven plantât al devente un grant arbul." (ibidem, p. 89). 

Di nota a chest proposit cemùt che ancje in altris tradizions la imagjin de 
semence, essence divine e incorutibile, si presenti cul stes significàt. Come par 
esempli te parabule evangjeliche dal grignel di senape contade dal Cristli che si 
dis: "Il ream di Diu al somee a di un grignel di senape che un om al cjape sù e al semene 
tal so cjamp. Chest grignel al è il plui pigul di ducj, ma cuant che al è cressüt, al devente 
la plante plui grande di ches che a son intal ort. Al devente un arbul cussì grant che i uciei 
a vegnin a fà il nit intal mieç des sós ramacis" (Matieu 13, 31-33). 

E ancjemö, tes Upanishads: "Chest Purusha, che al ven identificät cu la ment e che 
al à une nature sflandorose, al è (...) realizät dentri dal cûr tant che un grignel di ris 
e di vuardin. Lui al è il Signór de totalitat, al è l'Ordenadôr di dutis lis robis e al è chel 
che al guvierne su dut ce che al esist”. (cuint Adhyäya, sest Brämana, Brhadaranyaka 
Upanishad, p. 1155). 

La dotrine di anatta, in altris peraulis, e je la dotrine dal so disvelament. Dome 
l'iluminàt al pues rivà ae comprension di anatta ma, chest disvelament, nol pues 
jessi palesat cu lis peraulis, parcè che no esistin peraulis che a sedin in cas di 
descrivint la sò nature, stant che lis peraulis a puedin descrivi dome la nature di 
ce che al è di chest mont e parcè che anatta (chel che il Vanzeli al clame il Ream 
di Diu e che si cjate tal cor dal om) nol à "nature". 

Concludint, alè clar che no esistune diference dotrinäl di fonde jenfri l''nduisim 
e la dotrine di atmá di une bande e il budisim e la dotrine di anatta di ché altre. 
Dutis lis dós a son dal dut ortodossis. La diference e rivuarde une impostazion 
diferente, cussi come che a palesin impostazions di nature diferente, lis tantis 
scuelis di pinsir che si cjatin tes tradizions dal budisim e dal induisim, cence 
che chest al sedi in contrast tra di lór. Si trate, in altris peraulis di nivei e di 
impostazions diferentis, müts diferents di rapresentà la realtàt. 

Dut il pinsir budist al ven für par sotrazion, par negazion, daür di un proces 
apofatic. Si partis di ce che “nol è": il cuarp, la anime, il se. Jonzi il Nirvana 
(Nibbana), la liberazion, al vàl di jonzi la essence che si determine cuant che 

a vegnin rimovudis lis causis di ché che, par convenzion, si definis un jessi 
esistent. Ma cui isal il subiet che al jong? Cuäl isal il subiet che si libere? Pal 
budisim, nol è il jo e nancje un se determinat (stant che l'unic ver Se al è l'Assolùt 
che, cun dut che al parten a ducj, nol parten a nissun individualmentri), ma 
la cussience (pure) che e cjape at di partigni ae Cussience assolude e ché, par 
mieg di cheste iluminazion, di chest autodisvelament de sö vere nature, si 
libere di ogni condizionament sensorial o soresensorial, di ogni passion e, di 
consecuence, di ogni patiment. 

E il Buddha, a chestis domandis al à simpri rispuindùt cul cidinör, parcé che 
cualsisei rispueste par mieg di un discors li che lis peraulis a son il prodot di un 
mont par so nature dual, al pant il pericul di un strassomeament. Al è dome il 
jessi, par mieg dal disveasi de só cussience, che al pues jonzi chestis veretats che 
pe lór essence metafisiche a son inesprimibilis. 


TRASMIGRAZION O REINCARNAZION? 


A proposit dal induisim o dal budisim e la lór vision sul destin dal jessi dopo de 
muart, dispés al ven evocát il concetdi "reincarnazion". Stant aes interpretazions 
ocidentäls (in mûr particolar de bande dai orientaliscj), il jessi dopo de muarr 
- se par miec de cognossince nol rive a jonzisi al Assolüt - al sares destinat a 
reincjarnasi intun altri jessi vivent. Ma reincjarnasi al val di "cjapà un altri 
cuarp", ven a stài tornä intune esistence terene. Une interpretazion, cheste, 
dineade de bande di plui autórs. Inte interpretazion reincarnazioniste, di fat, si 
palese une vision riduzioniste dal samsara (che in realtät al è dut il manifestät) 
limitantlu al nestri univiers presint (ven a stai al nestri specific e particolar stat 
di esistence). Ma il manifestat no si ridüs a un mont unic, si spanis intune teorie 
di monts, une cjadene di monts, risulrât di un destin ciclic indefinit. I monts 
seguitifs di cheste cjadene che e forme il samsara, no àn lis stessis carateristichis 
dal nestri, ma si presentin in forme diferente di ogni pont di viste. Il torna tal 
samsara, de bande dal jessi che no si é liberät dai condizionaments, nol vül di 
torna su "cheste tiere" ma trasmigra intun altri nivel di esistence condizionade. 
O se si preferis intun altri mont, de cjadene samsariche". 

Il tiermin just al sarés trasmigrazion, stant che si trate dal passac di un monta 
di un altri, e no “reincarnazion" che al volarès invezit dî tornà intal stes mont di 
li che al è partit, e intal nestri cas, intun mont tridimensional, dentri di un altri 
cuarp, ven a stäi intal stes stat di esistence che lu à precedüt. 

La tesi reincarzioniste — che vué e va tant di mode tal mont ocidental - e ven für, 
di fat, di un malintindiment dal destin postum dal jessi daspó de muart cussi 
come che al è pandüt intes dotrinis de tradizion oriental (tra l'altri cusinadis 
intune cuince di coc evoluzionistic) e di une confusion dai diviers plans 

interpretatifs des fenomenologjiis psichichis e dal mont intermedi. Aspiets che 
ason une vore diferents un di chel altri. 

Ché de reincarnazion e je une tesi che no si le cjate in nissune dotrine 
tradizionäl. Lis descrizions che si puedin cjata in tescj de tradizion oriental di 
une trasmigrazion, daspo de muart, intun cuarp uman o animal, intun vegjeràl 
e fintremai intun cuarp inanimat, a an di jessi interpretadis intun sens simbolic. 
Cussi come simbolic al pues jessi un mit e li che imagjins tiradis für de nestre 
esperience sensibile, a son, juste apont, esemplificativis di une realtät metafisiche. 
Nissun indù o budist che al vedi une salde cognossince dotrinarie (fale che nol 
sedi ocidentalizat) no si insumiarès di pensä che al sedi pussibil rornà, daspo 
de vite terene, intun stes stat di esistence, ven a stai, torna a compassa une 
altre volte il stes cicli. Il viag post mortem dal jessi, di fat, al pues vé diviersis 
destinazions, daür dal nivel realizatif li che il jessi in cuistion al è rivat, ven a 
stai di cussience de s6 vere nature. E, cjapant in considerazion il cas specific 
dal jessi che no si è liberär dai condizionaments di chest mont, chest jessi al 
scugnara torna al mont manifestat (samsara), ma no intal stes stat di esistence 
che al à a pene bandonät, si ben intun altri cicli di esistence, al val a dî, - e che e 
je la stesse robe - intun altri "mont" (loka) cun modalitàts e carateristichis che 
cula presinte umanitat no an nuie di scomparti. 

Un altri discors al rivuarde impen fenomens psichics particolars che no tocjin il 
jessi tal so comples e duncje no rivuardin la trasmigrazion. 

La metempsicosi, par esempli, considerade di tancj studiös tant che sinonim 
di "reincarnazion”, e je, in realtat, un procés di trasmission di elements 
psichics di un individui, muart o vif, a di un altri e no di une "trasmigrazion" 
di une individualitat/cussience dentri di un gnüf cuarp. Si trate in chest cas di 
risultums psichics periferics e secondaris che a puedin passa di un persone a di 
un altri jessi vivent. 

Risultums psichics che, intal cas, a puedin insedasi no dome parentri di 
individualitats umanis, ma ancje in altris jessis vivents, animài o vegjetai, e 
fintremai in cuarps “inanimats” o in lücs particolars. 

Cheste complesse fenomenologjie psichiche e pues, par altri, assumi lis formis 
plui diviersis fin a rivä a manifestazions di possession cun dut ce che chest al 
compuarte a nivel dal ecuilibri mental. 

I risultums psichics di un individui muart, ven a stài i vanzums animics di 
cheste individualitàt, a puedin duncje insedäsi, intun mpr dal dur casual, e 
“contamina” un jessi vivent o un lüc. E chest no dome in sens negatîf, baste 
pensä al podé raumaturgjic des relicuiis o dai lücs sacris in tantis tradizions 
religjosis (e esist a chest proposit une vere gjeografie sacral e nol é un cas che 
templis e lücs di preiere, lücs di cult, si insedin simpri intal stes puest, vidt ancje 
il ral des tombis inte tradizion islamiche e v.i.). 

Ma cheste fenomenologjie no rivuarde dome e par fuarce il rapuart particolar 
che si stabilis tra i vanzums psichics di une persone post mortem e il nestri mont, 
ma ancje la trasmission di caratars psichics di un jessi vivent intun altri. I cas, 
sot chest aspiet, a variin di impuartance sul plan jerarchic e di fuarce, lant de 
semplice trasmission di un savé o di un insegnament, fintremai a fenomens di 
infatuazion, di ipnosi, di magjie, di possession o di ossession. 

A esistin infin fenomens dal dut particolars di trasmission di elements psichics, 
che il lôr caratar o impuartance al pues dà ocasion di jessi interpretats tant che 
une vere “reincarnazion”. Alè ilcas, par esempli, dai tulkus (o tulpas) de tradizion 
lamaiste tibetane, ven a stai la trasmission di elements psichics, conservats inte 
lôr integralitat, di un lama che al à bandonat cheste vite intun gnüf lama clamât 
a sostituilu. 

Ma, ancje in chest cas particolär, no si pues fevela di "reincarnazion", ma pluitost 
di "incorporazion" dai elements psichics sore menzonats. Incorporazion che e 
ven für di rituài specifics, e che si integrin (al contrari dal fenomen di possession) 
intun müt armonic e cun obietifs positifs dentri de dimension animiche de 
persone clamade a ricevi chei “gnüfs elements”. Si podarés duncje fevela di 
un inricjiment psicologjic e inteletif che al à come funzion la conservazion e la 
trasmission di une tradizion e di une linie sapienzial. Di fat nol é il Lama che al 
trasmigre intun altri cuarp ma a son i siei agregats psichics che si insedin intun 
jessi vivent o intun gnüf jessi ancjemó in fase di gjestazion. 

Cheste particolaritat — che par altri e disvele cualchi someance cul fenomen dal 
ibbur ebraic - e nas dal incuintri e de sintesi tra budisim e la tradizion tibetane 
dal Bon-po e dal siamanisim (siamanisim che o viodarin plui indenant). 


LINFIER INTE TRADIZION BUDISTE 


Sedi te tradizion budiste che i chés induiste o cinese, dongje dai caratars 
particolars di ches tradizions e des visions cosmologjichis che o vin stazat, ovin 
ancje la presince dal Infier. L'Infier nol è duncje une prerogative di ches che a 
vegnin clamadis lis religjons dal Libri, ma ancje des tradizions metafisichis dal 
Orient Lontan. 


LA TRADIZION ISLAMICHE 


Inte tradizion islamiche, o vin jasad (cuarp), an-nafs (anime) e ar-rüh (i! Spirt). La 
anime e cjape une valence problematiche e presentade tant che element passif, 
fuarce dissendente che e strissine il jessi in direzion dal mont sensibil e passionäl. 
In cheste rapresentazion, che e palese un pont di viste particolär, no vin dös 
fuarcis complementärs “dentri te anime" che, intun züc dialetic, si ecuilibrin, 

ma un procés li che dös fuarcis si scombatin pe possession dal cür (al-qalb) 
centri dal jessi e pont di incuintri dal rai assendent rapresentat di ar-räh cun 
chel orizontàl de anime (an-nafs). 

In cheste rapresentazion, li che il spirt (l'intelet, intindür tant che intelet 
spiritual) al è rapresentàt in oposizion cu la anime, a son metudis in lûs lis 
tindincis individuals e egocentrichis (ven a stai, i aspiets negatifs) dentri di an- 
nafs (la realtat sutile). Duncje chescj aspiets a an di jessi combatüts par rivà ae 
realizazion dal jessi spiritual. 

Titus Burckhardt al scrif: “(...) il car al cjape i stes caratars di un dai doi elements che 
al ving cheste lote. Fin tant che la nafs e predomine, il cür al è "velát" di je, parcè che la 
anime, che si crôt un complès autonom, le tapone in cualchi mit cul so "vél" (hijab); intal 
stes timp la nafs e je complice dal “mont” intal so aspiet molteplig e volubil (...) il Spirt 
soreformät invezit al unis, afermant la unicität cualitative di ogni robe.” (Introduction 
aux doctrines ésotériques de l'Islam, p. 33-34). 

Incheste lote, la anime e à dijessivinçude dal Spirtche al a l'assum di trasformàle 
"te lüs spiritual che si sparniçarà dentri di je”. Par mieg di cheste "trasformazion" 
il càr (al-qalb) si disvele par chel che al è, ven a stài il "tabernacul (mishkät) dal 
Misteri (sirr) divin tal om”. 


Pal esoterisim islamic (sufisim), i diviers aspiets di an-nafs si dividin in: an-nafs 
al haywaniyah, ven a stai la anime animal; an-nafs al ammärah "la anime che e 
comande" (passional e egoiste); an-nafs al-lawwamah "la anime che e blasme” 
(anime che e à cussience des sôs imperfezions) e an-nafs al-mutmainnah "la 
anime apaiade" (la anime reintegrade intal Spirt). 

Ce che si pues rimarcä achi al è un procedi intune sorte di purificazion des 
imperfezions dal mont contingjent. Ancje ar-rüh, daür dal contest e pues cjapà 
significats diferents: spirt vital (präna) e spirt trassendent (atmä). 

Bisugne precisa che la descrizion de anime ripuartade disore no je une 
rapresentazion “spazial e funzionäl” de stesse come intai cas precedents, ma il 
scandai dal procès interni, evolutif, de anime intes sôs fasis di purificazion. Al 
sarés duncje sbaliat viodi in chest une sorte di contraposizion sul plan dotrinari 
cun altris tradizions. 


In "Letaris di un mestri Sufi” di Al-Arabi Ad-Dargawi o podin lei: "An-nafs e ar- 
rah a son doi nons che a designin une sole e stesse robe, fate de stesse essence de lüs, ma 
Diu a indi sa une vore di plui. Cheste si doplee, in virtüt di dós cualitáts contrariis, ven 
a stái la purece e il turbament, parc che la nafs fin cuant che e esist, e je conturbade e 
il so non al derive di cheste carateristiche, ma se il turbament al disparis e jé e devente 
pure sostance, e ven clamade pardabon rüh. Par altri o viodin che la anime e il Spirt si 
atrain une cun chel altri, par vie che si cjatin une dongje di chel altri, e dutis lis dós a son 

fin dal scomengament furnidis di bielece, di virtüt e di ecuilibri. Cumö, se Diu al à che 
di santificà un so servidör, al maride dentri di lui Spirt e anime, ven a stäi al fas in mit 
che un al cjapi possès di ché altre, ع‎ chest al sucét cuant che la anime e lasse in bande lis 
passions che le vevin slontanade de sö vere origjin e de sö patrie, e che i vevin gjavät la sö 
virtüt, la sò bontät, la sô bielece, la sò nobiltät, la sò superiorität e la sò elevazion e dut ce 
che il so Signór i veve donät, fintremai a dined la sô origjin e a no podé plui rionzile. Ma 
se la anime no reste in chel stat, se lu bandone, se e torne ad in plen di li che e je vignude, 
il Spirt le traspuartarà e i trasmetarà la veretät e i segrets che Diu i ispire, e che no an 
fin. Cussi, intant che la anime e bandone lis passions, il sofli spirituäl che ur mande ilso 
Signör si infuartis a un tant che lis gnocis tra Spirt e anime si moltiplichin, e compagn 
i lôr prodots, ven a stäi lis siencis infondudis e lis azions derivadis. La gjonde che e ven 
für e pues dome che sburtà l'om a contrastà la anime (passionäl) e a domäle, no cate lis 
sôs repulsions, lis sôs malegraciis e lis sôs esecrazions, par vie che un compuartament dal 
gjenar al è facilitat di dut ce che e pues viodi di “las”, di "segrets"e di “profits” spiritudi.” 
(letare numar 25). 
A chest proposit, e je singolär la someance che o cjatin ancje te concezion 
pandude di un teolic cristian tant che Meister Eckhart (1260-1328). Di far, il 
teolic di Hochheim, al scrif: “Se la anime e à ché di cognossi Diu, e à di dismenteä se 
stesse e pierdisi, parcè che no pues viodi e cognossi Diu fin tant che e viôt e e cognòs se 
stesse. Se invezit si piert par amôr di Diu e e rinunzie a dut, alore e cjate se stesse in Diu". 


Di nota che Meister Eckhart al fo condanat de Glesie tal 1329, daspò de sò muart, 
propit intun moment che al segne, come che o viodarìn plui indenanr, la fin de 
vision tripartide dentri dal mont cristian dut a vantag di une vision bipartide, 
un passag che al segnarä un indebiliment e po la fin dal esoterisim cristian. 

A proposit de anime, duncje, ogni tradizion e met in evidence un aspiet 
particolar, e partis di un pont di viste specific. Procediment inevitabil tal fronta 
cuistions che pe lôr nature a son inesprimibilis in forme discorsive e che a van là 
di là di une semplice rapresentazion spazial e temporäl e in riferiment, par altri, 
a cundizions storichis determinadis. Cuistions che a son in rapuart cui nivei e 
cu lis pussibilitats di comprension di un popul specific, intune ete specifiche. 


LA TRADIZION EBRAICHE 


Inte Cabale, considerade la part esoteriche de tradizion judaiche - e li che i doi 
tescj principài a son il Zohar (Sflandòr) e il Sepher Yezirah (Numerazion) -, ruah 
e cjape chi une valence terminologjiche diferente: e rapresente la part animiche 
intermedie, tra la nephesh, la fuarce viral in rapuart cul cuarp (la pränamayakosha 
dai induiscj) e la part plui dongje dal spirt (neshamah). Nephesh e corispuint 
duncje ae anime vegjetative daŭr de division aristoteliche (la part “animiche” in 

müt propri dal cuarp in vite), básár, impen, e spiegle la part material, crude, e, o 
podaressin di, no plui e no ancjemó vivificade de nephesh. Tra nephesh e básár al 
esist il stes rapuart di interdipendence che si insuaze e si verifiche tra la energjie 
e la masse corpuscolär a nivel de fisiche empiriche. I tré principis soredits, 
nephesh (fuarce vital), ruah (anime sensitive) e neshamah (anime inteletive), a son 
ancje lor tripartits daar di un scheme riprodutif che al marche, dal nivel plui 
bas (material) a chel plui alt (spiritual), caratars che o cjatin intai trê principis o 
stats fondamentai che o vin a pene menzonat. 

Ma achi al sares plui just fevela di: anime vegjetative, anime inteletive e anime 
spiritual. Lom, cussì come che al è “struturàt” intal presint stat di esistence, al è 
il risultàt di un mudament involutif che, a taca di une ete primordial “edeniche” 
(li che i tré principis a jerin un durun e li che la nephesh e veve la aparence di 
un "cuarp luminòs"), al à "produsüt" une progressive "separazion" dai trê stats 
soredits. Cheste "separazion" progressive dai elements che a formin il jessi vivent 
(corporäi, animics e spirituäi) a an puartât a di une “materializazion” seguitive 
dal jessi che si riflet te percezion che chest al à di se stes e dal mont che lu cercene, 
sul rapuart cu la sö essence profonde, su la ignorance dal plan metafisic. 

Darest, simpri dentri de Cabale, stant che l'om alè un microcosmi che al spiegle 
il (e che si spiegle tal) macrocosmi, ogni sö part costitutive e corispuint a di un 
plan universal. 

Cussi nephesh e cjate la sö corispondence macrocosmiche in assiah, il mont 
"sensibil", intant che ruah ع‎ corispuint a yezirah (mont intermedi des realtärs 
angjelichis) e neshamah cun briah (il mont celestial). 

Dopo de muart lis parts costitutivis dal jessi uman a son destinadis a jonzi il 
lör mont corispondent, sfantantsi par unisi cun chest. Ma come che o viodarin 
plui indenant, il divigni dal om al seguis percors une vore comples daür des 5 
carateristichis specifichis. 

Intal Zohar si lei a chest proposit: "In chestis tré robis, il Spirt, la anime e la vite 
dai sens, o cjatin une imagjin fedel di ce che al sucet in alt; parce che chestis tré robis a 
formin un sol jessi, une unität. La vite dai sens no à (parentri) nissune lüs proprie; e al 
è par chest che si cjate leade al cuarp in maniere strente, che a chel e procure lis gjondis 
e il nudriment che i coventin; a jê o podin aplicä chestis peraulis dal savi: 'Jé e da für il 
nudriment inte sò cjase e e vidt dai dovés dai servidörs. La cjase al è il cuarp che al ven 
nudrit, e i servidörs a son i membris che i ubidissin. Sore de vite dai sens si jeve sù la 
anime, che le domine ei dete lis legs iluminantle fin la che la nature lu pretint. Ale cussi 
che il principi animal al è la sente de anime. Par fini, disore de anime si jeve il Spirt, che 
di lui e ven dominade daür trat, e che su di je il Spirt al riflet une lüs di vite. La anime e je 
sclaride di cheste lüs e e dipent dal dut dal Spirt. Dopo de muart la anime no cjate recuie; 
e lis puartis dal Eden no i vignaran viertis prime che il Spirt nol sedi tornät ae sé font, 
li dal Vieli dai viei, par jempläsi di lui pe eternitàt; parcé che il spirt al torne simpri ae 

sò origjin” (citat di Jean Marques-Riviere in Histoire des doctrines ésotériques inte 
version taliane Storia delle dottrine esoteriche, p. 128). 

Assiah, Yezirah e Briah a formin Aziluth, la totalitat universal o, se si val, l'Om 
Universal. Cheste tripartizion dal om e la relative corispondence di chest cul 
Univiers e je une des carateristichis che ocjatin compagne in dutis lis tradizions. 
L'Arbul Sefirotic e je une altre des rapresentazions dal Om e dal Univiers cu lis 
sôs corispondencis relativis, 

In cheste rapresentazion Malkuth al riflet l'aspiet corporal e material cui siei 
orghins di percezion, impen che la prime triade sefirotiche (Nezach - Hod - 
Yesod) e corispuint a nephesh cu la sö funzion sensorial a nivel empiric (anime 
vegjerative) e di mediatör plastic. La triade che i sta disore (Chesed - Geburah 
- Tipheret) e riflet invezit il mont intermedi e al corispuint, a nivel uman, cu 
la anime (ruah) cui siei elements archetipics e cu la funzion di cognossince 
intuitive. E, par fini, o rivîn ae triade superior che si compon di Kether (la 
corone), Chokmah e Binah, che e corispuint al mont celestial, al Spirt cu la sò 
sfere principiäl, il Principi Prin, l'Un, la Divinitàt. 

Ma te rapresentazion antropologjiche tripartide, ven a stai te rapresentazion dai tré 
nivei che a componin il jessi vivent (Spirt, anime e cuarp) ruah al cjape il significat 
di Spirt (pneuma), nephesh chel di anime (psyché) e básár chel di cuarp material. 


TRADIZION ESOTERICHE EBRAICHE 


Par Alexandre Safran (viót Tradizione esoterica ebraica, p. 20) "Ogni ebret al à, 
intant de sô vite, di puartà a bon dutis lis mitzvot (v. a s. duc) i precets biblics). Ma se 
nol à la pussibilitàt o la ocasion di falu cuant che al è ancjemö in vite, al scugnarà falu 
intune altre vite su la tiere par mieg dal ghilgul (trasmigrazion de sò anime intun altri 
cuarp che al à ancjemö di nassi), o vie par une altre vite che al vara di compassà in part 
su la "tiere" in chel procès clamât ibbur, “travanament", "fecondazion" de sò anime, 
insedade par un timp intun cuarp za vif". 

Ma il cicli dal ghilgul se di une bande al pues jessi e assimilat al concet induist di 
samsara, di ché altre, dutun cul proces dal ibbur, al somee leat a di un fenomen 
di contaminazion di elements psichics svoladis. Di fat “Al é in proporzion cu lis 
azions meritoriis e cui precets che al a puartat insom, che faliscjis de sö anime a restin la 
sù (in paradis) impen che ches altris [faliscjis] a jentrin tal cicli dal ghilgul. Al è cussi 
che une part de sé anime si misclice cu la anime di un altri "reincjarnát ", viôt ancje di 
plui di un, che si cate intune stesse situazion..." (Laurent Guyénot Les Avatars de la 
réincarnation, p. 200) 

Come che si pues nota achi o sin denant di dos interpretazion une vore 
diferentis su di une cuistion che e tocje la trasmigrazion post mortem. In ducj 
i cas, se si pues dubità dal sens precis dal ghilgul (semplice trasmigrazion intun 

altri stat di esistence o element psichic svoladi e parzial che si insede intun altri 
jessi), in dutis lis manieris il fenomen nol è interpretabil daür des categoriis 
reincarzionistis. 

Libbur, invezit e intune maniere plui clare, al ven definit tant che il fenomen 
li che une porzion psichiche di un o plui oms trapassats si associe ae anime di 
un om vif par rinfuartile intai siei aspiets positif. Cualchi cabalist al pense che 
l'ibbur al puedi realizasi dome cu lis animis puris, ven a stài cu lis animis di 
muarts che a an svilupat grandis cualitats morals e spirituäls. 

Infin o vin il dibbuk che al consist intune vere possession de bande di fuarcis 
psichichis svoladiis negativis. 


IL DIVIGNI POSTUM STANT AE QABBALAH 


Par vie de só cjadude e de pierdite de sò unitat primordial, de unitàt dai siei 
aspiets principiài, l'om al è destinat a muri e a compassà gnovis formis di 
esistence fintant che un procès di purificazion no i permeti di jonzi (e di jonzisi) 
ae sò essence divine. 

In chest procedi, i siei tré nivei esistenziài a son destinats a bandona il cuarp 
(basär) ma in tré moments diferents e daür di un ordin cronologjic contrari a 
chel che lu a vivificat. Par esempli, simpri stant ae Cabale, neshamah al jentre tal 
cerviel dal om dome te fase de pubertat. Duncje, pal fat che neshamah al è stat 
l'ultin principi a vivificà l'om, al sarà il prin a bandonàlu, e ancjemö prime dal 
istant che al segne la sò "muart" efetive. Si dis, alore, cundut che neshamah e vedi 
za bandonät il cuarp (Merkava, il cjar), la sö individualität e reste e la cussience si 
alce al nivel plui alt de ruah (la anime sensitive). Ruah alore si sparnice par ducj i 
membris dal cuarp e, ae fin, si ritire tal cûr là che si scuint par paràsi des entitâts 
subcossientis (Masikim) che si liberin par imparonàsi dal cadavar. Ruah, dopo di 
vé bandonät il cuarp, al svole tal mont intermedi di Yezirah. A chel pont, la anime 
si jeve sù cumö tes regions celestials, cumò denant si sbasse jù in ches terenis. 
Nephesh e je la ultime a bandonà il cuarp e lu bandone par vie de invasion dai 
Masikim e de putrefazion dal cadavar, ma e reste ancjemó dongje dal cuarp e di li 
si jeve sù par là a jonzi il mont di Assiah. Ma al è alc de nephesh che al reste ancjemó 
tal cuarp e che si loghe intai siei vues. E chest alc, che il Zohar al clame “il respir 
dai vues", al forme il Habal di Garmin, une sorte di cuarp sutil luminös. 

Habal di Garmin, che al polse te tombe, al é un element in rapuart cu la evocazion 
dai muarts che lis Sacris Scrituris a improibissin. Proibizion che e ven motivade 
notant par vie de só dimension magjiche e necromantiche che e compuarte l'üs di 
fuarcis svoladiis post mortem, ma soredut pal fat, cundut che i elements costitutifs 
dal jessi si cjatin logats in diviers stats di esistence disseparade, che chescj a 
mantegnin un ciert rapuart cu la part di nephesh restade intai vues. La evocazion e 

provocarès inalore un stat di turbament ancje tes altris parts costitutivis de anime. 
E, a proposit di Habal di Garmin e dal so leam virtual cun ducj i elements che 
a componevin il jessi in vite e fintremai cul principi spiritual, no si pues fadi 
mancul di pensä al cult des relicuiis. Chest cult nol è specific dal cristianisim, 
ma lu cjatin ancje te tradizion musulmane li che par altri la tombe dal Sante 
cjape une impuartance particolär (cundut che proibide de peraule profetiche e 
reste une pratiche inlidrisade tal popul) e fintremai intes tradizions dal Orient 
Lontan (induisim e budisim). 

Se fin a cum o vin viodüt i elements o principis costitutifs dal jessi, o 
podaressin domandasi cual che al é il destin di chest dopo de muart sul plan de 
sö individualität. 

"Dutis lis animis" si lei intal Zohar “a son sometudis ae prove de trasmigrazion, eioms 
no san ce stradis che ur à risiervat il Sovran; no san cemüt che a vegnin judicadis in ogni 
moment prime di vignî in chest mont e cuant che lu an bandonät, no cognossin nancje lis 
trasformazions e lis provis misteriosis che a scuegnin paidi e superá; tropis che a son lis 
animis e i spirts che a vegnin in chest mont e che no tornin tal Palaç dal Re Celest; e cemüt 
che, par fini, a subissin rivoluzions che a somein a chés di un clap tirât di une fionde...” 
e plui indenant "Lis trasmigrazions a son stabilidis aes animis tant che punizionsea 
variin daür des colpis (...) Ogni anime che si é rindude colpevule intant dal so passag su 
cheste tiere e je obleade, par punizion, a trasmigra fin a cuant che, perfeztonantsi, no 
vara otignüt il sest grat de regjon di li che e je vignude ju..." (11, 94°) (opare citade in 
Histoire des doctrines ésotériques di Jean Marques-Riviére a p. 130 — 133 de version 
taliane Storia delle dottrine esoteriche). 

Ma lis animis che a vegnin de Shekinah (1l Setim Cil) no son destinadis ae 
trasmigrazion. Chestis a son lis animis prediletis dal Re Celest e che cun lör si 
unis cun "bussadis di amôr". "Cheste bussade" al dis il Zohar "e je la union de anime 
cu la sostance che e diven di je”. (ibidem, p. 133). 

Il concet di trasmigrazion al é duncje contemplat ad in plen dal esoterisim 
ebraic, cundut che cualchi studiös lu meti in dubi (viót Laurent Guéynor in "Les 
Avatars de la réincarnation"), ancje se chest dubi si riferis plui che altri al concet 
di reincarnazion. 

Di fat se il jessi dopo de muart al é destinat a trasmigra — für che il just che al 
jentre tal "Palac dal Re Celest" - intun altri stat di esistence, dut chest no isal in 
contradizion cu la esistence di un infier (Gei-Hinam), di un purgatori (Nahar- 
Dinur) e di un paradis (Gan-Eden), làcs di pene, di purificazion e di gjonde, che a 
son contemplàts dal judaisim? 

Si podarés pensä, par esempli, che il Gan-Eden (Pardés, Paradis) al corispuindi 
al “Palag dal Re Celest”. 

Ma, i lacs soremenzonats, a an di jessi insuazats intune dimension che e ten 
ancjemö dentri dut il caratar de individualität. Il premi o la gionde conferide al 

jessi che al jong il Gan-Eden, a son riferits a di une dimension individual intun 
mont (intal sens dal sanscrit loka) ancjemò relatif. Stant che il jessi, propit pal fat 
di "jessi" e duncje di vivi parentri de realtät manifestade, si ben che sorenaturàl, 
al è ancjemö un alc di separar. e duncje no assolüt, che al scugne paidi un 
mudament di stat ae fin di un cicli determinat. 

Paradis, purgatori e infier no son duncje stats assolüts e eternis, ma relatifs e 
perenis (li che par perenitat si à di intindi la durade di un cicli). Ae fin dai timps 
i stats di gjonde o di tormenta son destinats a fini e il jessi al scugne compassa 
un altri cicli di esistence fin al so riassorbiment tal principi di li che al è jessüt. 
Duncje i concets di paradis-purgatori-infier no son di intindisi “dome” tant 
che concets simbolics parentri de dimension e de comprension essoteriche e 
religjose, ma di stats reai, di lücs de manifestazion, parentri de complessitat dal 
mont intermedi, dut intun, sul plan macrocosmic e su chel microcosmic. 
Gan-Eden (ebraic), Pardés (caldeu), El-Jannah (in arap), Pairidaeza (in farsi), 
Parädeisos (in gréc), Paradisus (latin), Paradésha (sanscrit che al a il significat di 
“contrade sovrane”, il Brahma loka dal induisim), a son lacs de salvece li che il 
jessi, liberät in maniere momentanie des cjadenis de trasmigrazion, al vif intun 
stâr di beatitudin (ananda) fin ae fin dal timp presint. 

Il paradis al é il lüc de salvece par chei che, intant de vite terene, a an vat une 
condote no contrarie aes legs divinis. 

Intal Induisim, il Rig-Véda al destine cheste salvece al om che al a fat un numar 
suficientdi sacrificis rituaie che ala riverit, daar des regulis, la caste brahmaniche. 
Daspö de muart l'om al ven duncje destinat ae dimore celeste di Yama. La strade 
che e puarte al paradis dai paris - la Pitri-Yaná - stant a Guénon "e je une vie che no 
va là di là de Sfere de Lune, par la cuál, compassantle, il jessi nol ven liberát de forme” (viôt 
L'homme et son devenir...) e duncje al è destinat a rinassi ae fin dal cicli. 
Invezitlaliberazion (la moksha te tradizion indù, che e corispuint ae estinzion Al- 
fanä in ché islamiche) e consist intal superament de dimension individual. Culi, 
il jessi si jong cul assolüt (il Brahma Nirguna dal induisim, l'Ain-sof dal ebraisim) 
liberantsi de "condane” trasmigrative e duncje de rinassite, dal patiment e de 
muart, 

Paradis e infier, no son zontis esteriörs e eterodossis di une tradizion, ma si 
ben concets e stats di esistence che si fermin a di un nivel essoteric (salvece o 
danazion dal jessi postum); li che impen Nirvana e Samsara (val a di liberazion 
e trasmigrazion) a son i stats post mortem dal jessi che, o al jong l'Assolùt (in 
eterni) o alè destinàt a compassa un altri cicli di esistence. 

Il cristianisim, intal so svilup essoteric, si ferme a nivel dai concets di salvece 
e danazion, ancje se la dotrine de "Resurezion dai cuarps" nus puarte a di une 
vision apocalitiche de fin dai timps e di riassorbiment dal mont manifestat inte 
sö risultive primordial. 


27 


LA TRADIZION TAOISTE 


La civiltat cinese e je ché plui lontane dal nestri mat di sinti. In ché tradizion 
nol esist nuie che al vedi un rapuart cu Ja religjon e cuntun müt sentimental di 
rapuartasi al mont soresensibil. Tal vocabolari cinés nol esist nissun tiermin in 
stat di tradusi la peraule "religjon", cussì come che noesistin tiermins par tradusi 
il concer di “divinitat”. Divinitats a son i sheng-ming (leteralmentri "iradiazions 
de anime celeste”, sheng = anime), duncje fuarcis dal mont intermedi che a 
interagjissin cul nestri mont. 

Se tal budisim e tal induisim al esist alc, a nivel essoteric, che al vedi un caratar 
devozional (bhakti), la tradizion taoiste e impär dal dur metafisiche. Cun dut 
che a esistin formis devozionäls singolars leadis a tradizions popolärs dal 
puest, duncje formis devozionäls eterogjeniis e eterodossis e che des voltis si 
soreponin cence crea conflit, la part essoteriche (ven a stai la part indregade 
a ducj) in gjenar e ven sostignude dal confucianisim. Confucianisim che perd 
nol à caratar di ordin confessional. Si trate pluitost di un comples di normis 
comportamentals individuals e di nature social o pratiche in stat di permeti 
la aplicazion, te realtat di ogni di e pal om ordenari, dai principis superiörs e 
metafisics dal taoisim. 

Assum dal savi taoist al è chel di rivà al ecuilibri perfet, al pont central dal jessi, 
l'invariabil muiül, stat che lu libere des contingjencis dal mont. Il confucianisim, 
de bande sò, al trasmet a nivel di dute la comunitàt ches normis in câs di dà al 
individui e a dute la societat chel ecuilibri "propedeutic" a di une evoluzion dal 
jessi, a di une vite positive e ae prosperitàt di dute la comunitat. 

Cussi, dute la vite, te societàt cinese tradizional, e je (o e jere) travanade dal sens 
dal sacri. 

Une sacralität che in buine part si è pierdude cu lis vicendis storichis plui 
resintis ma che cumó e je daür a cjapa une gnove fuarce. 


Te tradizion taoiste "la pluralitat dai soflis che a componin il jessi uman si palese 
intun ciert numar di "animis" che a corispuindin cu lis "essencis" des materiis-energjiis. 
Tra chestis il shen (...) al rapresente la plui pure des energjiis celestis. Si trate achi di un 
element regoladór che o podin ancje clamá hun, ‘anime nil’. La anime che e corispuint 
ai soflis terens al é il ching. Sul plan fisiologjic il ching al designe la medole dai vues e il 
sperme o il sanc mestruäl. Il ching si عامل‎ tai rognons, il shen tal cnr (orghin dal pinsir)^ 
"(...) Si diferenzie ancjemó in p'o, animis dal cuarp penç e in particolär il scheletri. I p'o, 
in numar di siet, a son dispes consideräts di rude nature demoniache, al val a dî che a son 
dai kuei, spirts diabolics" (Kristopher Schipper, Il corpo taoista, p. 47). 

Come inte rapresentazion platoniche dal cjaval neri e dal cjaval blanc, ancje 
inte tradizion taoiste l'om al è condizionàt di dôs fuarcis contrariis (animis- 

dius e animis-diabolichis) che a an di jessi paronadis dai spirts vuide (shen-hun) 
assimilabii al notis (inte sö mude passive daür de terminologjie aristoteliche) 
li che il ver se (mons atif e incondizionät) al ven definit te tradizion cinese cul 
tiermin di shen-i. 

Il cuarp e i soflis (qi) a corispuindin al moviment de Tiere e dal Cil, un, tant che 
contignidór de vite, chel altri, tant che sostance. In cheste dualitat il spirt (shen, 
part celestial de anime) al rapresente l'element regoladör. 


In cheste tradizion, la bipartizion de anime (shen), e ven rapresentade, di une 
bande, cuntune part celestial (shen-hun) e, di ché altre, cuntune part passionäl (p'o- 
kuei). Rapresentazion animiche li che lis funzions a cjapin aspiets di divinitats (e 
di entitats diabolichis) e che, impen, intune terminologjie e sot di une vision plui 
inteletive, si definissin tant che yang (fuarce positive) e yin (fuarce negative), li che 
positif e negatif a an dut für che un valör sentimental o moral. 

Bisugne precisa che chestis divisions a son esemplificativis des funzions che al 
ailcuarp sutil intes sds variis aplicazions e implicazions. Ce che al è di evidenzià 
a chest proposit (in rapuart analogjic cul mont intermedi sul plan cosmologjic) e 
je la funzion de animicitat tal jonzi (religere, tal sens etimologiic, e di li religjon), 
intal meti in relazion, sedi in müt assendent che dissendent, il jo (cussience 
individual) leat ae corporalitàt sierade intun spazi/timp determinat", cul 
se (cussience de personalitat) leade cul Assolüt. Al é dome par mieg di cheste 
union, di cheste metude in centri, che il jessi al pues rivà a disveàsi e a liberàsi 
(moksha) des contingjencis dal mont manifestat. 


La anime e rapresente duncje un puint. Cussi come che il mont di mieg (a nivel 
macrocosmic) al è il puint che al met in relazion, sul plan universal, manifestazion 
sensibile e mont spiritual assolüt. Ma chest passag al rapresente dome il prin pas 
di un proces che a tacà dal centri "rornät a cjata” (l'Eden), al à di "là sù" doprant 
l'as dal mont par unisi cul assolüt (il No jessi). Suntun plan microcosmic, il cuarp 
ordenari, la anime e il cuarp causal a son corelatifs ai tre monts macrocosmics. La 
sushumnä, che te tradizion induiste e rapresente il canal sutil (animic) principal 
dal jessi vivent li che, dutun cun idä e pingalà e cun chei altris canài (nádis), al 
circole il sofli vital (präna), e je corelative e analogjiche al As dal Mont. In altris 
peraulis, l'om (microcosmi) al è analogjic a dur l'Univiers manifestat, considerat 
in ducj i siei aspiets © svilups macrocosmics. 

Inte tradizion cinese la part psichiche dal om e ven descrivude tant che 
molteplice. Ma se o lein Maspero, cheste molteplicitat di animis no somee 
"sistematizade" e organizade in mat coerent. Ce che al preocupe l'om comun 
cinés, al par che e sedi la conservazion di cheste molteplicitàt inte sô unitat, 
par vie che la personalitat dal individui e pues jessi conservade dome evitant 

che lis diviersis animis (ma al sarés plui just di, lis parts che le componin) si 
disseparin une di ché altre. Dome par mieg de trasformazion dal cuarp intun 
cuarp “imortal” (ven a stai, par mieg di pratichis alchemichis o di altre nature) si 
pues otigni la unität dal jessi. Une di chestis tecnichis, clamade “nudri il cuarp” 
e consist intal rimplagä i elements ordenaris (materiäi) dal om cun elements 
"sutii imortài”. 

In chest procedi particolar, i aspiets che a vegnin metits in lûs a son chei relatifs 
a di un nivel che nol tocje la realizazion efetive dal jessi (liberazion definitive 
dal mont contingjent), ma di un procès che si ferme al nivel intermedi: l'obietif 
al è chel di otignî la “vite lungje” e la salvece “individual” e duncje alc di relatif 
intun mont aleatori. 

A chest proposit Zhuangzi al scriveve “O compatis la int ordenarie che e pense che il 
procès di "nudri il cuarp"al basti par fa durä la vite in eterni. In realtät "nudri il cuarp” 
nol baste”. 

I] vér savi taoist al cirive di fat, superant lis divinitats dal mont intermedi, la 
union cul jessi sovran, cul principi prin di dutis lis robis, cul Tao dut intun 
trassendent e imanent. Lis pratichis alchemichis o altri, come te tradizion 
de Ete di Mieg in Ocident, se a puedin jessi propedeutichis di un procedi te 
direzion de realizazion dal jessi e par une liberazion des contingjencis terenis, 
a puedin rapresentà - come in dutis lis tradizions - un element contrari, in stat 
di puartà il praticant a formis degjenerativis o a fermäsi a pratichis magjichis 
e a pierdisi te complessitat e te pericolositat dal mont intermedi. Cun dut ce 
che chest al pues compuartä a nivel dal ecuilibri mentäl. Il taoisim, al va dit, 
nol è une religion tal sens ocidentäl dal tiermin,-ni une scuele filosofiche, ma 
essenzialmentri la part sapienziäl e scuindude de tradizion cinese. 

Une tradizion che, a nivel essoteric, si spanis in mil riui, daùr des varietàts 
gjeografichis e temporals, cuntune jerarchie di pratichis ritualistichis e di 
scuelis che, cundut che no an nissune des formis che o cognossin in Ocident, e 
manten parentri une coerence sostanzial. 

Il pont di riferiment — là di là de presince e de influence che a an podüt vé 
tradizions esternis tant che ilbudisim-al&, apont, il Tao. La tradizion cinese, sul 
plan de cognossince ع‎ des sös aplicazions, e à come pont di riferiment principiäl 
il Tao. Intune aparente anarchie di formis, di scuelis, di pratichis, li che si 
incrosin confucianisim, "religjons popolàrs", “religjon uficiàl", siamanisim, 
formis che si palesin in dute la Cine vie pai secui, il taoisim nol rapresente ni 
une di chestis “modalitats” tal mieg di chés altris, ni un so tentatif di sintesi, ma 
l'aspiet propriementri esoteric di ché tradizion dal Orient Lontan, che dutis al 
travane cence che a nissune di chestis al partecipi in mûr efetif, e cence che di 
nissune di chestis al vegni condizionat, Il ver taoist, al reste dal dut indiferent 
ai aspiets essoterics che si produsin tor ator di lui, ancje se chescj, di far, tal 

lor svilup a aurissin, intun mit a trats involontari, a ché font di sapience che il 
taoisim, apont, al rapresente. 

E se il savi taoist al supere il mont intermedi e chel ordenari, al lasse a altris 
l'assum di une cognossince di chestis realtats relativis, cun dutis lis implicazions 
e cun dutis lis aplicazions sul plan de esistence umane (a nivel social, politic o 
sientific) che cheste cognossince e permet. 

Ancje te tradizion cinese, la anime -come in duris lis tradizions - e je molteplice. 
Icaratars di cheste molticiplitàt no son perd simpri e in mat univoc interpretabii 
daür dal nestri sinti, a un tant che al è dificil di dà un cuadri sinotic e definitif 
dai siei aspiets. Tant e tant, tra i sinolics ocidentài o podin cjatä interpretazions 
une vore diferentis une di ché altre. Par fà un esempli o ripuartin achi doi pas 
di doi dai studios ocidentài de tradizion cinese plui significatifs e che nus 
permetin di fà une prime serie di considerazions. 

Par Henri Maspero"Lom nol à mancul di dis animis: tré razionáls (hun) e siet vegjetativis 
(po) che si separin daspó de muart in doi grups: il prin grup al va tai Infiers, chel altri al 
reste cul cadavar. Ce che al conferis la vite al é il sofli vital qi. Il spirt shen al conferis la 
personalitàt. Ma shen al é dome temporal. Shen si forme par mieg de union di qi (Sofli 
vitál) e de Essence jing [ching] che si cjate parentri di ogni jessi. Shen al disparis cu la 
muart cuant che i siei components si disseparin. Par mantigni la unitát de personalitat al 
covente duncje mantigni il cuarp, abitacul de anime (hun e po) e dal spirt (shen) e impedi al 
sofli (qi) e ae Essence (jing) di disseparási" (Le Taoisme et les religions chinoises). 

In cheste prime interpretazion a restin dai ponts di ombre evidents, in particolar 
li che si definis la Essence dal Jessi (jing) tant che chel "alc" che si cjate parentri 
dal jessi stes e che di chel no ven sclaride ni la nature ni la sö origjin. 

Par Schipper: "La pluralitat dai soflis che e compon il jessi uman e pant un ciert numar 
di 'animis' che a corispuindin cu lis essencis des materiis-energjiis. Di chestis il shen 
(...) al rapresente la plui pure des energjiis celestis... che e pues ancje jessi clamade hun 
‘anime nul’, La anime che e corispuint ai soflis terestris al è il ching (jing?). Sul plan 
fisiologjic chest al designe la medole dai vues. Il shen si cjate tal cür (orghin dal pinsir)... 
Si distinguin ancjemó i po, animis dal cuarp material e in particolár dal scheletri. I po, 
in numar di 7, a son i spirts diabolics kuei". 

O podin viodi achi dôs rapresentazions psichichis, une che e met in lûs lis 
dinamichis evolutivis vite/muart e lis pratichis magjichis e alchemichis par 
mantigni la integralitàt dal jessi cu la sê “personalitàt“; ché altre, plui indregade 
a descrivi i varis components animics intal lôr rapuart psicofisiologjic. Ma ce che 
nus interesse di nora al é l'aspiet plural de anime li chei 7 poa rapresentin la part 
vegjetative de anime stesse, intant che i 3 hun a rapresentin la part inteletive, 

O vin za viodüt cemüt che dopo de muart hun e po si disseparin e intant che 
hun al va jù viers dai “monts inferiórs" ("Gnot Eterne, tes Presons Scuris dal Pais des 
Risultivis Zalis") i po a restin dongje dal cadavar. 

Il significat e il destin dai po, al è someant al destin di ché part de nephesh, che re 
tradizion ebraiche si loghe tai vues ("il respir dai vues") e che, daspo de muart, 
al formara l'Habal di Garmin, une sorte di cuarp luminös che al polse te tombe. 
Lom al è duncje format di un cuarp material, xing, di une anime shen, cui siei 
varis components e di un spirt, Tao, dutun imanent e trassendent, fuarce 
perfete in stat di cambia la nature stesse dal cuarp. 

Stant ae cosmologjie, il cuarp material al è fat dai “soflis ordenaris” che a 
vignirin jù cuant che il Caos primordial (il Tohu Wabohou de Biblie) si dispierdè, 
"e" - come che al contint Henri Maspero (in opare citade p. 334-335) “di un Spirt 
rezidör de cussience e de personalität, produsüt intal moment de nassite par mieg de 
union dal sofli vital (qi) (...) e de Essence che ognidun al a parentri di se”. 


Pal savi taoist, une des pratichis par otigni la “Imortalitat” al consistarà duncje 
tal rimplagä la materie ordenarie dal cuarp cuntune materie simpri plui sutile 
in stat di conserva dentri di se ducj i elements animics in cas di mantigni la sô 
vitalitat. Par mieg di cheste pratiche il taoist, intant de so vite, al cirara di svilupa 
dentri di se chel che al ven definit l'"embrion interni” dotàt di "imortalitàt", 
trasmudant cussì il cuarp material intun cuarp “imortäl" sutil e lizér. 

Si trate dut cas di une "imortalitàt" dute relative, tant che il tiermin just al è chel 
di vé une vite lungje. “Conservà l'Un" (shouyi) al à duncje la funzion e il significát 
disprolungjä un stat di beatitudin par un jessiancjemö in vite, la stesse cheovin 
viodüt tal “liberat in vite" de tradizion indù. Achi no si trate duncje, e ancjemò, 
di une liberazion efetive des contigjencis dal mont manifestat, che par ché al 
covente jonzi, par miec de “union mistiche" il Tao, val a di "Otigni l'Un" (deyi). 
Bisugne ancje precisa, che l'Un, prime ipostasi dal Assolüt, nol è ancjemö il 
ver Tao (“Il Tao che si pues di, nol è il ver Tao" [Tao Te Ching]) ma al corispuint 
al Ishwara de tradizion vediche, il Brahma Saguna, intant che il "vér Tao" al à il 
stes valór dal Brahma Nirguna (principi assolüt e incondizionät). Simpri stant 
al Tao Te Ching "Il Tao al produse l'Un, l'Un al produsé i Doi, i Doi a produserin i Tre, 
i Tre a produserin i 10.000 Jessis". Duncje l'Un al è la prime emanazion dal Tao, 
e chest Un - considerant l'om tant che Microcosmi che al ricalche i caratars 
dal Macrocosmi - si cjate dentri di ogni jessi. Un “componüt” di tré elements: 
l'Un Celest (tianyi), l'Un Terestri (diyi), l'Un Sovran (taiyi). A nivel microcosmic 
ognidun dai trê principis si loghe in ognidun dai trê "Cjamps dal Cinabri”. Il 
cuarp, di fat, al ven dividüt in tré sezions li che in ognidune si cjate un centri 
vital, ven a stài un “Cjamp dal Cinabri”. Il prin di chescj, il Palaç dal Nihuan 
(forme cinese par Nirvana) si cjate tal cerviel; il secont, il Palaç Scarlat, si cjate 
dongje dal car; il tierc, il Cjamp dal Cinabri Inferiör, disore dal umbricon. 

Si pues nota che lis postazions di chescj tré centris vitài a corispuindin cun tré 
centris fondamentäi, cun tré chakras, de tradizion induiste: il Palaç dal Nihuan 

al corispuint al chakra äjnä; il Palag Scarlat al chakra anähata e il Cjamp dal 
Cinabri Inferiör plut o mancul te posizion dal chakra manipüra. 

Chescj trê Cjamps par jessi ativats in mat positif e par permeti al jessi di spanisi 
o par fa in mat che il cuarp nol deventi crepadig e malät, al covente che il 
jessi al combati i “Tré Viers dal Cadavar” logats in chei stes centris vitäi. Une 
rapresentazion che e met in lûs dôs tindincis contrariis de psiche dal jessi vivent: 
une positive e une negative, une assendente e liberadore e une dissendente e 
mortal. Dôs fuarcis che a lotin une cuintri di ché altre parentri dal om. 

Ma une rapresentazion che achi si svilupe in dös formis: une che e met in 
evidence il concet di ecuilibri di dös fuarcis (yin-yang; ida-pingäla, e v.i.) e une 
che e marche la necessitàt di elimina lis fuarcis negativis che a impedissin al om 
di otigni la vite lungje, di vinci lis malatiis e la grimaie, e par ultin, di trassendi 
e di liberàsi des contingjencis dal mont. In chest ultin cas, positif e negatif a son 
calcoläts te lôr acezion esclusive invezit che espression dal Un intal so procedi 
dual in relazion al mont manifestät. 

Ancje pe tradizion cinese, l'om al è un Microcosmi che al riprodüs dutis lis 
carateristichis dal Macrocosmi. La vite e penetre duncje intal cuarp par mieg dal 
Sofli vital, qi, che al jentre, par mieg dal respir fisiologjic, par unisi ae Essence 
(ching) che si cjate tal Cjamp dal Cinabri Inferiór. Cheste union e forme il shen, il 
principi che al rêç l'om e che i conferis une "personalität” (individualität). 
Daspò de muart chescj doi principis, qi e ching, si disseparin. 


LA VISION COSMOLOCJICHE CINESE 


Te vision cosmologjiche cinese, sul imprin al regnave il Caos fin tant che di chest 
si dissepararin nüf Soflis, rapresentats inte mitologjie come nif divinitats. Di 
chescj nàf Soflis, i pürs e i sutii si jevarin adalt par formá il Cil, intant che chei 
impürs e gréfs, a cjaparin la viecontrarie par forma la Tiere. Chescj doi principis, 
Cil e Tiere (Tien, Ti) a rapresentin lis dós polaritats macrocosmichis che a son 
ae fonde di dute la manifestazion, cul stes valór che a àn, a nivel microcosmic, 
i principis polars Yin e Yang (feminin/masculin). Cussi, lis “potencis” dal mont 
esteriór a son chés stessis che si cjatin dentri dal cuarp dal om. 


O ripuarti achi, a proposit de vision teogoniche e cosmologjiche de tradizion 
cinese, un pas dal Taishang Santian Zhengfajing (prime dinastie Tang): "Il Re 
real dai nüf Cii, Jiutian Zhenwang e il Re Celest dal Scomengament Origjinäl, Yuanshi 
Tianwang, a nasserin ducj i doi prime dal Sofli primordiäl. In chei timps la lüs celestial 
ancjemó no stralusive (...), lis aghis no vevin ancjemó rivis, il Caos al jere il Grant Vueit, 
(...). Daspò di 7.000 kalpas e plui, la Scuretät e il Lusôr pe prime volte si dissepararin. 
I nüf Soflis si manifestarin: ogni Sofli al jere lontan di chel altri plui di 99.990 agns. 

I Soflis pürs si jevarin sù adalt, i Soflis impürs si sparnigarin jù abàs. Il Re Real dai naif 
Cîi e il Re Celestial dal Scomengament Origjinäl, concepit dal Spontani, a cjaparin il 
titul di Re dai nüf Cii. I nüf Soflis, alore, si coagulin in mit misteriös, par completa il 
plan dai Nuf Cii (...)”. 

Il Grant Vueit al & duncje il principi prin indiferenziat e li che, in potence, si 
cjatin lis dös polaritats e dut il manifestät. Dome il Tao al è eterni e al è dome 
par mieg de union cul Tao che l'om al pues realizäsi ad in plen. Tra cheste union e 
la vite lungje che si pues otigni par mieg des pratichis dal “Nudri il cuarp” (Yang 
xing); dal "Nudri la vite" (Yang shen), e esist une diference sostanzial. Si trate de 
stesse diference che o vin tra il Piçul e il Grant Veicul de tradizion budiste. 

Par jonzi i tré nivei di realizazion, ancje chi, o vin tré pratichis diferentis: 
“Nudri il principi vital", pratiche che e permet la vite lungje; “Nudri il Spirt”, 
pratiche che e permet di disvea la cussience e, infin, la “Union cul Un” (shouyi), 
pe liberazion des contingjencis di chest mont. 

Alè par mieç de concentrazion e de meditazion che l'om al rive a viodi la Grande 
Triade che si cjate tal mieg dal cerviel, in chel pont che al corispuint al chakra 
ajña, te tradizion induiste pont nodal de sapience. Ma pe union cul Tao, il savi 
al à di là plui inlà, in chel stat li che nol à plui bisugne di un cuarp e nancje des 


deitats dal mont intermedi, parcè che al partecipe dal dut ae potence dal Tao e, 
come il Tao, al pratiche il No agjî. 


LA RAPRESENTAZION DE ANIME  . 
TE TRADIZION CLASSICHE OCIDENTAL 


Platon (427-347 p.d.C.), tal Fedri, al divideve la anime in tré elements fondamentài: 
epithymia (rapresentat cul cjaval neri e che e podares corispuindi a Idä de 
tradizion indù); thymos (cjaval blanc, pingäla de tradizion Indù) e nods (l'aurighe, 
sushumna). Ma il noüs aristotelics al rapresente ancje la part "razional”, inte sò 
modalität ative o il spirt intal om (l'Atmà incondizionat de metafisiche oriental). 

PART II 


UNE METAFISICHE 
UNIVERSAL 


UNE VISION UNIVERSAL 


Il jessi (l'om) nol & nuie altri che une rapresentazion microcosmiche di dur il 
manifestat (Macrocosmi). Viôt a chest proposit ancje il "paisag interiòr” dal 
taoisim. La division in cuarp, anime e spirt (relazionat a nivel individual cul 
cuarp causal) al cjate il so corispetif te division in tré monts macrocosmics di 
dut il manifestat, il Samsara, che al larés però descrit in dute la sò complessität 
cicliche tant che teorie (comples) di monts: il mont sensibil, il mont intermedi e 
il mont celestial. 

Al reste di savé cemüt che cheste manifestazion si displate e cemüt che si svilupe 
in dute cheste complessitat jerarchiche. 

Stant ae vision bibliche, citant la traduzion particolar de Gjenesi di Fabre- 
d'Oliver in La langue hébraïque restituée: 

2. La tiere e esisteve ancjemö dome in potence: e il scûr al jere tal infinite il sofli 
di Lui-i-Dius (w'roñah Ælohim) si sparnigä sul plan des aghis. 

3. E al dise, LUI-il-Jessi-dai-jessis, e sara fate la lûs e la lûs e fo fate (iehi-äör, 
waiehi- adr) 

4. e considerant cheste lüs buine, al veve determinat un mieg di separazion tra 
las e scùr”. 


Ce che al caraterize la Gjenesi al rivuart de "creazion” (crea dal latin creare che al 
ten dentri la lidris kar- fà, viót il sanscrit karma = azion), ven al stài al rivuart dal 
at de manifestazion, a son i tré tiermins che a pandin une stesse carateristiche: 
la vôs, il sofli, la lûs. 

La vôs (la azion dal fevelà e palese la emanazion e tal stes timp la volontät) e il 
sofli, a son doi elements similärs. La lûs (intelet superiór) e à, cun chei altris doi, 
un aspiet che ju lee: la vibrazion. 

Cheste vibrazion (viót la silabe AUM des tradizions indù e budiste), principi di 
ogni manifestazion, si davuelg in formis molteplicis, in funzion de nature e dai 
nivei jerarchics che, daür dai câs, a vegnin rapresentats. 

A nivel microcosmic, la anime, manifestazion dal aspiet sutil, e pues jessi 
rapresentade e descrivude intal so aspiet "vibratori" e, plui di precis, par mieg 
di chel che al ven clamät il "sofli vital” (pranà), element sutil che al vivifiche la 
"materie". Cun cheste ultime la anime si lee, ma la materie no je nuie altri che il 
sprolungjament natural de anime tal procès di manifestazion. 

In altris peraulis no esist soluzion di continuitàt tra element animic e chel 
cussì clamat "material", ma un, cun dut che al reste indipendent (un al à une 
dimension spazitemporäl li che chel altri al & a-spazitemporäl), al & un risultàt 
specular e une emanazion di chel altri. 

La vite material no podarös esisti cence sofli vital e il sofli vital nol vares 

esistence (pussibilitat di espression) cence supuart material o, intun altri stat di 
esistence, cence un cualchi altri supuart di altre nature. 


Inte tradizion indù o vin une altre rapresentazion de anime a taca de "sò" energjie 
vital (präna, sofli vital). Chest aspiet al è leat cu lis facoltats de pránamaya-hosha 
(v.a s. di un dai volucs dal cuarp sutil). E il sofli al parten al ordin de manifestazion 
sutil. Cheste energjie vital di ordin sutil e passe te sukshma-sharira (cuarp sutil), 
a tacà de pranamaya-kosha, traviers dai canai (in sanscrit nádis) che a son intun 
numar simbolic, variabil daür dai tescj: di 72.000 a 720 milions e in rapuart cul at 
de respirazion, ven a stài cu la funzion vital par ecelence. 

Il cuarp sutil al è ancje rapresentät, in mit sintetic, par mieg des trê nádis 
principals (sushumná, ida e pingalä). Rapresentazion de anime che si palese 
intune serie di formis simbolichis: dal caduci di Ermés ae swastika indù, il 
simbul plui antic e plui universal che si cognossi. 

Ma tachin dal concert di präna. Prana in sanscrit al vül di sofli vital e al 
rapresente, plui di precis, la totalitàr de energjie universal e, intal cas specific, 
de individualitàt umane. Il Prána si svilupe a nivel dal pranámaya kosha propit li 
che si cjatin i siet centris principai de fuarce (i chakras plui impuartants). 

Sul plan universal, prána al ven identificat tant che emanazion dal Brahma. Di 
une bande o vin il sofli vital a nivel individual, di ché altre la vite a nivel cosmic, 
tant che emanazion dal Spirt. 

Inte tradizion cinese il prana al corispuint al qi (o, daür des trascrizions, ch'i o khi 
= sofli vital); e te tradizion ebraiche il ruah. Viôt ancje il ka de tradizion egjizie 
(principi energjetic spiritual) eil ba, la anime individual rapresentade sot forme 
di un uciel cu la muse umane. 

Inte tradizion taoiste il qi al è il veicul de vite e al pant une dople carateristiche: 
dal pont di viste dai elements scomponibii al غ‎ destinat a muri, ma sul plan dai 
elements soresensibii (psichics) al reste inalterat par riunisi cun chescj ultins e 
costitui une gnove modalitàt di esistence (cfr. La voie rationnelle di Matgioi, p. 
197). Viót ancje il latin spiritus = sofli (achi di intindisi, plui di precis, tant che 
emanazion dal spirt) e anima. Il prin tant che emanazion dal principi, il secont 
tant che veicul indispensabil pal passag de potence al at, de essence ae sostance, 
par tornà de sostance viers il principi di emanazion. 

Come che al scrif Arthur Avalon (alias sir John Woodroffe) in The Serpent Power: 
"Il cuarp ordenari e chel sutil a son vivificáts e tignüts adun tant che un organisim par 
mieg dal prana, che si svilupe de energjie ative (Kriya Ahakti) dal Linga Sharira. (...) 
Ducj i jessis, che a sedin Devatà [divinitàts dal mont intermedi] che a sedin oms o 
che a sedin animäi, a esistin fin cuant che il pràna al é tal cuarp. La durade de vite di 
ducj i jessis e dipent dal präna. (...) La vite e je duncje un principi sutil che e travane dut 
l'organisim e no si trate dal vayu ordenari (lis cinc funzions vitals a son clamadis vàyu), 

ma, dut cas, si trate di un gjenar di fuarce sutil in aparence no cussiente (...) il pranamaya 
individual (...) al è un complès omogjeni no scompartit che al travane dut il cuarp fisic. 
Nol è dividüt in regjons distintis come il Pinda o cuarp fisic microcosmic. (The Serpent 
Power di Arthur Avalon, p.64-65 de edizion taliane) 


Duncje di une bande il prana al procét di adalt viers il bas e di ché altre bande 
in sens contrari, dal bas viers l'alt. Un al rapresente une fuarce negative impen 
che chel altri al rapresente une fuarce positive (viöt tal sisteme cinés i concets 
di yin e di yang). Dal ecuilibri di chestis dòs direzions, si espliche la vite. La 
vite e je rindude pussibile sul plan individual (microcosmi) par vie di cheste 
respirazion e dut il manifestat, sul plan macrocosmic, al diven di chest solve et 
coagula universal. 

Cheste "fuarce vital” (prána) - inte sô aplicazion individual — si slargje traviers di 
canäi, clamáts in sanscrit nadis, "che si cjatin", se cussì si pues di, tal cuarp sutile, 
plui di precis, te sò modalitat pránamaya (modalitàt che nol val di localizazion). 
Al sarés chi di precisa che no vin di imagjinasi il cuarp sutil tant che une copie 
invisibile dal cuarp ordenari, material. Di fat il cuarp sutil (anime, psyché) nol 
a estension, nol غ‎ dimensionabil, ancje se al parten simpri al mont manifestate 
cun chel al scugne jessi in relazion e, di chel, al condizione dutis lis sôs funzions. 


Ovin duncje viodüt che i tré canài fondamentai dal cuarp sutil inte interpretazion 
induiste a son sushumna, ida e pingala. La sushumna - il canal principal - e je in 
strente relazion (in corelazion) cu la colone vertebral. 

Di tigni presint dut cas che lis localizazions no son mai di intindisi in sens spazial 
ma simpri analogjic par vie des naturis dal dut diferentis che a pandin cuarp 
material e sostance sutil. Sui canäi si loghin i centris di fuarce (grops di energjie 
sutil), chakra in strente relazion cui centris vitai dal cuarp e cu lis sôs funzions. 
Chei altris doi canäi corelats (ida e pingala) a son puestäts un a diestre e una 
campe de sushumna, in mat di forma une dople eliche: dôs spirals che a partissin 
dal mulha dhara (il prin chakra: mulha = lidris) e che a finissin a nivel des dôs alis 
dal näs (in relazion analogjiche cul respir). Une des dös spiräl e je assendente, 
ché altre dissendente. Lis dös nadis a forme di spiral a son dispés rafiguradis 
sot forme di doi sarpints: un che al rapresente la energjie "positive", chel altri 
la energjie "negative" (une masculine e ché altre feminine). Al va marcàt il leam 
tra ida e pingala e la funzion respiratorie (respirazion praniche, tal cas specific, 


ma, pal stes principi di analogjie, leat ancje ché e in maniere consecuenzial cu la 
respirazion fisiologjiche). 


Inte sushumná, il prin chakra (chakras, ala letare, ruedis che a formin ponts di fuarce 
particolar) al è postát in corispondence dai ples gnervós dal cuarp (mulha dhara); il 

sest chakra (Ajnä) si cjate in corispondence de glandule pituitarie. Par completece 
o disarin che chei altris chakras a son: wadishtana (a nivel pubic), manipura (a nivel 
ombilicäl), anahata (a nivel dal cür) e vishudda (a nivel dal cuel). Un setim centri, 
chel superior, che si clame sähsrara (il lotus cui mil petai), definit tant che padma, 
cuant che il sädhu (l'om disveär) al rive a jonzilu, al oten la "liberazion" (moksha). 
Al è di di che chescj chakras a an un valór e une funzion a nivel de fuarce vital ma 
ancje, par mieg de lôr viertidure, la funzion di “disvea" intal jessi podés particolärs. 
Chest simbolisim lu cjatin in altris tradizions, a voltis in formis diferentis ma 
cul stes significat. Intal induisim o vin il baston brahmanic (brahma-danda) o la 
swastika (li che i doi sarpints a corispuindin ai doi brags, che si incrosin intal as 
centrälviodüt di adalt). La swastika al è il simbul plui antic e plui universal di ducj. 
La stesse significazion al a il simbul yin-yang de tradizion taoiste. 

Di nota ancje la similitudin tra brahma-danda e il caduci di Ermès (il Mercuri 
dai latins). La mitologjie greghe nus conte che Ermès, viodint doi sarpints che 
a lotavin un cuintri di chel altri, ju disseparà doprant un baston. 1 doi sarpints 
si involugarin alore ator di chest fasintsi sù un in sens contrari di chel altri. A 
dismererin cussì la lôr lote, stant a significa l'ecuilibri di dôs fuarcis in oposizion 
une rispiet a ché altre. Nol è un cas che Ermés dongje di jessi il messazir dai 
dius al à ancje la funzion di psicopomp (acompagnadör di animis) ven a stäi 
la funzion di traspuartalis di un stat di esistence a di un altri. Chestis dös 
funzions a corispuindin, la prime a di une fase dissendente, ché altre a di une 
funzion assendente. 

Intal Egjit antic, il simbul wpty-mw (ce che al divit lis aghis), che o scuvierzin 
intal test iniziatic cognossüt tant che “Il libri dai Infiers", si presente tant che un 
as vertical cun in cime un par di cuars (vidt lis dôs alis dal Caduceu) e li che tal 
mieg si loghe une mumie, simbul di rinassite. Las vertical al è darest traviersat 
di doi sarpints, un che si móf intune direzion contrarie rispiet a chel altri. 


Une altre corispondence e je ché che si pues traviodi tal arbul des Sefirot inte 
Qabballah ebraiche, 

In cheste rapresentazion la colone central dal arbule viót siet centris (lis Sefirot o 
di cubiis di chestis). O varin cussì Malkuth (che al corispuint al muladhara), Yesod 
(swädishtäna), Netzah-Hod (manipüra), Thiphereth (anähata), Daath (incuinrri di 
Hesed e Geburah, che a corispuindin a vishudda), Hokmah e Binah (ajná) e Kether 
(la corone, che e corispuint al padma sahasrära). 

O volin achi ripuartä, a chest proposit, une citazion di René Guénon tirät für di 
Etudes sur l'Hindouisme inte final part dal cjapitul dedicat a Kundalini-tantra: "O 
concludarin cuntune osservazion, che o crodin che no sedi ancjemö stade fate di nissune 
bande, su la concuardance dai centris [i chakras de sushumnä] che o vin esaminät acht 
cu lis Sefirot de Qabballah, che, in efiets, a àn di vé vüt, come dutis lis robis e par fuarce, 

la lôr corispondence tal jessi uman. Si podarès obietà che lis Sefirot a son dis, li che invezit 
i sis chakras e sahasrara a son in dut siet; ma cheste obiezion e cole se o calcolin che, te 
disposizion dal 'arbul sefirotic’, a esistin tré cubiis, puestadis in mitt simetric su lis colonis 
di diestre e di çampe, in mit che il complès des Sefirot si divit dome in siet nivei diferents, 
considerant la lôr proiezion sul as central o 'colone di miec, che e corispuint ae sushumnä 
(stant che lis dós 'colonis' laterals a son in relazion cun ida e pingalä), o tornin di fatal 
setenari. Tacant di adalt, no vin nissune dificoltät a assimilà sahasrara, ‘puestat' te corone 
dal cjáf, cu la Sefirah sovrane Kether, che il non di cheste al val di propit ‘Corone’. Al ven 
daür il complés Hokmah e Binah, che al ä di corispuindi a äjnä, e la dualitat di chestee 
podarès ange corispuindi ai doi pics dal 'flór di lotus’. Di ché altre bande, o vin Daath, 
la 'Cognossince‘, e o vin viodüt che la localizazion’ di äjnä si cjate in rapuart cul ‘voli de 
Cognossince’. La cubie seguitive, val a di Hesed e Geburah, e pues, daür di un simbolisim 
une vore gjeneräl al rivuart dai atribüts di 'Misericordie' e di ‘Justizte’, jessi metude, tal 
om, in relazion cui doi brags. Chestis dös Sefirot si puestaran duncje su lis dös spalis, e 
di consecuence a nivel de regjon dal cuel, in corispondence cun vishuddha. Par chel che 
al rivuarde Thiphereth, la sò posizion central si riferis clarementri al cir, aspiet che al 
puarte a colp la sò corispondence cum anahata. La cubie Netsah e Hod si puestarà a nivel 
dai ombui, pont di leam dai membris inferiórs [...) ore presint i ombui si cjatin a nivel de 
regjon ombelicäl, duncje di manipüra. Par fini, in relazion cu lis dös ultimis Sefirot, al 
somee che al coventi fa une inversion, parcè che lesod, stant al significát stes dal non, 
al è la ‘fonde’, che e corispuint propit a muladhara. Si scugne alore assimilä Malkuth a 
swadhishtana, li che par altri o vin ancje une corispondence cui nons, stant che Malkuth 
al vill di 'Ream, e swadhishtana al vül di ae letare la 'cjase proprie’ de Shakti». 


In sintesi: Intal cuarp sutil si cjatin i centris che a corispuindin ognidun a grups 
di tattwas (elements o principis) e che a puedin jessi dut cas localizats in diviers 
nivei dal cuarp material. 1 centris (chakras) plui impuartants si cjatin sul canal 
principal dal cuarp sutil (sushumma) che al costituis l'as dal cuarp uman (e che 


sul plan macrocosmic al rapresente la mont Méru, l'as dal mont, il Kun-lun de 
tradizion cinese). 


FUNZION DAL CUARP SUTIL 


Te dotrine gnostiche o vin i trê aspiets: pneuma (spirt), psyché (anime) e essence 
iliche (cuarp) che a vegnin metudis in relazion cun tré categoriis di oms: i 
pneumatics, i psichics e i ilics. Categoriis che no van però interpretadis a di un 
nivel sociologjic, pluitost a vuelin meti in clär tipologjiis e caratars che di fata 
pandin tindincis che si cjatin in ducj ioms, ma in proporzions diferentis, daür 
de nature proprie di ognidun: cualchidun puartät di plui viers la spiritualirat, li 
che altris a son plui tacäts al mont material e sensibil. 

La gnosi di fat no si ocupe dome dal aspiet salvific (rül che al & propit religjös) 
ma soredut di chel de cognossince che al é dal dut inteletif (ma su cuistions di 
nature metafisiche, duncje intelet intuitif o spiritual e no mental). 

Intes diviersis tradizions i percors e lis tecnichis par svilupa cheste cognossince 
superior, par jonzi l'assolüt, a son une vore diferents. Cun di plui intune stesse 
tradizion a esistin scuelis e formis diviersis che si svilupin vie pai secui o che a 
convivin une dongje di ché altre. 

Intes scuelis shivaistis - che, stant a cualchi autôr a divegnin di une tradizion 
preariane (e prevediche) - a esistin dôs tecnichis "liberatoriis": che clamade “de 
man campe" e ché “de man drete”. 

Inte gnosi, che e jere probabilmentri la part esoteriche de tradizion cristiane 
intai prins secui daspò Crist, la descrizion de anime e dal so destin, e je rindude 
ben in chest passag di Dominique Visieux: 

"La anime individual e à prin di dut di riassorbi lis sds passions e di paronä lis sôs 
facoltàts prime di paidî lis consecuencis di dutis lis sös produzions anteriörs. Si che 
duncje e scjampe (e rive a scjampá) dal ream de ilusion e de soference e si unis cussì ae 
lüs salvadore, che di ché e jere seneose prime de sò nassite. La sò identitàt individual e 
psichiche si ben che reintegrade te perifarie edeniche, no partecipe a cheste union. Parchel 
che al rivuarde la sô part inferiör, animal e istintive, cheste si sfante dutun cul psichisim 
residual tai scurörs de no-esistence. Achi o tocjin i confins dai pigui misteris. (...) La 
anime spiritual che si unis ae lüs salvadore e deventarà il complès de umanität elete. 
La anime psichiche e individual che e partecipe in maniere indirete ae rigjenerazion si 
cjatarà adun cu lis animis salvadis. Par finî, la anime iliche e cimerie butade jù a nivel 
di no-esistence, e sarà dutun cu lis animis danadis C...) la anime e à dome la pussibilität 
di ricevi i misteris che i permetaran di eliminá a nivei diferents dutis lis materiis ilichis 
0 i vanzums psichics che e a cjapát sù intant de só esistence. La anime che no à ricevüt 
nissun misteri e je duncje destinade ae soference e ae trasmigrazion. Tal moment de 
sö muart, la Virtüt si separe di jé e e torne li dal Tesaur di Lás, intant che il Spirt di 
Imitazion Contrarie le strissine intal Grant Caos, dulà che e torne indaîr ai Arconts 
de scuretät dut ce che e veve tiràt dongje inte Sfere. Dopo e scugnarà subi i cjastis dai 
Arconts de Vie di Mieç indulà che e à di rindi cont al Destin. Tudade e purificade des 
sûs impuritàts, e torne sù li de Vergjine di Las che le sigjile cul so sigjil, par dai un gnüf 
destin. Intal Ream di Adamas, e béf la cope de dismenteance che e deventarà il so gnüf 
Spirt di Imitazion Contrarie; po dopo i Arconts dal Destin le modelin e i soflin dentri 
une gnove virtiit. (...). In chest câs, se l'om just al è destinät, tant che l'om selerät, ae 
trasmigrazion, la sô gnove cundizion e je, dut câs, plui salutàr. (...) (La Pistis Sophia et 
la gnose, p. 87-88-89). 

Ancje chi, come tal brahmanisim, si fevele di trasmigrazion. La anime che no à 
integrat il centri dal monte che, duncje no je in cas di unîsi ae "lûs salvadore" e 
scugnara trasmigra intune gnove esistence intal mont manifestat. 

Bisugne ancjemö une volte no confondi trasmigrazion cu la teorie d 
"reincarnazion", 

La trasmigrazion di fat e je un passag di un mont manifestár intune afer 
modalitàt di esistence manifestade, esistence che cul nestri mont no à nui 
di scomparti. La complessitat dal psichisim, lis variis funzions e "parts' ch 
a componin la anime e li che la anime si compon, a son palesàts e a vegnil 
considerats ancje in altris tradizions. 

O sin chi ben lontans des teoriis psicanalitichis che a valutin la psiche tant ch 
risultive di rapuarts interpersonài, di mecanisim mentäi daür di une vision d 
coc riduzionist. 

La psiche in chest cas e je une forme di manifestazion real, sutil, no fisiche 
sorematerial, e duncje no valutabile in tiermins cuantitatifs, parce che für d! 
nestre percezion spazitemporal, ma no une pure astrazion mental. 


FUARCIS PSICHICHIS SVOLADIIS 


A proposit des fuarcis psichichis svoladiis o vin za dit che la psiche e je un 
manifestazion real ma di nature soresensibile. Cuarp e psiche intal jessi viven 
no son doi státs separabii: il prin nol pues esisti cence il secont, ma elements « 
aspiets dal secont (stant ae só nature proprie) a puedin manifestasi für da 
limits spazitemporai dal cuarp. La psiche, di fat, no à la stesse "estensibilitàt" da 
cuarp, la só "pesantece". La só essence sutil i permet di manifestasi intai mits 
plui impensabii pe logjiche razional, come che o podin viodi intai fenomen: 
e intes pratichis siamanichis o in situazions particolars. Fenomens di ordir 
"trasmigratif" no son duncje une prerogative e esclusivitat di un stat post mortem 
ma a son, in misure e in ordin diferent, l'aspiet normal e curint dal manifestàs 
animic. La anime dal jessi vivent, intant de só vite, e lasse olmis sul mont dulintor 
sore robis, jessis vivents e umans che le contornin e, daür de potence estensive e 
intensive che le caraterize, ancje a distancis e cun modalitats no imagjinabilis. 


Ce che il cuarp al bandone daspó de muart tal nestri mont nol é “il spirt" ma "tocs 
de só psiche in formis e cuntune complessität che a spieglin lis carateristichi: 
specifichis dal jessi in cuistion. A chest proposit, la tradizion dal budisim tibetar 
e ché dal esoterisim ebraic nus lassin un bagai di esemplis une vore interessant. 
Il spiritisim ocidentàl dal ‘800 e dai prins dal ‘900, al à produsiit, su ches 
argoment, une leterature li che banalizazion e ridutivisim a fasin di paron. E | 
che la confusion di fantasimis, spirts, comunicazion cui muarts e reincarnazion : 
an metüt adun une leterature là che a an aurít e là che a aurissin, cence diferencis 
int ae ricercje di rispuestis consolatoriis, creadôrs di setis, autórs di films horro 
o di leterature gotiche. 

A cheste pseudofilosofie si contrapon une vision materialiste che, contestant 
la concezion dualiste anime-cuarp, e contint che il cuarp al è l'element esclusif 
e li che la cussience e risultarés dome di un complès di reazions biochimichis e 
fisiologjichis parentri dal organisim e tant che risultat dai rapuarts interatîfs 
che l'organisim al stabilis cul mont dulintor. Fevelant de concezion dal tranfert 
te psicologjie freudiane, Umberto Galimberti al scrif "Cemát isal pussibil, di fat, che 
une entität psichiche, tant che, par esempli, un gno sintiment ostil, che al parten a di un 
spazi interiór, subietife privat, tant che al è apont l'aparàt psichic, al puedi vigni für di me 
e tacäsi sore oms e robis fin a dislidisi in lör, al pont che i elements costitutifs de mé psiche 
a vegnin percepits tant che realtats esteriôrs?" (Il corpo, p. 335). 


Di fat, in mat coerent cu la vision materialiste, cheste impussibilitat e denote 
l'aspiet contraditori e paradossal de psicologjie moderne. Dineant la realtät 
psichiche — vadi la psiche tant che element real tal so aspiet soresensibil — il 
materialisim moderni al rint incomprensibilis lis dinamichis e i fenomens che 
a son leats a cheste dimension. 

Lis fuarcis psichichis, che a son, plui di ogni altre robe, ae lidris de vite e de 
cussience, a vegnin achi fatis deriva di procés organics, risultats virtuäi di 
reazions mecanichis. Al val a di che la cussience, lis dinamichis psicologjichis, il 
pinsir a son (saressin) derivats des struturis fisioanatomichis dal organisim, in 
particolar dai mecanisims neuronai. 

In altris peraulis, psicologjie, psicanalisi, psichiatrie a studiin e a pratindin di 
sclarî un alc che no crodin che al esisti o li che la definizion (aparät psichic) für 
che palesàsi tant che spazi interiör, subietife privat e rimande in mûr tautologjic 
a se stesse. 


MICROCOSMI E MACROCOSMI 


Purusha-Prakriti (Wang te tradizion taoiste e sul plan mitologjic la figure di P'an- 
ku [viót il mit di Osiris te tradizion egjizie], Adam Qadmon te tradizion ebraiche, 
Al-insanül-kamil te tradizion islamiche) a son dutis rapresentazions dal Om 
Universal, ven a stai di dut l'Univiers manifestat dutun cul so principi. Lom 
individual al è une rapresentazion analogjiche - o podaressin di, une proiezion 
- di dut l'Univiers, intindüt tant che Macrocosmi. Come pe Biblie, li che Diu 
al à creat l'om a sò imagjin e someance - intindint chi Diu tant che principi 
prin di dur il manifestät, val a dî tant che Ishwara (Prajapati, il pari di ducj i 
jessis) tal so aspiet di Purusha (Om Universäl) - cussì in dutis lis tradizions o 
cjatin displatàt e evidenziat chest rapuart di someance, chest züc di riflés tra 
l'universal manifestät e l'om (e al sarès il cas di marca la inconsistence di ciertis 
riduzions e interpretazions antropomorfichis di chest passag de Biblie). 

Pal sufisim (dutrine esoteriche dal Islam) "L'univiers al è un grant om e l'om U 
pigul univiers" (al-kawnu insanun kabirun wa-l-insánu kawnun gaghir). 

Par Sant Gregori Palamas (Costantinopolis 1296 - Tessaloniche 1359) "Lom, he 
mont maiór in pigul, al è un sunt di dut ce che al esist intune unitàt e il coronament d! 
oparis divinis. [...]". 

Cussì, intal stes mit che l'Univiers al è un adun dai trê monts (il mont sensibi 
il mont intermedi e il mont spiritual) l'individui al spiegle i tré stats dal Jess 
Universal in mit analogjic sot forme di cuarp (rapresentazion dal mor 
sensibil), de anime (mont intermedi) e dal spirt (mont celestial). 

Tal induisim e tal budisim cheste tripartizion e ven sintetizade de silabe AU? 
(pronunzie 6m). LAUM sonör, mantra che al ven riperür plui voltis intant dz 
esercizis di meditazion, al è dat dongje di trê letaris (mátra o pada): A, U, M 
La A e rapresente il plan dal mont ordenari (Bhi); la U il plan dal mont suti 
(intermedi) (Bhuvas); la M il plan causal (Svar). Dutun cui relatifs stats d 
cussience. Lis letaris A e U si unissin intun unic sun: O, 

La letare M e puarte viers de dissoluzion dal sun, viers dal cidinór, estinzion d 
ogni azion e di ogni manifestazion e di consecuence un torna tal mont causal. 
La silabe AUM sonore e rapresente duncje il Brahma Saguna (il Brahma cualifica 
tant che principi prin de manifestazion; Ishwara); impen il Brahma Nirguna, no 
eualificät, l'Assolüt (il cuart, Turiya) al ven rapresentàt de stesse silabe AU N 
ma mute. 

In maniere parele, o vin te tradizion de Qabballah ebraiche, chestis 
corispondincis: Assiah (il mont ordenari), Yezirah (il mont intermedi), Briah {i 
mont causal) e Atzilut (l'Assolût no manifestär). 


"Intal Vedanta,” - al scrif Frithjof Schuon in Esotérisme comme principe et comme 
voie (p. 50) - “Atma al vistis tré grancj vêt [vulugs"= koshas], che a corispuindin in mt 
analogjic, prefigurantju in müt causäl, ai stats di vee, di insumiament e di sium profont 
chescj véi o stats, a son Vaishwänara, Taijasa, Prajna; ce che a scuindin e je la Realtà: 
incondizionade e inefabile, Turiya, che intal microcosmi uman e je la Presince divine 
insom dal cûr. Cheste realtát, o chest cuart "stát" in sens assendent, al ê il Sore Jessi, o Amê 
in se; di chest si dis che al è ‘ni manifestát (vyakta), ni no manifestát' (avyakta), e ach: 
o scugnin fà une precision impuartante: La idee dal no manifestát e à doi sens diferents 
al esist il no manifestät assolüt, Parabrahma o Brahma nirguna (‘no cualificát"), e 1 
no manifestat relatif, Ishwara o Brahma saguna ("cualificät”). Chest no-manifestà 
relatif, il Jessi tant che principi pe esistence o madrasse dai archetips, al pues jessi clamât i 
"manifestát potenziál" in rapuart cul "manifestát efetif”, il mont; stant che tal ordin divis 
stes, il Jessi al è la manifestazion dal Sore Jessi, che cence chest la manifestazion intal véi 
sens de peraule, o la Esistence, no sarès pussibile e nancje concepibile." 

La cosmologjie achi palesade, e pant i rapuarts e lis conessions tra Macrocosmi 
e Microcosmi: il Jessi (Un) al è il principi di dur l'esistent. Il Jessi (I'Ishwara 
dai Indüs), in chest cas, al corispuint, in cualchi maniere, al Diu des religjons 
(intindudis tal sens ocidental dal tiermin), ma di un Diu, in ogni cas, che no 
si à di interpreta intun sens monistic ridutif. Al è a tacà di chest Un, par mieg 
de polarizazion intun principi positif (masculin) e un negatif (feminin) - Khien 
e Khuen de tradizion cinese, Purusha e Prakriti di ché induiste, la Essence 
e la Sostance de Philosophia perennis - che a vegnin produsüts ducj i monts 
manifestats: i tré monts sul plan vertical (chel spiritual, il mont intermedi de 
manifestazion soreindividual e il mont sensibil) e ducj i monts pussibii che si 
svilupin sul plan orizontal (o, miór, ciclic) in cuantitat indefinide. 

Intes Sefirot ebraichis, Kether (la corone) si polarize in Hokmah (polaritat positive, 
inteligjence ordenarie) e Binah (polaritàt negative, sostance indiferenziade). 
Intai misteris egjizis l'Un metafisic (Tem o Atem) si polarize in Tum (Khum) (la 
las, la polaritat positive) e Nu (il scuròr, lis aghis dal abis). Di cheste polaritar 
(Tum-Nu) al ven für Rä (il Jessi, il diu solar) che dentri di lui a son lis semencis 
di dur il mont manifestat e che al podarés corispuindi al induist Hiranyagarbha, 
l'üf dal Mont. Tum e Nu a son duncje pari e mari ma a di un nivel inteligjibil 
stant che a son ancjemö une unitàt polar e no une dualitat assolude. Dome a 
di un nivel plui bas o varin Rá che si polarize intai principis Tef (pari) e Mut 
(mari) produsint cussì la manifestazion "efetive" dai univiers e di ducj i ents. 
Chescj principis a vignaran plui tart antropomorfizats dai "Mestris dal Füc” di 
Eliopolis, Menfis e Tebe: Tum e Nu a cjaparan duncje la inficje di Osiris (principi 
masculin) e Isis (principi feminin) e li che di cheste cubie al nassarà Horus (Rá). 
In Grecie l'orfisim al menzone la Gnot che si polarize in Ouranós e Gea (il Cil e 
la Tiere) di li che al nas il "Mont des Ideis" fin a rivà al Demiurc = Dionisos (Râ, 
Horus, Ishwara — Hiranyagarbha, l'ÜF Cosmic). 

Te tradizion caldee i doi principis che a vegnin für de polarizazion, (viôt Ipolit 
che al cite Zarata), a son definits la "cause di dutis lis robis" tant che il pari e la 
mari "il pari al è la lûs, la mari il scür... e che di chescj, femine e mascli, al è componüt 
dut il cosmi". Simpri stant a Ipolit, il pitagoric Filolau al definis i doi principis, un 
tant che "limit" (mépac), chel altri il "cence limit" (&rretpov), "il ben al fo associat al 
limit e il mal al ilimitát." (viót p. 21 in Breve storia dell'Infinito di Paolo Zellini). Ma il 
Jessi nol è, nol rapresente, l'Assolùt (il Parabrahma). Chest al è für dal manifestär, 
e, stant che al è assolüt, nol pues vé nissun rapuart cul mont manifestat e a nissun 
nivel. L'Assolüt al è No jessi (o Sore-Jessi) che nol è ni manifestat ni no manifestär, 
al é l'Infinit, e tant che infinit, al é indivisibil e incondizionat. La só infinitat e 
compuarte l'impussibilitàt di comprendi, tal sens di cjapa dentri di se, un mont 
manifestat, parcé che chest, pe sò nature, al è componüt di parts. L'Infinît al è 
indivisibil, duncje no componüt di parts. Stant che il nestri mont al & dat dongje 

di elements particolars, nol pues jessi "part di un infinit" (a dimostrazion di 
mancjance di fonde dal panteisim) ma al pues dome jessi considerar cul tiermir 
aristotelic di ári£tpov (che o podaressin tradusi cun indefinit). 

Di fat, al concet di Infinit al va gjavat cualsisei riferiment di ordin cuantitati 
(l'infinît matematic nol esist); nol à caratar di estensivitat, di temporalitàt, no 
è misurabil. E di consecuence, tra l'Infinit e la manifestazion nol pues esist 
un rapuart di partecipazion efetive, ni di cause e efiet, ma dome di ché che si 
podarés clama une corelazion che e à la stesse nature che si disglagne tra la 
realtat e l'insium di cheste realtat, il rivoc o il pinsir di cheste realtàt. 

In altris peraulis, dal pont di viste dal Assolüt, il mont manifestat aléune ilusion. 
Ma dal pont di viste de manifestazion, il mont relatif si presente tant che real e 
l'Assolüt al comparis tant che une idee incomprensibile (tal sens etimologjic dal 
tiermin). Si trate dut cas di une idee "che no si pues fa di mancul di vê", che e 
travane dut il nestri jessie il nestri pinsir. Pal fat che, cence Assolür, nol podarès 
esisti nancje alc di relatif e di particolar. 

Considerant il rapuart tra Macrocosmi e Microcosmi o podin di che la division 
in tré monts macrocosmics sul plan vertical (mont spiritual, intermedi e sensibil 
- cil, mont intermedi e tiere) e je corelative, in mát analogjic, cu la division dal 
jessi a nivel microcosmic. Cussi, l'om al é componiit di un cuarp sensibil, di une 
anime (psyché, cuarp sutil) corelative al mont soreindividual e dal Se spiritual 
(atmä) pont central dal jessi". 

Il Se (atmä) al è corelatif al Brahma saguna. La realizazion dal jessi e je corelative 
ae realizazion dal atmä in parátmá. Ven a stai de realizazion dal Brahma saguna 
in Brahma nirguna ven a stäi dal Brahma cualificat al Brahma no cualificat. 
Bisugnarès ancje precisa che atmä (il Se, il spirt) al è corelatif, di une bande 
al mont causal (Ishwara tant che Hiranyagarbha), ven a stai al Cil, principi prin 
di dute la manifestazion e, di ché altre bande, intal so procés assendent di 
liberazion (moksha), il Se (atmä, spirt) al trassent ancje il centri dal mont causal, 
là di là di ogni condizionament, lant a unisi cul assolüt (Brahma) par riva intun 
cuart stat (Turya) là di là dal Jessi e dal No-Jessi, "essence de cognossince di se, cence 
nissune olme di manifestazion, plenece di pas e di beatitudin cence dualitat: chest al 
è l'atmä e, tant che atm, al à di jessi cognossüt". (Agama Prakarana VI, Mandükya 
Upanishad, p. 59). 

In dutis lis tradizions la finalitat ultime dal jessie je la realizazion de sò essence 
che par mieg di ché l'om al pues unisi cul Assolüt e liberási cussi di ducj i 
condizionaments de manifestazion. 

Intal antic Egjit, al scrif Joseph Campbell (Mitologia Orientale, p. 97) "La finalitat 
dai cults e jere ché di riunî la anime corporie (ba) cul principi energjetic incorpori (ka) 


che, in câs contrari, al sarès scjampat intal moment de muart: intal prin câs no si varis 
vude muart”. 

La realizazion e la liberazion a son duncje il prodot di un procès di cognossince 
e di une ativitat cultuäl: cognossince di nature intuitive (inteligjence spiritual) 
e tecniche in stätditornä a puartà l'om, intun prin timp, intal so stat edenic e di 
li, par mieg di un procès assendent, ae sò liberazion. 


LIBERAZION E SALVECE 


Prime di là plui in dentri tes considerazions di chest aspiet, al covente fevela des 
tré stradis che il jessi al pues cjapa daspö de muart. 

Come che o vin za viodüt, no si à di confondi liberazion cun salvece. Tes tradizions 
orientäls il divignî dal jessi dopo de muart e pues cjapa stradis diviersis. 

Inte tradizion cristiane il tiermin di salvece al pant un significat liberatori, 
definitif. La salvece te dotrine cristiane (e no dome) e corispuint ae concuiste 
de vite eterne e dal Paradis, la concuiste di un stat di gracie definitive. Intes 
tradizions orientàls, impen, si fas une diference tra salvece e liberazion: la salvece 
e puarte a di une nassite tes "regjons divinis" (svarga, arupaloka) ven a stài tal 
Paradîs, di no confondi cu la liberazion (moksha). La salvece e puarte sì intune 
isule di felicitàt perene, ma no si trate ancjemö de liberazion, la uniche a jessi 
eterne. Il jessi che al jong un stat di beatitudin (Paradis) e che duncje si “salve”, al 
vifin chest star "dome" pal timp di un cicli (perenitat) ma no pe eternitár. Il so stat 
al à ancjem la carateristiche de individualität, ancje se intune dimension e intun 
mont celestial (svar) e cence forme (arupaloka), e duncje, ae fin dal cicli al podarès 
ancje rornà intal mont samsaric (la resurezion dai muarts?) fin tant che nol vara 
cjapat cussience dal so ver se. Dome dopo di vé vinçude la ignorance che lu lee al 
mont, al so "jo", ae sò individualität, al podarà concuistà la liberazion e jonzisi 
in maniere definitive e eterne al Brahma. 

Il Paradis nol è duncje l’Assolüt, ma dome une parentesi di felicitàt, un loka (lic) 
ancjemò in rapuart cuntune dimension individuàl e manifestade, ma che al 
permet di evita al jessi di paidi par dut un cicli il torment di dové tornä a nassi 
e di tornà a muri. 

Pe tradizion vedantiche, cuant che un om al è daür a muri dutis lis sds facoltats 
esternis a vegnin tornadis a assorbi intal so sens interni (manas) e dopo ancje 
lis sós facoltats internis si ritirin intal sofli vital (prána), puartantlu a di un stat 
che al somee a chel dal sium profont (sium cence insiums) li che no si à plui 
une cussience individual. Cheste cussience no disparis par chel, ma si trasferis 
intun stat che al è soreindividual. 

Duncje il sofli vital si ritire inte anime vivente (jivätmä, ancje se al sarès il cas 
di fevelà di "se vivent) che e manten il sens de individualität umane, ven a stài e 
reste distinte dal Se (Brahma, l'Assolùt), e chest fin tant che il jessi (jivatma) nol 
cjape cussience de sò vere nature. 

Plui indenant, dutis lis facolrats dal individui, dadis dongje ator de anime 
vivente, si ritirin dal cuarp material. A chest pont, il viag post mortem al cjape 
stradis diferentis daür dal nivel li che il jessi al & rivat intant de sö vite. Il savi 
al otignara la liberazion e la sò integrazion, intune modalität ative, cul Assolüt, 
union dal se cun Brahma. Liberazion che al otignara intun müt diret e imediät. 
Altris, impen — ven a stai la grande part dai jessis vivents — a podaran jonzi un 
stat superior, ma che al è ancjemö individual (sprolungjament dal stat uman 
inte sö forme sutil) e li che il jessi nol scugnara passa traviers di altris stats 
condizionats. In chest cas si pues fevela di salvece ma no ancjemö di liberazion. 
Si dis alore che la liberazion e je diferide (krama-mukti) o, in altris tiermins, che 
e je gradual, stant che cheste si vara dome ae fin dal cicli li che la individualität 
in cuistions si è manifestade. E ae fin di chel cicli, ven a stai fin ae dissoluzion 
dai monts manifestats dal cicli atuäl, il jessi al tornarà al stat principial di no 
manifestazion. Ma ancje, in ché volte, cheste reintegrazion e podara verificasi 
intune modalität passive, ven a stai cence une realizazion efetive de Identitàr 
Sovrane. Al pues ancje sucedi che il jessi che al & leat in müt passif a Brahma al 
sedi destinat a tornà (a trasmigra) intun altri cicli de manifestazion. 

Altris impen, intant dai sprolungjaments postums de individualität, a finissin 
par realizäsi intai Stats superiörs o te Identität Sovrane, realizazion che di 
virtual e devente cussi efetive. 

Infin, altris jessis ancjemö, daspo de muart material a scuegnin trasmigrä intun 
altri stat individual de manifestazion. Ma, une volte di plui, o vin di marca che no 
si trate di un tornä in chest univiers e intun altri cuarp, si ben intun altri stat di 
esistence o, che e je la stesse robe, intun altri mont (loka) parentri di un altri cicli. 

I tescj vedics a fevelin de vie solare de vie lunär che l'individui al pues cjapa daspò 
de muarr. Il pitriyana (la strade che e puarte te sfere dai vons, sfere che e prodüs 
lis semencis dal cicli seguitif) nol supere la sfere de lune e l'individui al reste 
tant che individui, ven a stài no sfrancjat de sò cundizion formal. Il devayäna 
al è impen la strade che e puarte viers dai stats superiòrs e dal superament dai 
stats de individualität. 

A chest proposit il Bhagavadgita al recite : "Se i yoghin a muerin cuant che a sflandorin 
il füc, la lüs, il di, la cuindisine dal zovin di lune e il semestri dal soreli che si jeve viers il cil 
dal nord, alore chescj, par vie che a cognossin il Brahma, a van li dal Brahma” (sûtra 24) 

“Se i yoghin a muerin cuant che al é il fum, la gnot, la cuindisine dal vieri di lune e il 
semestri dal soreli che al cale viers i cîi dal sud, alore chescj, dal moment che a van inte 
direzion de sfere de lune, a son destinäts a tornä in altris stats manifestäts” (sütra 25). 


La cjadene dai monts che a formin un grant cicli e je une rapresentazion spaziäl 


de realtat samsariche, rapresentazion che e je in relazion cun ché temporal 
dai ciclis. 11 passag di un cicli a un altri al corispuint al passag di un mont a 

un altri, ven a stai il passag a un mont che lis sös carateristichis fisichis a son, 
sot di ogni aspiet, dal dut diferentis di chés che o cognossin intal nestri mont/ 
univiers, intal nestri stat di esistence presint, Al è di dî che, di un pont di viste 
assolüt, ducj i ciclis e duc] i monts che a componin la manifestazion a son, di fat, 
za realizats. Al é il nestri pont di viste particolär che nus ai presente sot di un 
aspiet spazitemporal specific e relatif al nestri stat di esistence. 

Infin, rars a son chei - i jivan-mukti - che a son in stat di otigni la liberazion 
cuant che a son ancjemö in vite. 

Pai jessis che la lor cussience e je a di un nivel infrauman, dopo de muart la lör 
cundizion di permanence e sara l'opuest di ché paradisiache, di salvece, ven a 
stai e sara ché di danazion ancje se, al contrari di ce che a previodin lis religjons 
dal libri, cheste danazion e je calcolade in tiermins di temporaneität e no di 
eternitat (compagn de permanence intal stat "paradisiac"). 

PART III 


TRADIZION 
SIAMANICHE 
E ANIMISIM 


SIAMANS ع‎ SIAMANISIM 


Ogni societat di goc tradizional e je struturade, sul plan des funzions ed: 
atribüts, daür di une jerarchie che e ten cont dai nivei di realizazion, c 
cognossince efetive, di cualificazion, di pussibilitâts e di carateristichis propri 
che al à ogni singul individui. Cheste jerarchie, par altri, e rispuint, sui divier 
plans in rapuart cul sorenatural, ae division macrocosmiche di Cil, Mon 
Intermedi e Tiere. 
La caste sacerdotàl e je la uniche autorizade a trata cuistions relativis al “Mon 
celestial”, stant che e je la caste par ecelence, sul plan jerarchic, plui alte, la caste 
che e rapresente un pont di riferiment pal svilup e pe comprension di ogni altri 
element di cognossince "inferiör". Ma ancje parentri di cheste caste lis funzions 
a variin daür dal nivel di cognossince che il singul rapresentant al è rivat a 
otigni. Cussi e di consecuence o varin une struture che e rispuint a funzions e 
ai assums che ogni rapresentant al sara clamat a davuelzi. 
Intal scjalin plui bas de caste sacerdotäl, o cjatin funzions di nature mediche, 
magjiche e divinatorie; ma ancje funzions che a tocjin l'acompagnament de 
“anime dal muart” (psicopomp) o il recupar di une anime “in chel altri mont’. 
In cheste suaze e jentre la figure dal siaman, possessôr di une tecniche e diune 
funzion specifiche (il siamanisim) che o cjatin in tantis areis gjeografichis. 


"A tacà dai prins dal secul ['900]” al scrif Mircea Eliade in Le Chamanisme et les 
techniques archaïques de l'extase “i etnolics a àn cjapät la usance di doprà in mat indiferent 
i tiermins di siaman, medicine-man, di strion o di mác par designä cierts individuis 
dotäts di capacitàts magjichis e religjosis che si cognossin in ogni societàt ‘primitive’ 
(...) "Par tantis resons, cheste confusion e pues dome fa dan ae comprension dal fenomen 
siamanic stes. Se cul tiermin di "siaman" si intint ogni mac, strion, medicine-man 
o estatic che si incuintre (...) il risultät al sarà une nozion une vore complesse e, tal stes 
timp, imprecise, che no si viöt la utilitat” (...) “Ciert, il siaman al è ancje lui un mace un 
medicine-man;si calcole che al puedi vuari, come ducj i miedis, e opera miracui fachirics; 
tant che ducj i macs primitifs o modernis. Ma, cun di plui, al é ancje psicopomp e, salacor, 
ancje sacerdot, mistic e poete. (...) "Il siamanisim stricto sensu al è, par ecelence, un 
fenomen religjös siberian e centriasiatic”. (Lo sciamanismo, p. 21-22) 
Il siaman, cun dutis lis diferencis e specificitäts che si à di tigni cont passant 
di une culture a ché altre, al & che figure che al sta daür de anime a nivel 
microcosmic e parentri dal “Mont intermedi” a di un nivel macrocosmic. Il 
siaman al opere, di fat, su la anime a nivel terapeutic, teurgjic o taumaturgiic e, 
a di un nivel plui alt, al pues opera tal mont intermedi cui siet viags “estatics” che 
lu puartin a metisi in relazion cun fuarcis e esperiencis soresensibilis e parfin a 
jonzi, in cas particolars, un jessi intal so stat di post mortem. 

Stant che cheste realtat e je presinte in ogni bande dal mont, si pues ipotiza che 
il “siamanisim” al sedi il risultum di une civilrat e di une tradizion precedente. 
Ipotesi che e cjate la sö fonde te stesse tradizion siamaniche. Di fat, une des 
costantis dal siamanisim e je la storie di une degjenerazion dal podé siamanic, 
di une cjadude palesade tes liendis e tes storiis rradizionals li che e ven contade 
la pierdite dai podés de caste dai siamans: “Une volte” al ripuarte Mircea Eliade 
“un pujai al le sù in Cil e al menaçà Diu; chest al cjapà une sable e al para vie l'insolent, 
di in ché volte i siamans no puedin plui là in Cil fale che in estasi” (...) “Intune ete 
primordial la comunicazion tra siamans e Diu e jere plui direte..." (ibidem, p. 154). 
Chel altri aspiet che al fas pensà a di une ete primordial li che la funzion dai 
siamans no jere limitade dome a di un nivel magjic taumaturgjic ma e cjapave 
dentri ancje la funzion sacerdotäl e plui ancjemö esoteriche, e je une jerarchie 
di funzions che cul timp si è pierdude. “Une liende yakuta e conte che i siamans a 
nassin intal Nord. Là al cres un arbul grandonon che al puarte nits tes sós ramacis. I 
grancj siamans si cjatm su lis ramacis plui altis, chei mezans intal mieg e chei minórs 
inte part inferiör.” (ibidem, p. 57). Achi, par altri, o cjatin doi dai elements classics 
e ricorints de tradizion: il Nord tant che pont di origjin de civiltát dal nestri 
Manvantara e l'As dal Mont. 

Un altri pas che al marche cheste cjadude si le viót inte tradizion dai buriats li 
che si dis che “tai timps antics i siamans a ricevevin la lór uteha (dirit siamanic) in 
mit dret dai spirts divins; e che dome plui indenant chest dirit al sarà assegnát dai vons” 
(ibidem, p. 90-93). 


Il siamanisim, intindüt intal sens slargját, nol è duncje une dotrine metafisiche 
tradizionäl complete e definide, ma, e cun ogni probabilitàt, al è il risultum 
(che si palese in mits diferents là di popui diferents) di une civiltät vignude 
prime de nestre. Si viót cussi che il siaman, tant che il màc o il medicine-man, 
tes sos funzions principals, si ferme di fat al mont fenomenic li che al interven 
par mieg di fuarcis soresensibilis o ben, in cas particolärs, al davuelg funzions 
particolars tant che ché di acompagnadór di animis in chel altri mont. In ducj i 
cas, si constate che il so interventsi ferme a di un nivel “sublunàr”. Nol à pretesis 
sapienzials e, di norme, nol à funzion sacerdotäl. 

Cheste disgregazion e à vat però risultats diferents: di fat o vin realtats li che 
il siaman al rapresente une figure isolade te societàt e uniche in stat di metisi 
in rapuart cu lis entitats sorenaturals, fin a popui li che il contat cul mont 
soresensibil al è stabilit par mieg di une caste struturade sul plan jerarchic e li che 
figuris diferentis a assolvin funzions specifichis (viót ancje ibidem, p. 344-345). 
Rispiet ae caste sacerdoräl in sens propri, il siaman al interven su altris aspiets 
(par esempli, azions su fuarcis psichichis) e si ferme al Mont Intermedi. La caste 
sacerdoral invezit e tocje la cognossince dal Mont Sovran. 

Dentri di chestis culturis e societats e ven dispés ricuardade la storie di une 
pierdite dal podé siamanic, di une degjenerazion dal rül dal siaman, cussi 
come che tes liendis o podin traviodi la disgregazion di une ipotetiche jerarchie 
primordial. Significatif in chest cas al è il tentatif dai natifs dal Nord Americhe 
"di torná aes origjins (...) di tornê a cjapà contat cu la tradizion primordial” (ibidem, p. 
345) par mieg de creazion de confraternite segrete "Mide'wiwin". 


Pai coriacs la decjadence siamaniche e sarés vignude für dutun cu la decjadence 
de umanitat, “une tragjedie spiritual che si é vude za tant timp indaür. Inte ete mitiche 
dal eroi Grant Corvat i oms a podevin là sù in Cil cence fature e là ju tai Infiers cu la 
stesse facilitat (...) Ma, in dì di vue, parfin i siamans a an pierdüt i lôr podés miracolôs”. 
(ibidem, p. 274-275). 


Cheste cussience di une pierdite di atribüts e di podé de bande dal siaman silu 
cjate ancje in altris popui tant che i ciukci (ibidem, p. 279). 

Un altri aspiet che al fas pensa a di une degjenerazion di une tradizion 
primordial al è palesat de olme di une caste sacerdotàl che e reste parenn di 
popui primitifs dongje de figure dal siaman. Li dai natifs dal Nord Americhe, 
par esempli, o podin constata une division tra sacerdots che a davuelzin ciertis 
funzions, tant che la pratiche ritualistiche, il siaman intant che al interagjis cu 
lis fuarcis sorenaturals, ma ancje lui, come che al scrif Mircea Eliade "al à di 
assimilá un corpus di dotrinis sapienziáls" (ibidem, p. 323). 

Cheste division o podin traviodile ancje te liende yakuta che o vin cität disore: 
"I grancj siamans si cjatin su lis ramacis plui altis, chei mezans intal mieg e i siamans 
minórs inte part inferiór dal arbul". 

Tra lis funzions siamanichis o podin cità ché terapeutiche par mieg di viags 
"estatics"li cheil siaman alcirlaanimediun malàát tes regions celestis o infernals 
o i combatiments simpri "in spirt" cuintri des fuarcis dal mal. Riferintsi ae 
realtat dai natifs nordamericans Mircea Eliade al scrif: "La funzion principál dal 
siaman e je ché di vuari, ma al à ancje une part in altris rituái magjics e religjôs, tant che 
sigurà une buine cjace, dongje dal so podé sui fenomens atmosferics, su la divinazion e 
chel di difindi i oms cuintri de scontradure dai strions"'*. (ibidem, p. 324) 


Il trat che al caraterize il siaman al è la sò capacitar di là für dal cuarp in forme 
animiche par taca un viag parentri dal mont intermedi. Un viag che al pues puartä 
il siaman o tai Infiers o tal Mont Superiór, cun ché di compagna une anime in chel 
altri mont o par tornà a puartä la anime di un malät su la tiere. A voltis il percors 
injà (tai Infiers) e insü (in Cil) si confondin dant la impression che un al precedi 
chel altri. Si trate, par altri, di un percors che al è chel stes di une prove iniziatiche. 

La tecniche principal che il siaman al dopre pes sös funzions magjichis- 
terapeutichis al è il “viag estatic", la jessude psichiche dal so cuarp par jonzi i 
teritoris soresensibii. “La sö anime” (ibidem, p. 23) “e pues lassa il cuarp par inmanea 
assensions celestis o caladis infernals”. Carateristiche estatiche (intal sens etimologjic 
dal tiermin), cheste, che si le cjate parie ancje te tradizion dai benandants, li 
che la funzion e i elements siamanics a son evidents. Un di chescj al é il segn 
identificadör dal benandant stes, ven a stäi il fat di nassi cu la cjamese. Aspiet 
che o cjatin compagn li dai salmoideus yuraks. Di fat, ancje li “il futür siaman al 
è identificat fin de nassite [pal fat che] i fruts che a nassin cu la cjamese a son destinäts 
a deventà siamans" (ibidem, p. 34). Un altri element che al met dongje siamans 
siberians cui nestris benandants a son lis batais che a son clamats a combati 
cuintri des fuarcis dal mal. Li dai buriats, par esempli, o vin lis figuris dal siaman 
blanc e dal siaman neri; “cuant che i siamans a combatin un cuintri di chel altri - sot 
forme di animäi — ognidun si sfuarce di distruzi il nit dal so aversari” (ibidem, p. 58); 
"i siamans si combatin sot forme di animäi” (ibidem, p. 116). In altris cas invezit i 
siamans a son compagnats cun animai o a combatin a cjaval di animäi calcolats 
tant che “spirts vuide”. Par altri ancje i benandants, tes lör batais noturnis cuintri 
dai malandants a vegnin piturats a cjaval di animai fantastics. 


“La lote cuintri dai spirts triscj” al scrif ancjemö Mircea Eliade (ibidem, p. 254) “e je 
pericolose e, ae fin, il siaman al è scanát. ‘O sin ducj destináts a socombi sot dal podé dai 
spirts' — al disê il siaman Tüspüt a Sieroszewski ‘i spirts nus odein parcè che o difindin 
l'om". E ancjemò "Pai taulipangs, il risultat di une cure a voltis al dipent dal risultat 
di une bataie in spirt tra un siaman e un strion” (ibidem, p. 354). E la pericolositàt 
di cheste operazion e risulte ancje de jessude de psiche dal cuarp e de dificoltat 
par cheste di tornà a jentrà tal cuarp. Lis testemoneancis dai benandants a 
chest proposit a son significativis, testemoneancis pandudis ancje de tradizion 
siamaniche dal mont oriental. Di fat “la anime e lasse il cuarp cuant che il siaman al 
duar, par chest si pues fà muri un sveantlu a colp". (ibidem p. 326) 


Cheste jessude dal cuarp e puarte il siaman tai teritoris li che al pues interferi, 
cu la só anime liberade, cu la Anima Mundi li che, a nivel archetipic, si cjatin 
lis causis fenomenichis dal mont di abàs, E chest so viag intal mont intermedi 
(atmosferic), dongje di jessi un viag plen di pericui al é ce che al diferenzie il 
siaman e il siamanisim a pet di chei altris màcs e di altris tecnichis magjichis. 
"Il siamanisim" al scrif Mircea Eliade "al corispuint a di une specialitat magjiche 
particolär (...): al impliche il domini dal fic, il svol magjic e v.i. (...) [il siaman] al è il 
specialist de trance che vie par ché si calcole che la sò anime e puedi lassá il cuarp par là 
in Cil o là jà tai Infiers" (ibidem p. 23). 

LAS DAL MONT INTE TRADIZION SIAMANICHE 


Inte vision cosmologjiche siamaniche o cjatin un dai simbui de tradizion 

universal, l'as o pilastri dal mont, element che al unis la Tiere cul Cil. Chest 

as, che si cjate tal centri dal mont, al pues jessi rapresentat di un arbul, di une 
scjale, di une montagne e v.i.. Li dai buriats, par esempli, il pal central de yurta 
al è un riflès di chest as e il furniment di strags, colorats di blaf, blanc e zal, al 

rapresente lis trê regions celestials'’. Li dai pigmeus semangs de penisule di 

Malache, il simbul dal as dal mont al é rapresentat di une crete grandonone chee 

ven clamade Batu-Ribu, logade tal centri dal monte li che sul so as si cjate di une 

bande l’infier e di ché altre la “puarte” dal Cil. Li dai daichis ngadju dal Borneo 
meridional chest arbul al ven rapresentat cun siet ramacis, Vidt a chest proposit 
la similitudin cu la Menorah (il cjandelir ebraic) o cui siet chakras microcosmics 
de tradizion indù. La rapresentazion di un arbul compagn le vin piturade su lis 

"barcjis dai muarts” in Indonesie, un arbul cun sis ramacis, siet cu la cime, e 

cun, di une bande e di ché altre, la figurazion de lune e dal soreli'*. Di nota la 

similitudin cul simbul de Sushumna, l'as microcosmic dal jessi vivent furnit di 

une bande e di ché altre di Ida e di Pingala rapresentats achi de lune e dal soreli. 

"In Indonesie e in part ancje in Melanesie o vin tré impuartantis categoriis magjichis 

e religjosis li che si dopre (in mit simbolic o real) une barcje ritual” (ibidem, p. 384) € 

cheste barcje e pues vé tré funzions: la prime par para vie diaui e malatiis, la 

seconde par là ae ricercje de anime dal malar, la tierce pal traspuart de anime 
in chel altri mont. Las dal mont si cjate al Pöl considerat tant che pont stabil che 
ator di lui si cumplissin dutis lis rivoluzions dal manifestat, riflés de volontàt 
dal Cil (viòr il significat de swastika). Il pol terestri al jong duncje la stele polar 
che e ten sù la “Tende celeste” e che, li dai salmoideus, e ven clamade il “Claut 
dal Cil", li dai ciukeus e dai coriacs, la "Stele claut", li dai turcs-altaics, il “Pilastri 

di aur", li dai kirghîs, bashkîrs e mongui siberians, il “Pilastri di fier", e li dai 

teleutis, il “Pilastri solar”. 

Ancje te tradizion polinesiane lis tré zonis cosmichis a son rapresentadis di “un 

as che si cjate tal centri” (ibidem, p. 393). A voltis il simbul dal as al ven sostituit 

cun chel dal puint che si cjate compagn in putropis tradizions e, cun dut che la 
sô direzion e sedi orizontäl, al à il stes valor dal as dal moment che al unis chest 
mont cun chel altri. 

Il siaman, cuant che al passe in chel altri mont, al fas il stes percors de anime dopo 

de muart. Un passag caraterizàt di cuatri ponts essenziai: 

1: Il prin aspiet che alven inimente che si palese universal al è chel di une involuzion 
cosmiche, stant che il colegament tra Cîl e Tiere te ete paradisiache (ete dal Aur) 
nol cognosseve ostacui par vie che “no esisteve la muart” 

2: Al è di cuant che cheste comunicazion si è concjade che “il puint" (l'As dal Mont, 

l'Arc di Sant Marc, il vàt) al pues jessi traviersat "dome in spirt” o daspo de muart 
ointun stat “estatic”, 

3: Ma no dutis lis animis a son in cas di passa chest puint parcè che la anime e a 
di jessi in stat di frontä fuarcis demoniachis o mostris o ben parce che il puint, 
par un che nol é iniziät (dome un iniziat al pues passälu e passälu cuant che al & 
ancjemö in vite e torna indaür) al devente strent tant che un cjaveli o une lame di 
rasór. Par altri "passá par un puint une vore strent che al coleghe dös regjons cosmichis, 
al vůl ancje di passa di un mit di jessi a di un altri, di un stat di no iniziata chel di iniziát" 
(ibidem, p. 228); par fini 

4: ll passac di un statachel altri al domande prime la reintegrazion intal centri li che 
l'As dal Mont al e logàt. 


Puint e arbul si ju cjate intune forme integrade, come par esempli li dai nias 
che a calcolin l'arbul cosmic tant che pont di origjin di ogni robe che par jonzilu 
i muarts a scuegnin prime passa sore di un puint che al travierse l'infier. Ancje 
pai minagkabans (Sumatra), che a rapresentin l'univiers format di siet plans, la 
anime dal muart e à prime di passa sore di un "fil" che sot si cjate un infier di 
füc e, une volte passat sore di chest fil cence cola, i "bogns" a van in Cilli che si 
cjate un grant arbul e li che a restaran fin ae “resurezion final”. 

“Inte religjon dai na-khi (o mo-so)" un popul che al vif inte Cine Sud ocidentäl “il 
siaman al é mandat dai dius par difindi i oms dai demons, une difese che e covente ancjemó 
di plui daspó de muart (...). Come li dai tibetans, la comunicazion tra la Tiere, l'Infier e il 
Cil e je pussibile par mieg di un as vertical, l'Axis Mundi. La calade postume tai infiers cul 
passag dal puint e la penetrazion labirintiche tes nüf centis” e conserve ancjemó il scheme 
iniziatic: nissun nol pues rivà in Cil se prime nol è lat jù tai Infiers'* (...). Dut al fas crodi 
che la posizion dal siaman inte religjon na-khi e rapresenti un nivel antic di li che a àn vát 
di passa ancje altris religjons de Asie central” (ibidem, p. 474-475). 

Il siamanisim, che o podaressin calcolà tant che une part (e une tecniche) 
essoteriche (o se si vül tant che un dai risultums di une part essoteriche) di 
une civiltàr universal sparide, al spiegle, sedi te sò vision cosmologjiche sedi in 
ché psicologjiche, dai motifs che a tornin compagns in dutis lis tradizions. Un 
di chescj al rivuarde la tripartizion de anime. Pe grande part dai popui turc- 
tartars e par chei siberians, l'om al à tré animis e une di chestis e reste simpri 
te tombe. Un aspiet, chest ultin, che o cjatin compagn inte tradizion ebraiche li 
che si dis che ancje dopo de sparizion dal cuarp material, inte tombe al reste alc 
dal "principi spiritual” di Nephesh che la Qabballah al clame il “spirt dai vues", 
un principi che al formara il Habal di Garmin (ven a stài il cuarp de resurezion). 
Ancje i popui nordasiatics, tant che i ciukci e i yukaghirs “a pensin che l'om al vedi 
tré animis e ancje siet animis". Cu la muart une di chestis e reste te tombe, une altre e 
va jit tal ream des ombris e une tierce e va sü in Cil" (ibidem, p. 240). 

Simpri lida yukaghirs la tierce anime (che o podaressin assimila a ché spiritual) e 
va sù in Cil e si unis al Diu Sovran clamät Pon (alc). Inte mitologjie di chest popul, 
des tré animis, ché che e somee la plui impuartante di un pont di viste siamanice 
je la seconde (ché che e va tal "pais des ombris"). 

Daür di chest mit, la anime-ombre, daspo di vé traviersät un flum cuntune barcje 
e rive li dal “Ream des Ombris" dulà che il muart al fas la stesse vite che al faseve 
in tiere cui siei parincj. 

Un aspiet che al palese elements di ambiguitat che a podaressin fà pensà a di 
une crodince di nature reincarzioniste. In realtat achì si fevele di trê animis e, 
des tré, dome une e tornarés dentri di une gnove esistence manifestade, intant 
che di ches altris dós, une e va in Cil e ché altre si ferme dongje dal cadavar. 
Nol è duncje il jessi te sò totalitat che al torne intal “grim di une femine" par 
une gnove vite, ma aspiets vitai che a partegnin al jessi trapassat aromai dome 
intune forme parzial, relative e virtual. Viôt a chest proposit aspiets similars 
presints inte tradizion tibetane e ebraiche. 

Ancje li dai coriacs il teme si ripet, ancje se intune forme diferente: la anime dal 
om che al mir e va sù in Cîl li dal Jessi Sovran, ma la sò ombre e il “muart stes” 
a van jù tai Infiers. 

I Infiers (formats di nùf cercins che di norme a rifletin in forme savoltade i 
nüf Cii) a an une dople valence e a puartin a un dopli destin: di une bande o 
vin un aspiet di nature punitive e di ché altre une funzion purificadore. II prin 
aspiet al é leat a di une moral di coc religjós li che il secont al à impen un valór 
iniziatic. E, in chest secont aspiet, la calade tai Infiers e devente une necessitat, 
un percors normal, che al à di precedi la assension al Cil. Ven a stai che cheste 
calade e rapresente in cualchi sorte, par dile cu lis peraulis di Guénon "une 
ricapitulazion dai stats che a precedin logjichementri il stat uman”. E duncje e pues 
jessi paragonade a di une esplorazion parentri des regjons plui cimeris dal jessi 
uman. Un viag, instatic o estatic, che, par no colà tes “scuretats esteriórs" al è 
pussibil di fà dome se compagnats di une vuide spirituäl®. 


Il siamanisim, che al comparis in putropis areis dal mont, al podarès jessi 
interpretat tant che un aspiet particolar de caste sacerdotäl primordial, li che a 
son restàts i nivei magjics e psicologjics dasp di un procès di degjenerazion o 
di disparizion di une precedente civiltàt. E, come in ducj i procès degjeneratifs, 
chescj risultums si palesin plui o mancul coerents daùr de societàt che ju à 
conservats e trasmetùts. Si va duncje di une pierdite progressive dai principis li 
des societats plui isoladis cence un centri di riferiment dotrinäl e principial, fin a 
procès di integrazion (e di sintesi, di no confondi cul sincretisim) parentri di une 
altre tradizion. Al è il càs, chest ultin, de integrazion dal siamanisim intal cercin 
dal budisim tibetan e de religjon Pon. 

Ma la olme de presince sacerdotäl dongje de figure e dal rül siamanics e je 
palese in diviersis societats primitivis. Joseph Campbell in The Masks of God: 
Primitive Mythology (a p. 267 de version taliane Mitologia primitiva. Le maschere di 
Dio) a chest proposit al scrif: "Il sacerdot, socialmentri iniziat e introdusüt cuntune 
cerimonie, al & il membri di une organizazion religjose ricognossude, là che lui al à un 
ciert ranc e determinadis funzions (...) impen che il siaman al é un om che, dopo di une 
crisi psicologjiche, al à cuistat determináls podés". 

Ma Campbell al ten daür a di une tesi che e fas divigni il siamanisim di une 
societat di cjagadörs e leat aes sös esigjencis economichis, impen che, simpri 
daür di cheste tesi, la caste sacerdotäl e sares il risultät di une societat agrarie. 
Stant a cheste vision di coc storicist e materialist, a son lis esigjencis di nature 
material e social a determina crodincis, struturis e funzions religjosis. 

“(...) isiamans individualiscj" al scrif simpri Campbell (opare citade, p. 275) “[a son 
stats] ridimensionáts dai sorestants des comunitäts agriculis. Metüts in rie e pituráts, 
[si riferis aun mit dai Apaches Jacarilla, ma interpretàt intun mit pluitost libar) 
a lôr si è lassât un puest intal sisteme liturgjic de societat. Chest episodi [simpri riferit 
ae liende] al rapresente duncje la vitorie de caste sacerdotäl organizade cuintri di 
fuarcis une vore pericolosis e imprevedibilis". 

Ma chest nol dimostre, come che al volarés fà crodi Campbell, che lis dós sferis - ché 
sacerdotal e ché magjiche siamaniche -a sedin antagonistis, ancjemó mancul che a 
sedin leadis, une al mont contadin e ché altre ae societát dai cjagadörs, e che a sedin 
comparidis in moments cronologjichementri separáts. Lis dôs categoriis a son di 
fat inseparabilis, cussi come che a son inseparabilis lis variis funzions che a son 
clamadis a davuelzi, e chest fintremai de origjin; e che, anzit, sul plan jerarchic e 
sapienzial une e dipent di ché altre. Ale propit di li che e ven für, li che si è verificade 
une sclapadure tra i doi cjamps di intervent, la necessitat di une reintegrazion, come 
che si pues capi de testemoneance ripuartade di Campbell stes ancje se cuntun stil 
un pöc enfatic e incolorit (ibidem, p. 275): "Chescj oms" [riferit ai siamans] “a vevin 
cerimoniis particolárs che si riferivin plui ai animái, al füc, al dindi, ai crots e a altris robis 
ancjemó. No podevin jessi metüts in bande. A vevin un podé, e ange lôr a vevin di juda". 

E, contrari di ce che al teorize Campbell, alé un fatche il siamanisim al sedi presint 
e vivarós no dome tes societats primitivis dai cjagadörs, ma - e la tradizion dai 
benandants lu dimostre in plen - ancje in ché agrarie e in ché pastoral. 
Ilsiamanisim - se o vin ché di clamälu cussi - nol è duncje separabil di un contest 
dotrinari sapienzial. Cussi o al manten dute la só fuarce e coerence parentri di 
une tradizion vive te só integralitat o, se al sta für di chel centri che i da vite, al 
è destinat a paidi une progressive pierdite di significat, Separat di chest centri 
di riferiment, il siamanisim come cualsisei altri aspiet secondari o derivàt di 
une funzion che e tocje il sorenaturàl, al è destinata pati un procès degjeneratif 
come che al è dimosträt des contis tradizionals e de storie dal siamanisim stes. 


59 


LANIMISIM 


"Animisim" al è un tiermin inventát di Edward Burnett Tylor (1832 — 1917) un 
dai fondadörs de antropologjie moderne par designä un comples di tradizions 
cultuals, ritualistichis e magjichis plui diviersis e une vore diferentis une di chè 
altre, ma che nol corispuint a di une tradizion specifiche sul plan de realtät. La 
definizion e vignive für de considerazion che popui calcolats primaris e arcaics, 
tant che i africans subsaharians o i popui de Oceanie, a vessin tant che element 
comun, sul plan religjös e tes pratichis magjichis, la “crodince” che dut l'esistent 
- dal om fintremai ai obiets inanimäts — a vessin parentri une fuarce animiche, 
Chest aspiet, che nol è specific di une supueste culture arcaiche, al ven presentàt 
de antropologjie tant che element sostanzial di chés culturis e di chei popui. 
Cheste impostazion e nas di doi preconcets che a cjatin la lôr fonde: un 
tal positivisim sientific di un Auguste Comte (1798 — 1857) e chel altri tal 
eurocentrisim che al considerave salvadi dut ce che nol jentrave tai nestris 
parametris culturäi. In pratiche la antropologjie e à metüt dentri intal concer 
di "animisim" dut ce che si palesave tant che “primitif”, in cualchi maniere 
barbaric e privat di chei contignùts dotrinaris che o sin usats a calcolà dome se 
a son intune forme scrite. 

Mailtiermin "animisim"alven doprátancje intune altre acezion. Alain Daniélou, 
par esempli (viót Shiva et Dionysos), inte só analisi des sucessions storichis e 
religjosis de Indie, al delinee tré moments sostanziai: il prin, ché de religjon 
primordial caraterizade di elements magjics naturai che al definis religjon 
animiste; la seconde, la fase shivaiste de popolazion dravidiche (pre ariane) e 
par fini, la fase vediche de religjon brahmaniche puartade dai invasórs arians. 
Cundut che al fevele de Indie, Daniélou al lasse traviodi une cierte universalitat 
di cheste sucession. E reste dut càs discutibile la sielte terminologjiche (religjon 
animiste) nassude cuntun valór une vore diferent di chel tribuit di Daniélou, 
ven a stái cuntun sens evoluzionistic e progressif. Par altri, stant che cheste 
religjon primordial e je achi proietade indaür intune ete une vore antighe, no si 
pues di che lis sós carateristichis a sedin displatadis, sclaridis e testemoneadis 
di un cualchi element di trasmission ciert e bastant. 

In gjeneräl l'animisim al somee plui a di un "hic sunt leones" de storie des 
religjons che altri. 

PART IV 


LA DI LA 
DAL MATERIALISIM 


IL MATERIALISIM 


O vin considerat fin cumö i tiermins di cuarp, di anime e di spirt di un pont 
di viste des tradizions metafisichis, tignint cont dai caratars che, la di la 
des diferencis simbolichis e des particolaritats dotrinariis, a palesin une 
straordenarie unitat. Ven a stai che, tes variis tradizions, il mont soresensibil 
si dimostre, tai siei aspiets fondamentai e te sö struture gjeneral, compagn. Il 
materialisim, tes sôs variis articolazions, al met sul cont di cheste unitarietät 
di pinsir une natural predisposizion umane pal fantastic e a di une primarie 
necessität dal om di volé interpreta fenomens e fuarcis che lu cercenin e che lu 
dominin tirant für dal so "imagjinari" entitats sorenaturàls, fantasmagoriis e 
divinitäts plui o mancul antropomorfizadis. In cheste suaze di coc riduzionist, 
la figure dal pari e rifletarés a di un nivel cosmic (daür di une interpretazion 
psicanalitiche) la figure di Diu e lis fuarcis de nature si sclariressin par mieg 
di divinitats antropo o zoomorfichis. Il model esplicatif dominant al è chel 
evolutif: teorie evoluzioniste che e somee aromai ineludibile par sclari ogni 
fenomenologjie antropiche, natural, psicologjiche, linguistiche o cultural 
che e sedi. La "religjon" — tiermin che i storics a doprin par ogni bon cont e 
par cualsisedi impostazion cul sorenatural — e sarès une inevitabile reazion 
psichiche cuintri de ansie che la cussience di se e dal mont che nus sta ator e 
provoche tal om. O, come che al scrif Gèza Roheim: la civiltat, cundut ce che 
e compuarte cheste definizion, no sarès nuie altri che “un comples di sistemis 
psichics di difese cuintri de angosse”. 

Intal stes mut che la nature e aboris il vueit cussì la cussience umane e aboris il 
vueit di comprension, e aboris il vueit di cognossince che e cir di jemplà cun visions 
fantastichis, magjichis mitologjichis che le confuartin. Procès - simpri daür di 
une esplicazion antropologjiche psicoanalitiche - che al compasse, imitantlu, chel 
evolutif de infanzie ae etat adulte. Lis invenzions fantastichis dal frut su ce e sul 
parcè dal mont manifestär si cjataressin stabilidis intun rapuart di similitudin 
cun ches dal om primitif. “I studis sui fruts" al scrif Campbell in Mitologia primitiva 
(p. 110) “nus disvelin che lis concezions razionals e sientifichis, che par fini a sostituissin 
intal nestri pinsir lis ideis animistichis e creazionistis spontaniis de infanzie, a soprimin 
dome in mit gradual lis nozions primitivis"e plui indenant "E, dut cas, ancje dopo di ve 
imparät lis legs fondamentals de fisiche e de chimiche, che a son stadis concuistadis cun 
tante fature de sience, cuant che si interoghe un adult sui misteris de creazion, chest al 
rispuindarà doprant dispès i concets infantii dal animisim o dal creazionisim..." (ibidem). 
Une ecuazion cheste (frutarie de umanitat = frutarie dal om) che e rapresente 
la umanität e la civiltat tant che risultat di un procès evolutif. Un procès che 
al imite e che si spiegle in chel de formazion dal adult a taca dal frut. Daür de 
concezion moderne, la umanitat adulte, liberade des pöris atavichis dal scür, 


62 SPIRT, ANIME E CUARP—LA VISION TERNARIE DALOM 


des fantasmagoriis plui o mancul consolatoriis, liberade de figure dal pari (diu 
in tiere) proietade intun Diu pari celest, e varés di rapresentäsi la realtät intal 
mit e par mieg des concezions dominantis dal mont di vué: un adun di fuarcis 
sensibilis e misurabilis che la sience empiriche e je in stat di cognossi. 

O viodarin plui indenant trop clopadice e problematiche che e je cheste 
"concuiste” de sience citade di Campbell. La filosofie materialiste (se cussi o 
podin clamäle), cun di fat, ع‎ nas in Ocident a tacä dal secul XVII e - cundut dai 
tentatifs par cjata precursörs inte filosofie greghe o in altris culturis lontanis 
par miec di sfuargaduris interpretativis- dome a tacà di li. 

Ale cun Hobbes e po cun iluminiscj tant che Diderot o d'Holbach, plui indenant 
cun Feuerbach par rivä fintremai al materialisim dialetic, che si intivisi intune 
concezion dal mont dute fondade su la materie, 

Ma la materie, ce ise? 

Di norme par materie si intint un cuarp, ma se o lin insor, intal infinitesim 
pigule se o passin ai components di un atom - protons, neutrons, eletrons — par 
scandaiä di ce che a son fats, o scuvierzin, in sot, che lis parteselis subatomichis 
noson nuie altri che fuarcis vibratoriis, che la materie e je energjie, ven a stai che 
lis parteselis che a formin la materie no son nuie altri che pachets di energjie. 
Se o volin fa un esempli par mieg de rapresentazion di une cuarde che e vibre o 
notin che cheste cuarde al è un "alc" che, daür di un impuls, e forme une onde. 
Ma, la cuarde stesse e je formade, in fin dai fats, di une schirie di ondis. 

Une cuarde che e vibre e je une vibrazion che e vibre. No plui un alc che al vibre 
Ma in ce consistie la vibrazion in se? La vibrazion in se e je une astrazion e la 
materie, viodude re sò component ultime, si palese rant che un “ale di virtual’. 
Vue, a domandäsi se l'Univiers al esist, se il mont material al esist, no je une 
scuele filosofiche solipsiste o une riflession teologjiche, si ben rapresentants di 
ché sience che, par só nature, e à l'assum di scandaiä la materie in se: la fisiche. 
Cun di fat, ce cjatino ae fonde de materie? Se o nin sot de lungjece di Planck 
(cirche 1,616 x 10° m), grandece che e corispuint ae dimension di une ipotetiche 
superstringhe) la fisiche cuantistiche nus dis che lis flutuazions cuantichis 
(ven a stài il compuartament di un sisteme fisic a nivel microscopic) inte trame 
spazitemporal, a deventin grandononis e sot di chest nivel lis flutuazions a son 
cussi violentis che a distruzin la regolaritàt dal nestri spazitimp. A chel nivel, 
in chel mont che, dut cas, al rapresente la fonde dal nestri, lis legs fisichis che 
o cognossin no son plui validis. Li nol esist plui nuie che al vedi un caratar 
temporal e dimensionabil e il concet stes di materie e di cuarp si sfante dal dut. 
Richard Feynman a chest proposit al à vür scrit: "La mecaniche cuantistiche e 
dis che la nature e je assurde dal pont di viste dal sens comun. E cheste mecaniche e 
concuarde ad in plen cui esperiments. Duncje, o speri che o acetedis la nature par chel che 
e je: assurde" (citat di Brian Greene in L'Universo elegante, p. 95). 


Oo 
ws 


Cence riva al idealisim di un fisic tant che Eugene Paul Wigner (premi Nobel 
intal 1963) che par motiva la riduzion di un pachet di ondis — produsude di une 
interference su la sò evoluzion, cun consecuente riduzion de funzion di onde a 
une des sôs pussibilitats - al fas intervignî la cussience dal osservadör. In altris 
peraulis, stant a cheste teorie, la realtät di un fenomen fisic e sares condizionade 
dal sperimentadör che, cence la sö presince e interference, il fenomen nol sarés 
plui chel stes. E achi si fevele dal fat stes di “osserva”. Wigner a chest proposit al 
scrif: “I fisics a an scuviert che al è impussibil di da une descrizion che e sodisfi i fenomens 
atomics cence fa riferiment ae cussience". Altris fisics come Edmond Bauer e Fritz 
London intal 1939 a scrivaran: “E je dome la cussience di un Jo che e pues meti adun, 
par mieg de sö osservazion, une gnove obietivität disseparantsi di une funzion di onde 
determinade par tribui al obiet une gnove funzion di onde”. 

Cussi, il pinsir dal om moderni, dopo di vé lassat in bande tant che aleatorie e 
cence consistence cualsisei ricercje metafisiche, considerant dut ce che nol è 
sensibil tant che pure speculazion e cjapant in esam la materie tant che unic 
obiet pussibil di studi, si cjate par fini denant di un paradös che lu torne a 
puartä a chés stessis domandis e speculazions metafisichis che al veve calcolät 
sientifichementri improponibilis. Nol è duncje un cas che fisics teorics tant che 
David Bohm, Erwin Schrödinger o Fritjof Capra si sedin svicinats a tradizions 
tant che l'induisim, il budisim e il taoisim. 

Ma pal induisim, come darest par dutis lis tradizions sapienziäls, la esistence dal 
univiers manifestat no je di meti in dubi. Il mont manifestat al è real, ma cheste 
sê realtät e je ilusorie stant ae sò transitorietat, ae sê impermanence, cussì come 
che al è ilusori ma real, ven a stài un fenomen fisic e no une alucinazion, un 
mirag intal desert. 

La ilusion (Maya), l'insium, a son i elements che a costituissin dut il manifestàt, 
emanazion dal principi prin (l'Un), derivazion prime dal Assolüt, motór imobil 
e spieli li che si riflet il Samsara. E il nestri mont, in divigni pereni, al è destinat, 
ae fin dai timps, a riassorbisi in chel Un che lu à emanät. Un mont, real ma 
relatif, che nol varés pussibilitat di esistence cence assolüt. E se la speculazion 
de fisiche e finis par colà intun paradòs, nol è tant parcè che "l'univiers al è 
assurt" ma parce che al ven “calcolat” tant che autosuficient inte sò dimension 
“material” e no tant che solidari di un dut complés. Cuant che, in altris peraulis, 
il sensibil al dismentee il soresensibil cun dutis lis implicazions che i vegnin 
daür, il pinsir al è destinär a pierdisi in mil suposizions e teoriis. 

Sul plan storic, il materialisim al nas inte Europe a taca dal XVII in rapuart cul 
svilupasi des siencis empirichis e nol à, come che al pense cualchidun, lis sds 
lidris intun suponür materialisim dai filosofs e des filosofiis de antichitar tant 
che Democrit e l'atomisim. 

PART V 


LA TRADIZION 
CRISTIANE 


LA TRADIZION CRISTIANE 


O vin tacät cheste ricercje cul considera la anomalie parentri dal svilup de 
tradizion cristiane in Ocident. Une anomalie che e je leade ae "disparizion" intal 
mont cristian di une dotrine esoteriche dut a vantag, se si pues dî cussì, di ché 
essoteriche ven a stài de forme religjose. 

O cirarin cum di viodi lis causis e il procès che al à puartàt a cheste disparizion 
e lis sôs consecuencis in ducj i setörs dal mont ocidentäl. 

Come dutis lis tradizions ancje ché cristiane e pandeve intai prins secui une 
vision “antropologjiche” tripartide. Ven a stai che, là di là des diferencis cultuals 
e storichis, ancje in cheste tradizion, sul imprin, l'om al ven calcolat tant che 
une unitat di tré principis fondamentài e inseparabii intant de sö vite terene: 
chel material, chel psichic (o animic) e chel spiritual. Une tripartizion, cheste, 
che Michel Fromaget al descrîf ben intal so studi Dix essais sur la conception 
anthropologique ‘Corps, Ame, Esprit”. 

Ma cheste vision dal om e disparis sul fini de Ete di Mieg e cun je la part propit 
esoteriche dentri dal mont cristian, une disparizion lente e complesse. Come 
che al scriveve Guénon in Aperçus sur l'ésotérisme chrétien"(p. 28): “Probabilmentn 
al sarès impussibil di assegnà une date precise a chest cambiament che al fasè dal 
cristianisim une religjon intal sens propri de peraule e une forme che si indrece a duc 
cence distinzion; ma al è sigür, dut cas, che al jere un fat za te ete di Costantin e dal 
Concili di Nicee di mit che chest nol à fat nuie altri che ‘confermalu’”. 

Duncje a taca dal IV secul dopo Crist, il cristianisim, di tradizion indregade 
dome a chei che a vevin lis cualitats necessariis a ricevi intun mit valit la 
iniziazion, ven a stài a chei che a jerin in stat di rivà a di une trasformazion dai 
elements sutii de individualität intal procès di une realizazion efetive dal propri 
jessi, si trasforme intune religjon vierte a ducj cence distinzion di grat. La part 
essoteriche e tache a paronà ché esoteriche che, cundut che no disparis, e reste 
platade dentri dai ordins religjös e, dispes, sot di une forme mistiche. Dut câs, 
chel che Michel Fromaget al clame il “paradigme tripartit" al restarà ancjemò 
la “reference antropologjiche fondamentál" almancul fin a Sant Bonaventure e 
fintremai al avent dal tomisim. 

La realtat dal esoterisim cristian dai prins secui se nol cjate conferme scrite sul 
plan dotrinari, propit pe nature oral di une cualsisei trasmission di chest gjenar 
e pe assence di une continuitàt fin al timp di vue, al è dut cas testemoneat dai 
Paris de Glesie intun mat palés o indiret. 

Clement di Alessandrie (150-215 cirche, de nestre ete) al scrif “I misteris (...) si 
pandin cu la peraule no cu la scriture. E se cualchidun al dis che al é scrit: ‘Nol é nuie 
di scuindüt che nol vedi di jessi disvelat’ i fasin save che: Diu cun cheste peraule al à 
anunziät che i segrets a saran disveläts a ducj chet che ju scoltin in segret, e che lis robis 

asaran disveladis, tant che veretat, a ducj chei che a saran in stat di ricevi lis tradizions 
sot di un vêl; e che se al è segret pai tancj, al sarà palesat ai pöcs” (“1 Stromats"). 

E ancjemö: “E je vere che il Signör nus dis: ‘Ce che o sintis cu lis orelis proclamaitlu a 
plene vôs’. Ma al ten cont des tradizions scuindudis che a rivuardin la vere cognossince 
interpretade intun mat ecels e ecelent: in chest cas nus domande di ricevilis, e cussì come 
che lis vin sintudis cu la orele, di trasmetilis a cui che al è cualificât par ricevilis; ma nol 
comande di pandi a ducj e in mat viert ce che ur è stat pandüt dome sot forme di parabulis" 
("I Stromats" in Esotérisme et christianisme di Jérôme Rousse-Lacordaire, p. 262). 
Par Origjen (185-254 cirche de nestre ete) intal cristianisim e tal judaisim a esistin 
dös formis di partignince, une segrete e une publiche, cussi come che a esistin dös 
formis di circoncision o di batisim, une segrete (sul plan dal spirt) e une publiche 
(daür de letare). Denant dai cristians che a cognossin il Crist “dome sul plan de 
cjar" (i crodints) no si à di pandi “i segrets dai misteris de sapience" für che in forme 
platade e dome se no si pues fa di mancul. “Cussi come che si à di dicerni i triscj che a 
son di vuari dai pürs che a chet e je risiervade la iniziazion ai misteris plui profonts”. 
Ciril di Jerusalem (315-386 de nestre ete) al scrivara: “Ducj a puedin capi il Vanzeli, 
ma la glorie dal Vanzeli e je risiervade dome ai dissepui autentics e fedéi" ("Catechesis" 
in Esotérisme et christianisme di Jérôme Rousse-Lacordaire, p. 268) e al contindeve 
che Jesü al insegnave a ducj par mieg di parabulis ma al risiervave il sens di 
chestis dome ai siei dissepui, ven a stai a chei che a jerin za iluminats, cuntun 
insegnament aspart. 

La tradizion dai prins secui e val che chest insegnament esoteric al sedi stat 
comunicat dal Crist ai siei dissepui e ai siei apuestui, cu la racomandazion di 
trasmetiju dome a chei che a fossin risultats meritevui. 

E i Paris de Glesie, o tancj di lór, si definivin tant che part di cheste dissendence. 
Stant a Eusebi di Cesaree, di fat, Clement di Alessandrie al varès pandüt intal 
setim libri des Hypotyposis di dulà che e nas la cjadene di trasmission di cheste 
tradizion e a cui che Jesü al veve par prin insegnät chescj segrets, ven a stäi 
che: “A Jacum il just, fradi dal Signór, a Zuan e a Pieri, il Signór al à insegnát la gnosi 
dopo de só resurezion; chescj le àn trasmetude a chei altris apuestui; chei altris apuestui 
le an comunicade ai 70 (...)" proclamantsi tant che un dai destinataris di cheste 
sapience, di cheste "vere tradizion dal insegnament gaiós, vignüt dret dai sants 
apuestui Zuan, Pieri e Jacum, trasmetüt di pari in fi" (“1 Stromats" ibidem, p, 263). 
Che cheste trasmission e veve di jessi oral e segrete, al é tes modalitàts di dutis 
lis tradizions sapienzials, e l'esoterisim cristian nol pues fà ecezion. 

A proposit dai cristians che a vignirin acusats di ats criminai intai lôr rituäi (tant 
che mangjä la cjar dai fruts e di fà orgjis incestuosis) Tertulian (155-225 cirche), 
dineant che a esistessin pratichis dal gjenar, al scrif: "La regule formal di ogni 
misteri e comande un cidin inviolabil. I misteris di Samotracie e di Eleusis a son segrets: 
ancjemó di plui a an di jessi mantignüts segrets chei misteris che il lor disvelament al 

causares il svindic dai oms, in spiete di chel di Diu”. ("Apologjetiche" ibidem, p. 264). 
Sant Basili il Grant (330-379) al fas la distinzion tra i dogma, dotrinis tiradis fir 
dal insegnament scrit, e i kerugma (proclamazions) che a son stats trasmetüts 
in forme segrete e a vos dai apuestui. E in “Tratat sul Spirt Sant” al scrif: “Cemiit 
podaressial jessi resonevul di fa cognossi par mieg di scrits ches robis che ai no iniziats 
nol è permetüt di contempla?” (ididem, .م‎ 268). 

Duncje la idee di une trasmission segrete di une sapience esoteriche de bande 
dal Crist ai siei apuestui e jere ben vive intai prins secui de nestre ete, une idee 
che e tache a vigni contestade in Ocident tor dal IV e V secul, par esempli, de 
bande di Sant Austin, Propit in chel secul (IV) li che, stant a René Guénon, intal 
cristianisim si palese ché che lui al definis "un sbassási providenziál" intal ordin 
essoteric e religjös par "parási de degjenerazion des tradizions greghis romanis". Ea 
chest proposit al note: “Di chest pont di viste si podarés di che il passag dal esoterisim 
al essoterisim al rapresentave un rit ‘sacrifici’, aspiet che al è carateristic di ogni calade 
dal spirt" (Apercus sur l'ésotérisme chrétien note 1, p. 28). 

Bisugne ancje di che l'esoterisim cristian nol pues jessi dispeàt di chel ebraic. Di 
fat, i grins cristians si insuazavin intun contest israelitic e, intai prins agns, no 
si pues ancjemó fevelà dal cristianisim tant che une tradizion für dal judaisim. 
E chest almancul no prime de rivolte ebraiche dal 132-135 d.d.C. 

In chei timps l'ebraisim al jere une sorte di galassie li che a vivevin, une dongie di 
ché altre, comunitats e setis diferentis tant che i fariseus, i saduceus, i essenians 
e v.i. e li che i dissepui dal Crist no jerin nuie altri che une comunität ebraiche 
dongje di ches altris. 

Intal 70 d.d.C., cuant che l'esercit roman di Titus al sdrume il Templi e, ancjemó 
di plui tal 135 d.d.C., cuant che Adrian al bat in maniere definitive il riviel 
palestinés dal messie Simon Bar Kosiba e Jerusalem e ven sdrumade, a segnin 
pal mont ebraic un svolt storic. Lis comunitats ebraichis si riunissin alore ator 
da judaisim fariseu e la comunitat cristiane, aromai margjinalizade, si divit: 
une part si svicine al fariseisim e une altre ae comunitat dai cristians elenizats 
e une vore lontans, ancje sul plan linguistic, dal judaisim origjinari. 

Al sarà propit il Concili di Nicee (325 d.d.C.) a istituzionalizà cheste sclapadure. 
Lesoterisim cristian, perö, nol disparis ma si trasmet, o podaressin di, in forme 
platade. Plui indenant al vivarà parentri dai ordins religjós e la só influence si 
fasarà ancjemó sinti sul plan dotrinari, a un tant che la vision tripartide dal om, 
aspiet chest che al é la fonde di une tradizion iniziatiche e esoteriche, e restarà 
ancjemo salde. 

Di fat, se la dimension essoteriche e religjose si ferme ae salvece de anime, ven 
a stai a un ordin che al reste ancjemó individual, la dimension esoteriche e à 
tant che obietif chel di jonzi la part spiritual che e je presinte dentri dal om stes. 
Par altri, esoterisim e tripartizion a son doi aspiets inseparabii. 

Sant Ireneu (II secul d.d.C.) al scriveve: “No capissin che l'om perfet al & fat di tré 
dimensions, ven a stäi la cjar, la anime, il Spirt. Une di chestis, al val a di il Spirt, al salve 
eal forme, une altre, al val a di la cjar, e ven salvade e formade, une altre ancjemö, al 
ven a stài la anime, si cjate jenfri ches dês" (in “Cuintri lis eresiis”, V, 9, 1, citat in Dix 
essais sur la conception anthropologique. Corps, âme, esprit di Michel Fromaget, p. 
76) o ancjemó: “La cjar modelade di par se no costituis l'om finit inte sö plenece: cheste 
e rapresente dome il cuarp dal om, duncje dome une des dimensions dal om. Nancje la 
anime di bessole no je l'om: e je dome la anime dal om, duncje une dimension dal om. 
Nancje il Spirt nol è l'om: al ven clamát Spirt, no om. E je la union, inte comunion di 
chestis trê realtàts che e rapresente l'om finit inte sò plenece". (ibidem, op. cit. V, 6, 1). 
Un altri scritör cristian de stesse ete, Justin, al scrivarà: “Il cuarp al è il lüc de 
anime, tant che la anime al è il lüc dal Spirt"(ibidem, p. 77). Origjen (III secul) al 
contindeve che la Biblie e à tré significäts “un al rivuarde i fats fisics, materiäi, il 
cuarp. Chel altri al è di nature moral e al è indreçât a la anime. Il tier, par fini, si riferis 
al Spirt, parcé che al è di nature teologjiche (...)" (ibidem, p. 84). 

E cheste vision tripartide, sedi sul plan microcosmic che sul chel macrocosmic, 
come che si diseve, e larà indenant fin tor dal XIII secul. Cussi in Meister Eckhart 
(1260-1327) o podin lei: "Inte anime e je une potence che no ven tocjade ni dal timp ni de 
cjar, une potence che e ven für dal Spirt e che e reste tal Spirt e che e je dal dut spiritual. In 
cheste potence o cjatin Diu in mát total. Lui si cjate ali tant che tal istant eterni". 


DE VISION TRIPARTIDE AE VISION BIPARTIDE 


Al sarà cu la diatribe tra Sant Bonaventure e il tomisim che si rive a chel passac 
epocál che al trasforme la vision tripartide dal om intune vision bipartide. 
E duncje, di fat, al discognossiment de presince parentri dal om stes di chel 
"grignel di senape" che pal Vanzeli al rapresente il Ream di Diu e la pussibilitàt 
pal om, in cheste vite, di jonzilu deventant cussi, par dilu cui tiermins de 
tradizion oriental, "un liberät in vite". 


“Sant Tomás" al scrif Michel Fromaget (p. 89 op. cit.) “nol crót par nuie ae 
deificazion pussibile dal om in cheste vite (...) al contrari di Sant Bonaventure (...)". 

A tacà di chel moment il Spirt si confondarà simpri di plui cu la anime fin a 
deventä un altri tiermin par designà dome la dimension psichiche individual. 
Di consecuence, si finis par trasformä la anime in alc altri e di calcoläle tant che 
la dimension plui alte dal om stes. 

Spie di chest passag al è il concet e duncje il significät dal sacrament. Intal 
cristianisim origjinari i sacraments, il batisim in particolàr, a vevin un assum 
iniziatic, inte ete seguitive la lór eficacie e ven limitade dome al plan essoteric, 
ven a stái considerade un mieg pe salvece dal jessi sul plan individual. 

No si trate duncje di une liberazion, che e domandarés la union dal jessi cul 
centri spiritual par mieg di un mudament de sö nature, di une seconde nassite. 
La impussibilitat pal om di liberäsi in vite par mieg de cognossince inteletive 
pure e derive dal fat che l'om al ignore la presince dentri di se de "faliscje 
divine" o, se si val, al ignore il significät evangjelic de parabule dal “grignel 
di senape” che il Crist al pueste tal cûr dal om. Come che si è za dit, anime e 
Spirt si confondin deventant la stesse robe. Cussi la anime e cjaparä dal spirt 
il valör di une imortalität che in veretat no 4, par vie che no supere il plan de 
individualität stesse. Cussì l'om, tal so stat postmortal, al scugnarà puartà cun 
se ducj i caratars, ducj i limits e dutis lis pöris che al veve in vite. 

La "rivoluzion" tomiste e puarte a di une vision di un om concjat che, diliindenant, 
nol rivarà plui a traviodi dentri di se, dentri dal so cûr, la presince di Diu, maa 
esteriorizalu simpri di plui, a fant alc di trassendental in mat essenzial e no ancjee 
intal stes timp, di imanent”. Pal om moderni e ocidentàl, Diu al restarà, cussi, un 
Jessi e, tant che jessi, une realtàt esteriôr, a un tant che il so rapuart cu la divinität 
nol podarà che deventä di nature esclusivementri religjose, devozionäl o, dal cas, 
mistiche, ven a stài dual e sentimental. E a son chestis lis carateristichis di fonde 
tipichis dal om ocidentäl, de sò mentalitat, dal so implant ideologiic, lidrîs di chè 
produzion cultural e filosofiche che e vignara für intai secui seguitifs. 

Un procès, che sul plan metafisic, al puartara, (anr che consecuence irimediabile ae 
eliminazion di ogni pussibilitàt in fat di realizazion spiritual di nature inteletive, 
Rindint cussi impussibile une cognossince de realtat superiór e assolude o, se o 
volin esprimisi intai tiermins di une filosofie moderne come ché di Kant, rivant 
a considerà impussibile pal om la cognossince noumeniche. Al è cussì che, plane 
a planc, e larà al mancul la presince dal esoterisim cristian inte Glesie di Ocident 
cun ducl i mudaments culturäi e mentài che a vignaran daar. 

“...chest moviment di afermazion de anime e di smaviment dal Spirt" al scrif Fromaget 
(in op. cit. p. 99) “al sarà compagnät (...) de aparizion e po dopo de gjeneralizazion di 
une pore de muart fin in chel moment discognossude. Cul sieräsi e cul isolasi simpri di 
plui te part natural e mortal dal so jessi, l'om ocidentäl si sintara simpri di plui tocjät de 
muart". E al va indenant: "(...) chest spandisi de pore de muart si lei ancjemó in di di 
vué su lis pieris des glesiis. In efiets, il timpan, che si cjate disore dal portal, al da partai 
fedei di ce che a podaran scuvierzi, daspö de muart, intal mont dal Spirt. Prime dal XIII 
secul il teme dominant al jere (...) chel dal Crist in glorie, dal Crist sflandorös, dal Crist 
che al benedis, dal Crist che al da acet e che al da la pas. Ma a tacá dal XIII secul (...) 
o vin dome senis plenis di angosse e dispes senis spaventosis dal Judizi universal” (Dix 
essais sur la conception anthropologique "Corps, ame, esprit”). 


Dongje de supremazie e po de esclusivitat de dimension essoteriche te s6 mude 
religjose, l'om ocidentäl intai secui a vigni al sarà simpri di plui condizionat 

di une vision dualiste (anime/cuarp) cun, di une bande, une fuarte tension 
sentimental e moralistiche, e di ché altre, un interés simpri plui marcat tai 
confronts dal mont material, dal so scandai, des scuviertis dai “mecanisim” che 
lu rezin e des pussibilitats ufiertis des siencis empirichis. 

Par vie che nol cjate plui rispuestis ciertis pe sò vite future, ni, e simpri di mancul, 
la pussibilitàt di une realizazion in vite sul plan spiritual, al om moderni no i 
reste nuie altri che cirî rispuestis esaminant l'unic mont che i ven permetùt di 
cognossi. No vint plui un pont di riferiment inteletif di nature superiòr ni, e 
ancjemö di mancul, la capacität e lis cualitats di un intelet di nature spiritual e 
intuitif, l'om moderni e ocidentàl al sarà destinat a considerà la materie tant che 
uniche realtät e, par fini, tant che uniche reson dal so esisti. La interpretazion 
dade ae psiche e cjaparà cussì dòs direzions diferentis: chè de anime sot forme 
religiose e ché "psicanalitiche" sot di une mude laiche (o magari ancje lis dôs 
insiemi: une pai dis di fieste e une pai dis di vore). 


LA TRANSIZION RINASSIMENTAL 


Prime di rivà a chel pontli che o sin cumò, dopo dal XIII-XIV secul, e je stade tal 
mont ocidental une fase di transizion, cuntune serie di tentatif di rornà a stabili 
un esoterisim cristian o cristianizat e a ripià une tradizion pierdude. 

Se il XLII secul al segne la fin de Ete di Mieg cul ordin nobiliar che si sfrancje de 
supremazie di chel sacerdotàl - spie la figure e la politiche di Filip il Biel — lis eti 
seguitivis a viodaran in curt la ruvine de nobilitàt stesse simpri plui privade d 
autoritàt e di autorevolece, sedi sul plan sapienzial (autoritat che e pues vé dome 
in forme derivade), sedi sul plan politic. A chest proposit no si pues no viodi un 
rapuart tra la pierdite di autorität de glesie cence ché dimension esoteriche che 
e caraterize, come che o vin scandaiät disore, une caste sacerdotàl normal. Di li, 
inte stesse maniere che la nobiltät si è sfrancjade dal podé de caste sacerdoral, o 
viodarin intal montocidental, e pe prime volte, la caste dai produtórs, trasformade 
in classe social, sfrancjasi de caste nobiliàr e usurpà dal dut la gjestion dal podé 
politic. Al è cussi che a taca dal XIV secul si svilupin comunitats autonomis 
metudis adun daùr carateristichis e in funzion dai interès dai borghesans. Il 
burgus al nas di fat rant che consecuence di une economie di marcjat, li che la 
prioritàt e je di nature material tond ade su gnovis convenzions juridichis. Dut al 
è funzionäl aes necessitäts comercials e produtivis di cheste gnove caste di podè: 
un podé che al segnarà il passag intal mont ocidentäl di une societat dividude in 
castis intune societàt classiste. Ma lis gnovis classis di podé, ancjemò leadis a un 
mit di pensà tradizional, par legjitimä la lôr sovranitat a sintaran la dibisugne di 
aurî ae fonde de tradizion stesse la autoritat dal so esercizi. Ven a stài a stabilî une 
legjitimicât su fondis tradizionäls a taca di une prospetive gnove. 

Se l'umanisim al met l'om al centri dal univiers, no lu proiete ancjemö tal futür 
daùr di une concezion progressive: la vere cognossince si definis ancjemò tant 
che prisca e la sò validitat e la sô veretàt si fondin ad in plen su la autorirat che e 
pues conferii la lor origjin primordial. Cussi, Cosimo de’ Medici, dopo di vé fondar 
la Academie di studis platonics, al domandarà a di un Marsilio Ficino di tradusi 
in latin i tescj di Platon, di Plotin e di Hermes Trismegjist (tescj ermetics, chescj 
ultins, datàts dal II e III secul d.d.C, ma par cualchidun di divignince egjizie). 
Duncje, se l'umanisim al nas tant che reazion ae societat medieval, pi di mancul 
parentri di chest moviment si palese a fuart, par mieg di personalitars tant che 
Steuco, Pic de Mirandole, Reuchlin o il za citàt Ficin, la necessitat di rifondà une 
scuele esoteriche cul tacasi ae tradizion. Si veve, in altris peraulis, ché di meti 
in vore une renovatio, la rinassince di un savé primordial e unitari cul assum di 
capi il creat in dute la sò complessità. E lis lidris di cheste cognossince a podevin 
jessi cjatadis dome tes tradizions plui antighis de umanitàr. L'assum al jere duncje 
chel di scuvierzi e di displata il pont di partence de cognossince rivelade e il fil di 
trasmission regolar di chest savé fin ae rivelazion cristiche. Cosimo de’ Medici 
al viodeve te scuele di Hermes Trismegjist un preludi a chel che al sarés stät il 
platonisim cristian. Ficin al considerave il Pimander e l'Asclepius tant che libris 
divinse Hermes tant che il fondadór di une cjadene di chei che al definive “teolics” 
che, par mieg di Orfeu, Pitagore e v.i. a vevin di puartà a Platon e al cristianisim. 
Altris, tant che un Pic de Mirandole, si interessin ae Qabballah. Agostino Steuco 
Eugubinus, inventòr dal tiermin Philosophia perennis, al contint che la vere sience, 
une e totäl, e esist ab exordio mundi, che cheste sapience e je palesade di Diu e che 
il pecjat origjinal al é la cause de só degjenerazion seguitive. 

Par chescj filosofs, ce che al garantive la veretat di chestis dotrinis e jere la lór 
antichitár. Steuco al indiche dôs stradis par contrasta il procès di coruzion: la 
strade de reson par mieç de contemplazion de realtät e la strade de rivelazion 
che, par mieg di ché, Diu al à mostrar la sô divinitat. Dut cas si vül dimostri 
soredut la compatibilitát de rivelazion cristiche cu la tradizion primordial, che 
la prime e sarés la derivazion de seconde. 

Dopo dal là al mancul de tradizion esoteriche cristiane che al cjate la colme ai 
fin de Ete di Miec, o sin denant di un tentatif di rifondazion di cheste dotrine 
sapienzial, ma di un tentatif che al sarà destinat al faliment. Un faliment causät 
di une impussibilitàt obietive, par vie che une linie sapienzial e pues mantigni 
un caratar di legjitimitat dome par mieg di un leam seguitif cui siei detentórs 
regolàrs. Un faliment che, tra lis causis, al ten dentri ancje la "resistence" 
eclesiastiche dal catolicisim aromai dut poiat su fondis religiosis e no plui in stat 
di displarä sul plan inteletuäl i significäts plui scuindüts de sô stesse tradizion. 
Al contrari, ce che al cjaparà pit al sarà l'aristotelisim rinassint de philosophia 
naturalis che al cjate in Pietro Pomponazzi il so partidant plui significatif, 

Cheste scuele e considere che l'intelet uman al pues cognossi dome sostancis 
corporiis ma no i inteligjibii pürs e e separe cuistions di fede dai fats che a 
puedin jessi dimostrats cu la reson. La philosophia naturalis, considerade di li 
indenant la filosofie par ecelence, lassant la cuistion di Diu e de anime tes mans 
de metafisiche e de teologjie, e vierzara in müt definitif lis puartis ae gnove 
concezion de sience tal mont ocidental, di une sience empiriche fondade dute 
sui obiets materiài. 


LESICASIM 


"Tal esicasim la iniziazion. intal ver sens de peraule, e je in sostance 
costituide di une trasmission regolär di ciertis formulis, propit intal stes 
mát dai mantras che o vin te tradizion indù e tal stes mpr dal wird li des 
turuq islamichis (...)" 

(Aperçus sur l'ésotérisme chrétien di René Guénon, p. 38-30) 


Fasin cumö un pas indaür, par torna tai prins secui dal cristianisim. Dopo dal 
edit di Milan (313 d.d.C.), cuant che il cristianisim al oten un starüt legal, al nas 
chel moviment monastic che al puartarà il pelegrin de ricercje spiritual a deventà 
un “pari dal desert”. Chest ritir in solitudin al é il caratar distintif di ogni ricercje 
interiôr e di ogni percors tradizional viers de sapience e de liberazion. Chescj abbas 
solitaris a saran i precursörs dai esicascj (dal gréc hesychia : pas, cidin, cuietece, 
peraule che o cjatarin za in Clement di Alessandrie, 150-215 d.d.C.). 

Il moviment monastic al vara la sò scune in Egjit (III e IV secul de nestre ete) cun 
eremitis tant che Antoni il Grant, ven a stai Sant Antoni Abat (250-356 d.d.C.), 
Macari di Egjit (300-390 d.d.C.) o Pacomi (tor dal 292-348 d.d.C.). Al & in chei 
timps che a comparissin il “Tratat pratic su la vite monastiche” di Evagri Pontic 
(345-399). "I cuarante cjapitui su la sobrietat” di Filoteu il Sinaite, autór ancje 
de "Filocalie", o "La scjale dal Paradis" di Zuan Climac. Une eredität spiritual 
cheste che e lara indenant intai secui seguitifs e che si difondara in dut il mont 
cristian, sedi in Ocident, massime par mieg di Sant Benedet (in Europe) sedi 
in Capedocie, tal mont bizantin e fintremai in Russie par mieg, tra chei altris, 
di sants tant che Basili. Rivat inte mont Athos, tor da X-XI secul, l'esicasim si 
spanis inte Ete di Mieg cul contribüt di personalitats tant che Gregori il Sinaite 
(1255-1346) e Gregori Palamas (1296-1359), daür di une tradizion che e restarà 
inalterade fin ai nestris dis. 

La ricercje di Diu, che al è l'assum dai paris dal desert, si poie duncje su la esichie, 
une pratiche che si fonde su la “preiere perpetue" o "preiere dal cür", ven a stài su 
la ripetizion seguitive dal "Kyrie eleison" atuade sul ritmi de respirazion. Cheste 
"tecniche" e presente someancis straordenaris cu la pratiche de ripetizion dai 

mantra dai yoghin orientai, someancis in particolar che a svicinin l'esicasim 
al Japa Yoga e al Shabda Yoga. Nol è un cas, di fat, che l'esicasim al vegni ancje 
definit il yoga cristian. 


Un altri aspiet che i conferis significat esoteric al è il so caratar iniziatic. 1l 
candidär par frontä cheste ricercje spiritual a] à bisugne di un mestri cualificat 
e, dopo di vélu cjatat, di un percors no facil, parce che al à di dimosträ di ve 
dutis lis cualitats che a coventin par ricevi il so insegnament. Chest aspiet di 
riservatece nus fas viodi che o sin ai antipots di ché mentalitat missionarie che 
e caraterize il cristianisim eclesiastic inte sö dimension essoteriche e al & ae 
fonde di ogni trasmission di une cognossince superior. Il mestri, che al puarte 
in se cheste sapience, tant che in dutis lis tradizions, si palese a colp par vie de 
sò reticence tal aceta un dissepul e a disvelà a ducj cence distinzion vereräts 
che a superin il sintiment dal om ordenari, par vie che il so coinvolziment 
al podarés provoca confusion e un dam intal ordin inteletif. La mancjance 
di cheste riservatece e dimostre, par altri, la falsetat e la inconsistence, par 
no di la pericolositat, di chés setis metudis adun di pseudogurus nostrans o 
di importazion e dai svariats santons che si dan sot in di di vué intal mont 
ocidentäl e che a palesin dut il contrari di un procediment regolär. La tradizion 
indù o ché budiste, ma ancje dutis chés altris scuelis ortodossis, e son plenis di 
esemplis che a mostrin il mestri spiritual contrari a pandi il so insegnament e 
intal at di para vie il cercandul, a voltis in mat ruspids e cun malegracie. 

Cussì tal esoterisim islamic, li che il Mutagawwuf (chel che si met in viag par cirî 
la veretat) al ven rapresentat inte situazion li che al scugne pati la ostilitàt dal 
mestri spiritual come che al ven testemoneat inte prime “Letare di un mestri 
sufi" di Al-Arabi ad-Dargäwi: “(...) ‘Ce vuelistu di me?’ - mi domanda - ‘Mestri’ 
- i rispuindei - ‘o vuet che tu mi cjapis par man e che tu mi compagnis là dal 
Signor’. Al taca alore a cridami cun violence, scuindint ce che pardabon al 
provave, cun peraulis come ches chi: ‘Ma cui ti aial dit che jo o cjapi par man 
cualchidun e parce varessio di fälu propit cun te?’ ع‎ cun chest mi para vie. Al 
fasè cussì par meti ae prove la mé sinceritat (...)". 

Inte anedotiche dai paris dal desert o vin testemoneancis come cheste: “Un 
zovin al cirive un pari spiritual par jessi istruit inte strade de perfezion, ma il 
vieli nol disé peraule. Chel altri i domande alore il parcé di chest cidin. 'Salacor, 
soio jo un to superiór par comandäti? I rispuindè chel. ‘No, jo no ti disarai nuie. 
Se tu vuelis, fas ce che tu mi viodis a fa” (in Écrits sur l'hésychasme di Jean-Yves 
Leloup p. 10s). 

Cun di fat, cheste riservatece e pant la nature iniziatiche dal esicasim, ven a stai 
la nature di une dotrine che e à bisugne di une trasmission regolär e direte de 
bande di un mestri cualificat. Seguitive e direte, "dal gno cûr al to cûr”. 

Lontan dai interés dal mont material, te pas e te solitudin, il munic al opere 
par che la presince divine si disveli dentri dal so cûr. E par chest, dongje de 
tecniche de preiere perpetue, l'esicaste al dopre procediments che no son tant 
diferents di chei doprats dai yoghin orientai: tant che il control dal ritmi dal car 
e de respirazion, la concentrazion su ponts specifics dal cuarp che a ricuardin 
i chakras inte concezion induiste, lis posizions (asana) dal cuarp (cuarp calcolat 
tant che templi dal spirt), il procediment apofatic inte rapresentazion di Diu, 
Assolüt e duncje irapresentabil in tiermins razionäi e speculatifs. De divinitat, 
cun di fat, si pues dome di ce che no je. 

Cussì Dionis l'Aeropagiite, prin vescul di Atene, nus dis: “Celebra lis negazions (...) 
par cognossi cence véi cheste no cognossince che e scuint in ogni jessi la cognossince che 
o podin vé di lui, par viodi cussi chest scurör sore essenziäl che al plate dute la lus che si 
cjate parentri dai jessis" (ibidem, p. 95) e in "Nons divins”, a chest proposit, Dionis 
al va indenant: "(...) afermazion total, negazion total, là di là di ogni afermazion, là 
di là di ogni afermazion e di ogni negazion". (ibidem, p. 97). Al è ben clar che chi si 
cjatin no denant di un Diu "cualificàt" ma si ben denant dal Assolür. 

In "Teologjie mistiche" Dionis al scrivarà: "O disin duncje che la Cause universál 
(...) che e fuis a ogni resonament, a ogni definizion, a ogni savé; che no je ni scurör, ni 
lüs, ni erór, ni veretät; che di jé no podin in ogni cas ni afermá ni dined alc (...) parcè che 
ogni afermazion e reste di ca de Cause uniche e perfete di dutis lis robis, parcè che ogni 
negazion e reste di ca de trassendence di Chel che al é disprivát di dut e al reste là di là 
di dut" (ibidem, p. 96) 

O podìn confrontà chestis riis a pene citadis cuntun passag tirât für des 
Upanishads par scuvierzi che chest procediment par negazions seguitivis al é 
l'unic in cas di frontà une realtàt che e supere l'intindiment uman, une realtät 
che no je definibile cui miecs speculatifs dal intelet razionäl. 

“I savis a pensin che il Cuart (Turyä) [l'Assolùc, l'Infinit, n.d.r.] - che nol à cognossince 
ni dal mont interiór ni di chel esteriór, ni di chest ni di chel e che, par fini, nol à nancje 
une unitat di cussience integrál parcè che nol è ni cussient ni incussient — al sedi invisibil 
(adrsta), no agjent (avyaavaharya), incomprensibil (agrahya), indefinibil (alaksana), 
impensabil (acintya), indescrivibil (avyapadesya); lui al & la uniche essence de 
cognossince di se (pratyayasara), cence nissune olme di manifestazion, plenece di 
pas e di gjonde cence dualitàt: lui al è l'Atma e tant che ätmä al à di jessi cognossüt" 
(Mändükya Upanishad, VII Agama Prakarana, p. 59) 

Ma, l'esicasim, propit pal so caratar devozional, al reste peat a di une dimension 
individual. Il so procedi nol à ancjemó il caratardi une inteletualitàt metafisiche, 
ma contemplatif e mistic, e duncje passif. Chest caratar al ven palesat a clar tai 
scrits dai paris dal desert li che Diu, te só essence, al ven calcolat inacessibil pal 
om. Daür di cheste vision dotrinarie, al contrari di ché metafisiche pure, l'om al 
pues relazionasi dome cu lis "energjiis" che a vegnin di Diu e che a puedin rivà 

al cür dal esicaste se chest al è in stat di ricevilis. 

“O contindin che si puedi cognossi lis energjiis di Diu" al scrif Basili di Cesaree (letare 
234, P.G. 32/69) “ma no fasin nissune promesse sul fat che si puedi svicinà Diu te sò 
essence, parcè che la sû essence e reste inacessibile, intant che lis energjiis a rivin fin anô” 
(Écrits sur l'hésycasme, Jean-Yves Leloup, p. 102). 

E par Gregori di Nisse “Diu (...) invisibil par nature, al devente visibil par mieg des 
energjiis (...)" (Seste omelie su lis Beatitudins, ibidem, p. 102). 

La impostazion e je duncje in sostance trassendentäl e la imanence si presente 
tant che derivade e relative a di un procedi mistic, risultat di une "viertidure” 
e di une purificazion dal cûr che e permet cheste "calade" des energjiis divinis 
dentri dal om par mieg de “preiere perpetue". Di adalt viers il bas. Si trate duncje 
di un procès passif e sentimental e di consecuence dual. 

Lom nol scuvierg dentri di se la "faliscje divine" che al rapresente il so ver se, ma 
al à di fà in müt che cheste e “vegni jù" di Diu par insedäsi intal so cûr, 

E e je chi dute la diference tra la realizazion metafisiche (ative e inteletive) e chè 
mistiche (passive e sentimental), liche cheste ultime no supere il stat individual, 
ancje se al ten dentri e dal dut la pussibilitàt di chest superament. 


IL MISTICISIM 


Ma cun chest si puedial di che dur il cristianisim, intal so rapuart cu la divinitàt, 
al sedi state al sedi caraterizat dome dal misticisim? 

Dentri di chei che, intal mont cristian, a son stats definîts intun mat ridutîf cul 
tiermin di mistics, in realtat une part e pant une vision dotrinarie e spiritual 
che si fonde sostanzialmentri te forme de intelezion pure e intuitive intant 
che il riermin misticisim al pant une valence passive e sentimental. Però i val 
precisat che a voltis il tiermin di mistic al ven ancje doprät par personalitàts che 
a esprimin no dome aspiets devozionai ma ancje di intelezion pure. Al è il cas 
de figure di Johannes Eckhart (Meister Eckhart) che di lui o vin za fevelät in 
altris ocasions, e che la sò impostazion dotrinarie, sot diviers aspiets, e je dur il 
contrari che passive e sentimental. In realtàt, in Meister Eckhart, i doi aspiers, 
chel mistic e chel inteletif, si cjatin dispès inseparabii: il prin (viót i scrits che 
si rivolzin ai novizis) al à une valence propedeutiche pal secont. Tai siei lavörs 
e comparis prime di dur clare la sò perfete ortodossie par chel che al inten il 
procedi instatic, uniche vie pe realizazion dal om. Par Meister Eckhart, cun di 
fat, l'om al a dentri di se la essence divine e par mieg di un procèsdi disvelament 
di cheste semence al pues unisi a Diu. Citant Origjen, Eckhart al scrif che “la 
imagjin di Diu, il Fi di Diu, al è insom de anime” e al fevele de “semence di nature 
divine dentri di nó che no ven mai distruzude (...). Al è pal fat che Diu stes al à semenát, 
inficjat e incalmät cheste semence, che cheste e pues ancje vignî cuvierte e scuindude, ma 

mai però fiscade (...)" (Dell'uomo nobile, p. 224). 

La vision tripartide si ripropon achi cun fuarce. Il spirt si cjate insom de anime: 

“Diu al è scuindüt insot de anime” e al reste insensibil a dut ce che intal mont al 

determine gjonde e soference “tant che une montagne di plomp che e reste insensibile 

al sofli di une bavesele”. La anime cu lis sds facoltats, impen, e reste sotane dal 

determinisim dal mont. Ce che l'om al à di ciri dentri de anime e je ché “jentrade 

segrete” che e à une nature divine e li che “dutis lis robis par jé no son plui nuie”. Ali 

si cjatin “lis potencis sovranis” de anime disseparadis di dut ce che al esist e che 

“in chés l'om al è format a imagjin di Diu". 

Alcontrari dai mistics che a procedin in maniere passive par mieg di une preiere 

che e domande l'intervent divin, ven a stài la calade di un Diu trassendent intal 

cûr dal om, par Eckhart al è l'om nobil che par mieg dal “distac perfet” des robis 

dal mont (des creaturis), al “oblee” Diu a disveläsi tal cür dal om che “II distac al 

oblei Diu a vignî dentri di me” (ibidem, p. 132). 

Ancje se chest "vigni" al puarte a di une vision mistiche, si à di di che cheste 

vision si doplee, dut cas, e si complete cu la descrizion insistente di une presince 

interior dal divin, precisat, par altri, cu la metafore dal scultór che, par “disvela” 

la statue che si cjate impresonade te materie, nol à di fà altri che gjava ce che 

le cuvierg e le plate. Di fat, o sin denant, no di un procedi sentimental ma si 

ben atife inteletif. Il distac plui di ogni amôr, plui di ogni umiltàt, plui di ogni 

misericordie, al dis Eckhart, al puarte l'om “ae plui grande avualance cun Diu, 

parcè che il distac al è cussì dongje dal nuie che nuie al è cussì sutîl di podé cjatà ricet 

intal distac für che Diu” (ibidem, p. 132). Contrari a di un moviment estatic che al 

mene l'om für di se, il distac perfet al domande al om un procedi dut instatic. 

Un distac che al è plui nobil de “umiltat” par vie che cheste ultime e sburte l'om 

für di se stes par là te direzion des creaturis, impen che “il distac al reste in se 

stes". “Il distac perfet" al scrif ancjemö Meister Eckhart “al à ché di sussisti par se, 

no par amôr e nancje par dan di cualchidun, nol vül jessi compagn o diferent de creature, 

e nancje chest o chel altri" (Dell'uomo nobile, p. 133). E Eckhart al insist sul fat che “la 

für di se stes nol pues jessi cussi nobil tant che restä in se stes" (ibidem, p. 133). 

Il distac al devente alore il mieg fondamentäl par “dispeäsi des creaturis", ven 

a stai dispeási dal mont manifestat e transitori, e cui che "al à ché di jessi pür e in 
pas, al à di vé dome une robe: il distac" (ibidem, p. 131). Un procediment chest che al 
met in vore l'intelet spirituàl là di là dal procedi mental, ven a stai “no intun pinsir 
seguitif e simpri identic (...). Lom nol à di contentäsi di un Diu pensât, parcé che cuant 
che il pinsir nus bandone ancje Diu nus bandone". Vè Diu te sò essence al è l'assum 
dal om che al à ché di realizasi e cheste realizazion e je “une vore sore dal pinsir dal 
om e di ogni creature". 

La diference tra la estasi mistiche e la instasi inteletive si cjate tal fat che te 
seconde nol é nuie che al altere il cür di mát che in chel stat "l'om al reste in se 

stes e no si fas turbä di nuie”, Un stat che al è la fonde di ogni procedi viers di une 
realizazion spiritual: “Di fat, fin cuant che al è alc in stat di conturba l'om, chest om 
nol è cussi come che al varès di jessi" (ibidem, p. 135). Il procediment che Meister 
Eckhart al descrif al palese i stes caratars che si traviodin inte tradizion oriental 
li che il sadhu al invie chel viag che lu mene a deventä un jivan-mukti un “liberàt 
in vite". Cussì "l'om che al reste intun distac total” al scrif il munic todesc “al ven 
rapit pe eternitat a un tant che nuie di efimar al rive a conturbälu e che nol sint plui nuie 
di ce che al rivuarde la cjar, e al ven calcolât tant che muart al mont parcè che nol prove 
nissun plasé che al sedi di cheste tiere” (ibidem, p. 135). 

Un altri aspiet che al lee il pinsir di Meister Eckhart ae tradizion oriental al é 
il concert di vueit. Il spirt al pues jessi rapresentat in tantis manieris (tant che 
distac perfet, potence sovrane de anime, jentrade segrete o semence divine) e 
une di chestis al é il vueit parcé che “jessi vueit di ogni creature (ven a stai di ogni 
element manifestat e duncje ilusori) al vål dî jessi plen di Diu, impen che jessi plen di 
ogni creature al val di jessi vueit di Diu" (ibidem, p. 136). Chest vueit al è duncje un 
nuie, ma dome intai confronts de creature, al val a di dal mont manifestät, ma 
no intal confront di ché semence divine che in chel vueit, e par mieg dal distac, 
e ven disvelade, 

Citant Sant Austin (“Fas il vueit in te stes par jessi jemplat"), Meister Eckhart al 
insist sul fat che “Dut ce che al à di jessi ricet, al à di jessi par fuarce vueit”. Chel vueit 
che pe tradizion budiste al puarte ae iluminazion. 

E ancjemö : "Par che il cûr al sedi disponibil tai confronts des robis sovranis, i val che 
chest al sedi sore di un pür nuie e cheste e je la plui grande pussibilität che si puedi ve, 
Stant che il cûr distacat si cjate al colm, bisugne che chest al stedi sul nuie, parcè che al è 
li che o vin la plui grande ricetivität” (Dell'uomo nobile, p. 141-142). 

Par otigni chest distac li che lis facoltäts superiôrs, che a àn la stesse valence dal 
intelet atif (o nots atif) bisugne disvistisi di ogni desideri tai confronts des robis 
efimaris, procediment compagn di chel che o cjatin intal budisim: “par un om 
bon (...) dut ce che al esist al è insopuartabil, soference mareose e cause di dan. Pierdi dut 
chest al val duncje di pierdi la soference e il disconfuart e il dan, di consecuence pierdi la 
soference al è une pure consolazion" (ibidem, p. 171). 


Intal stes müt di Meister Eckhart che al al vidt la cause de soference tal desideri 
des robis efimaris di chest mont, ancje pal budist la esistence umane (e ché di 
ducj i jessis vivents) e je insedade te soference, che la sô origjin si cjate te ricercje 
de felicitat, dentri des robis transitoriis e impermanentis. Simpri pal budisim, 
par dismeti il dolör bisugne dismeti di jessi tacats aes robis e aes personis 
(nirodha). Par Eckhart bisugne riva al distac perfet che “nol vál, in nissune maniere, 
Jessi sotan o jessi sorestant de creature; nol vill jessi ni sore ni sot, al vůl sussisti di par se 
(...), al vül jessi e vonde. Nol vül jessi chest o chel, parcé che cui che al vül jessi chest o chel 

al vil jessi alc, impen che il distac nol val jessi nuie" (ibidem, p. 133). 

Al è par mieg di chest dispueiasi, di chest disvuedäsi che l'om al rive a cjatà la sô 
essence divine, il “jessi vueit di ogni creature”, intal “distac sovran che al è Diu 
stes", la “semence divine dentri di nö che no ven mai distruzude”. E la nature 
divine e je Un, cussi come ogni persone e je Un. Contrastant ogni tindince al 
dualisim, che si svilupe dentri dal jessi manifestat, Meister Eckhart al insist su 
la necessitat di supera ogni forme di distinzion par mieg de scuvierte dal Un in 
se stes, parcè che “intal Un o cjatin Diu”. Al contrari, “inte distinzion no si Gate ni 
l'Un, ni il jessi, ni Diu, ni recuie, ni beatitudin, ni apaiament" (ibidem, p. 227). 

Par altri, se di une bande e je contemplade la calade de lüs divine intal car dal 
om (aspiet che al marche il leam trassendent di Diu cul om) di ché altre al ven 
ricuardat cun fuarce l'aspiet imanent dal spirt tant che faliscje divine tal om 
stes, presince che e je “di simpri e che (...) no pues mai mancjä te anime (...). Alc li che 
Diu al è in dute la sô nuditat”. 

Ma Meister Eckhart al va ancje plui inla, stant che te disamine di chest “alc” il 
so pinsir al tocje il pont plui alt de metafisiche, cuant che al calcole, cuntune 
intuizion iluminante, che “al é alc che al supere la essence creade de anime, alc che 
nuie di ce che al è creat al pues tocjà, alc che nol è nuie (...), al è l'Un in se stes, che nol à 
nuie di comun cun nuie (...). Parcè che al è un paîs forest e un desert masse inominabil 
par podelu nomena, masse discognossüt par podélu cognossi" (Ego elegi vos de mundo). 

E ancjemò, in Sant Paulus Sprichet: “O dis che Diu, in eterni e cence polse, al è stat 
presint in chest e che in chest l'om al è Un cun Diu. Achì no covente la gracie, parcè che la 
gracie e je creade e nuie di creát al jentre chi dentri (...)". E cheste lis, cheste synderesis, 
il spirt dal om "al è, e cundut che al è, nol à esistence proprie, nol è ni chest ni 
chel”. Proponint une definizion che e je compagne — “Neti, neti” - a ché che o 
cjatin intai rescj upanishadics de tradizion indù. 


TRADIZIONS A CONFRONT 


Tornant sul reme des “tecnichis” misterichis o estatichis, une altre similitudin 
di cjapà in considerazion e je ché tra la esichie e il dhikr dai sufis musulmans. 
"Il sufisim" al scrif Titus Burckhardt in Introductions aux doctrines ésotériques de 
l'Islam (p. 139) “al fâs de invocazion, il dhikr intal sens rigorós e specific dal tiermin, il 
mieg central dal so metodi. In chest sens al è in acuardi cu la grande part des tradizions 
di chest cicli de umanität. Par capi la puartade di chest mieg bisugne ricuardà che, stant 
ae espression rivelade, il mont al é stat creat par mieg de peraule (al-Amr, al-kalimah) 
di Diu, che al segne une analogjie real tra il Spirt universal (ar-Rüh) e la peraule. Inte 
invocazion, il caratar ontologjic dal at ritual si pant intal mit plui diret: la semplice 
enunziazion dal Non divin, analic ae ‘enunziazion’ primordial e cence limits dal Jessi, 
e je achi il simbul di un stat o di une cognossince indiferenziade, superior rispiet ae 

‘cognossince razionäl”. 
Cheste metodiche, ven a stai la ripetizion seguitive di une formule sacral, e à il 
stes obietif palesät intes tradizions orientäls, chel di supera i condizionaments 
dal mont impermanent. Ma calcolant che "l'om nol rive a concenträsi sul Infinit in 
mát diret”, par jonzilu, al scugne concentrasi “sul simbul dal Infinit" cussi "cuant 
che il subiet individual si identifiche cul Non (...) la Essence divine di chest si manifeste, 
in mât spontani, parcè che cheste forme sacre no tint viers nuie altri che no sedi se stesse 
(...)" (ibidem, p. 139-140). 

Simpri a proposit dai miegs simbolics, in plui dal mantra, a saressin di calcolä 
il sens, lis formis e la funzion dal yantra e dal mandala tes tradizions induiste 
e budiste, dongje di tantis altris pratichis che a permetin al jessi di superä 
une cundizion mental presonire dal mont contingjent. Al é evident perö che 
chescj esercizis a an valör liberatori dome cuant che a superin la dimension 
devozionäl, ven a stai cuant l'obietif final al è di ordin intelerif e gnoseologjic. 
Cun di fat “Intal ritual de invocazion (dhikr), il rapuart principiäl al é ristabilit in 
mit simbolic, parcè che la peraule rivelade — la formule sacre o il Non divin invocát —e 
aferme la continuitat ontologjiche dal Spirt, intant che di fat il pinsir si dissepare de 
sö risultive trassendente, stant che chest pinsir al é la sede de cussience individual, In 
cheste maniere, la facoltat de peraule, che e je une facoltat di azion, e devente il veicul di 
une cognossince dal Jessi" (ibidem, p. 136-137). 

I tescj sufi a frontin cheste metodiche considerant i diviers nivei che il cercandul 
al à disuperä par riva ae cognossince spiritual. Cussi il prin nivel (il prin “scus”) 
al podara jessi otignüt par mieg dal dhikr de lenghe, il secont al sara il dhikr par 
mieg dal cür, cür che al vara bisugne di jessi coinvolzüt; il tierg al sara il dhikr 
che al devente paron dal cür e che lu domine dal dut, il cuart al jong il nusel dal 
cûr. In chest cuart nivel, il dhikr stes al devente alore un vêl e il jessi al oten la 
cundizion di estinzion (Al-fanä), stat ecuivalent a chel di Nirváná dal induisim e 
dal budisim (Nibbana in lenghe pali) o de Grande Pas de tradizion taoiste. Mao 
vin ancje une cundizion che e supere Al-fanä, ven a stäi la estinzion de estinzion 
(AI fanà al fanai) che al corispuint inte tradizion dal Orient intal Paranirvand, il 
Turyatità, il cuart stat. 

O podin nora cemût che achi si evidenzie la diference tra la dimension 
essoteriche dal Islam, li che obierîf dal fedél alè chel di otigni il Paradis di Allah, 
e ché esoteriche dal Sufi che al à tant che assum la estinzion de sò individualität. 
Aspiet chest che al risulte mancul evident inte pratiche esicastiche o, almancul, 
li che cheste diferenziazion no ven palesade dal dut a clar. 

Cundut achest, e cundut che i assums intes variis tradizions a sedin par fini 
compagns, a esistin e a an di jessi cjapadis in cont diferencis sostanzials. 
Lis tradizions dal Orient e dal Orient Lontan si poin su di une fonde che e je 
inteletuäl in dure la sò sostance (intindint cun chest riermin la inteletualitàt di 

ordin spiritual e intuitif), là che, impen, ché ocidental di poie su di un substrät 
di nature religjose. Dhikr e esichie (al sarès ancje di fà un scandai su la Cabale 
ebraiche) a doprin elements devozionäi (bhaktiks) si ben che considerats no 
dome te lor dimension essoteriche ma intal lôr significat intrinsic (scuindüt), 
li che la peraule rivelade si spanis par disvelä il so significat e la sö funzion 
sovrane cu lis sds indefinidis pussibilitats di aplicazion sedi a nivel spiritual che 
a nivel de vite contingjente. Ma diferencis si puedin traviodi ancje dentri des 
dös tradizions cristiane e musulmane. Cun di fat inte tradizion cristiane lûs 
“mantric” de preiere perpetue si è conservade dome te Glesie di Orient, intant 
che, come che o vin za viodùt, la part esoteriche inaltrò si è pierdude vie pai 
secui lassant dome olmis a nivel simbolic e dentri des pratichis dal rit. Pal rest 
bisugnarès viodi se te pratiche esicastiche la dimension esoteriche, in di di vué, 
e je restade su di un plan virtual e no ancje, e ad in plen su di un plan real. 
Fevelant di pratichis pe realizazion daljessi, alè di di che chestis no si esaurissin 
cu la "evocazion". Cun di fat, l'om al pues doprà, cun chest obietif, lis indefinidis 
pussibilitàts ufiertis de sò psiche e dal so cuarp, simpri tignint ben aments 
che ogni azion in chest cjamp e a di jessi metude in at daür di regulis precisis 
(dharma) e praticadis di un jessi iniziat sot de vuide e sot dal control di un mestri 
cualificat. Un Gs impropri e incontrolat des fuarcis psichichis al pues puartà a 
formis degjenerativis a nivel fisic e mental. 

Dongje dal strument vocal (vûl), il proces di disveäsi si pues otigni cun altris 
miecs tant che la musiche, il bal, posizions specifichis dal cuarp (asana) e v.i., 
integradis o praticadis in mit indipendent. 


LA GLESIE AQUILEIESE 


A son une vore interessantis, a chest proposit, lis ricercjis di pre Gjilbert 
Pressacco in Sermone, cantu, choreis et...marculis li che il musicolic furlan al 
individuave, te pratiche cultuäl de prime glesie aquileiese, la presince dal bal, 
dongje de musiche, tant che "tecniche estatiche”, particolaritat che il studiôs 
al fäs divigni de tradizion marciane de glesie di Aquilee. Darest o podin achi 
pea cheste carateristiche cul aspier di sigür esoteric dal prin cristianisim e di 
insuaza la presince des tecnichis coreutichis intal contest des metodichis che o 
cjatin ancjemò vivis in altris tradizions. Intai templis indus, par esempli, dongje 
de meditazion, de preiere, de musiche e dai rituài cultuäi, il bal al cjate un spazi 
impuartant. Un altri esempli ale il bal dai dervis sufis. Cussi o podin pensa che 
al sedi stat compagn - e i studis lu supuartin — tes comunitats protocristianis. 

Lis vicendis seguitivis intal mont cristian, ven a stai il gradual slonranament dal 
lac sacral di formis calcoladis eterodossis, par no dî diabolichis, o la lar riduzion 
a semplice forme di rapresentazion sacre (duncje no plui misteriche ma dome 

element propedeutic e cun funzion didascaliche) sul sagrâr, par deventa ae fin 
sagre profane, alè il percors che al riprodüs, come che o vin viodüt, la devoluzion 
de tradizion cristiane e la pierdite, dentri di jé, de s6 part esoteriche. 

Intai secui che a vignaran daür, la presince di rituäi li che cjant e bal a son 
espression cultual, si riprodusin cussi für de glesie (e no dome in sens topografic) 
o a nivel profan o a nivel magjic e "siamanic", li dal popul minüt, popul che al 
a simpri vat la funzion di trasmeti, magari sot vie, tradizions milenaris. E la 
caste sacerdotäl, no plui caste di un pieg e sacerdotäl dome a metät, no rivant 
plui a individuä ni a capi il significat dai simbui (cundut che e va indenant a 
conservaju), par vie che no a plui lis cualitats e lis cualifichis par interpreräju, 
no fasarä nuie altri, te ignorance, che reprimi pratichis esogjenis ae uficialirat 
"religjose", calcolantlis eretichis e pericolosis. 

Bisugne ancje di che il rapuart tra glesie uficial e fenomens o risultums 
di pratichis cultuäls atavichis, al è un rapuart che al presente elements di 
ambiguitat stant che vie pai secui nol é simpri stat compagn. Cun di fat, o 
vin moments li che pratichis antighis a vegnin esauguradis e integradis inte 
ritualistiche cristiane (magari dome a nivel local) e moments li che elements dal 
stes coc a vegnin condanats e reprimüts de bande des auroritats eclesiastichis. 

Intal cristianisim primitif e, dal cas, chel di Aquilee e chel di Alessandrie di 
Egjit, come che al met in evidence pre’ Gilberto Pressacco “(...), il cjant e il bal 
a jerin cjapáts dentri de azion cultual dant cussì un ‘sbroc’ lecit ae inclinazion une 
vore antighe, ancje des popolazions nordafricanis de Alessandrie elenistiche, a cjata in 
ché forme 'corál/coreutiche' un dai miegs privilegjäts par esprimi il propri cult (e la lôr 
tension’) viers de divinitàt" (Sermone, Cantu, choreis et... marculis, p.20). 

Diune bande duncje, re aree di influence aquileiese, e risulte evidenziade, dentri 
de ritualistiche protocristiane, la presince di elements coreutics che nus puarte 
a traviodi un leam di continuität cu la tradizion judaiche e, di ché altre, une plui 
o mancul evidente integrazion sintetiche di tradizions “locals” di divignince no 
dome pagane (romane e elenistiche) ma ancje bibliche e preclassiche, come che 
al à volüt precisa Pressacco li che al contint che la “tradizion de fondazion marciane 
de Glesie di Aquilee (...) si rifas al concet di unitát ‘spetacolar’ e ‘cultual’ inseparabile e 
che, inte antichitàt classiche (e bibliche) al fondeve lis trê arts musaichis (...) de poesie, 
dal cjant e dal bal; in altris tiermins di chet ‘bai corái' in onór di Dionisos di li che e je 
nassude e di ce che e je costituide in maniere sostanziál la tragjedie greghe" (ibidem, p. 9) 
e ancjemó “(...) la origjin stesse de musiche e je leade a strent a espressions coreutichis di 
çoc sacrál, cultuál e ritual cun valencis apotropaichis, iniziatichis e spetacolàrs dopradis 
ancje dai Celtis e dai Venetics" (ibidem, p. 29). 

Fats che no son di insuazà intun supuest sincretisim, ma pluitost che al dimostre 
la tesi de unitarietàt essenziäl des formis tradizionals e duncje de pussibilitàt 
di une sintesi a taca dai principis centrái di ogni tradizion. A chest proposit, 

une testemoneance, tra ches altris, di chest “passaç” o podin cjatale in chel 
Sermo XXX di Cromazi di Aquilee, simpri ripuartät di Gilberto Pressacco, li che 
Cromazi al ricuarde une esperience personal: “Une volte, sedi noaltris che i nestris 
vons, 0 vin cjantat a chei che no esistin plui, ven a stäi ai dius pagans e ai simulacris dai 
idui: in ché volte o cjantavin par dibant, parcé che dibant a jerin lis robis che si adoravin; 
ma cuant che o sin riväts ae fede e ae cognossince divine, o vin tacät a cjantä a chel che 
alè” (ibidem, p. 34). 

Si trate di save, e il discors al é une vore complès, se lis esperiencis, achi 
ricuardadis, a integnin a di une dimension estatiche, ven a stài mistiche 
psichiche, o se e je di intindi e di insuazà intun contest misteric e instatic. Intune 
note disveladore, Pressacco al met in lûs la diference tra estasi e entusiasim. “(...) 
il fat in se C...) al testemonee, li di un ranc social cristian no di secont nivel, la presince 
di pratichis ‘cultuals’ e 'entusiastichis' (che si noti la diference e la specificitat dai doi 
tiermins che a cualifichin cun esatece gjenars di esperience mistiche e misteriche une 
vore diferenziáts)" (ibidem, p. 35). 

Cun chest o tornin a fevelä dai doi nivei sorerazionai dal jessi: il prin, esperenzial 
sul plan essoteric, intal cas specific religjös, cun manifestazions, dongje di chel 
devozional, di ordin estatic e mistic; il secont di ordin esoteric cul obietif de 
cognossince e de liberazion, e li che il tiermin di 'esperience entusiastiche' (en- 
theos, ispirat sul plan divin) al propon une avualance di significát cun chel di 
instasi. 

Al & di nota che consecuence direte di cheste stesse dicotomie, che cul timp 
si trasformarà in separazion, ancje il prin nivel, chel di ordin essoteric, 
dentri dal mont cristian, al finarà par paidi une sclapadure. Une crisi che e 
puartarà al strassomeament e ae degjenerazion di chés esperiencis psichichis 
(taumaturgjichis e siamanichis) che, dispeadis aromai di un contest inteletif, a 
finissin par cjamäsi di significats e di funzions no plui sorerazionals ma dal dut 
irazionals e dificilmentri controlabilis. 

Il tiermin “religjon” achi nol va cjapät intal sens etimologjic (dal latin "religere"= lea, 
li che il leam stabilit, o la tension viers di chest leam, al rivuarde l'Assolùt, cul stes 
significat dal tiermin sanscrit yoga=union) ma intal sens e inte significazion che al 
à cjapät intes nestris lenghis e intal nestri müt di viodi tipic dal Ocident, cun dute 
la cjarie sentimental e moraliste che chest al compuarte. La religjon e je duncje, cun 
chest significat, no dome la part essoteriche di une tradizion metafisiche (ven a stai 
la part comprensibile a ducj) ma ancje la forme essoteriche specifiche de tradizion 
intal mont ocidental e mediterani. 

Achi par Philosophia perennis no intindìn chest tiermin daür dal sens dat di Steuco o di 
Leibniz ma la cognossince primordial daür di une tradizion universal. 

Al è ce che al corispuint al *motór imobil" aristotelic. 

La peraule "cuarp” in chest cas, e soredut te mentalitat ocidentäl, usade, al di di vué, 
a resona dome in tiermins materialiscj, e pues puarta a conclusions faladis. Val a 
di, chel di calcola la anime (il cuarp sutil) une sorte di doplon dal cuarp material, 
pûr "invisibil“, tridimensional, li che invezit si trate di un “stat di esistence" dal dut 
particolar, analic sul plan macrocosmic al "mont intermedi". 

Ancje se, pe precision, il cuarp causal al è definit tant che Jivatma, li che atma al 
definis il pont central incomensurabil e là di là di ogni determinazion e di ogni 
rapresentazion spazitemporal, incuintri di zero e infinit. 

Ishwara al è il principi di dute la manifestazion. Di un pont di viste essoteric al pues 
jessi metüt in rapuart cul Diu de religjon. Ishwara (l'Un) polarizantsi in Purusha 
(l'element masculin) e Prakriti (l'element feminin) al prodüs il mont manifestät. 

"Sul plan metafisic, se o cjalin il pont come rapresentant dal Jessi inte sò unitàt e te sò identitàt 
principial, val a di Atma là di là di ogni cundizion special (o determinazion) e di cualsisei 
diferenziazion, chest pont stes, la sô esteriorizazion (che e pues jessi considerade tant che la sò 
imagjin, che in ché si riflet) e la distance che ju jong (parie che ju dissepare) e che e marche la 
relazion che e esist tra un e chel altri (relazion che e impliche un rapuart di causalitàt, e pant 
gjeometrichementri, intal sens de distance, considerade tant che segment "direzüt”, e che al 
va dal pont-cause viers il pont-efiet) a corispuindin tal ordin ai tré tiermins dal ternari che o 
vin våt våt di diferenziä intal Jessi considerat tant che cognossint se stes (val a di in Buddhi), 
tiermins che, für di chest pont di viste, a son dal dut identics tra di lôr, e che a son nomenäts 
come Sat, Chit e Ananda” ("Mélanges" René Guénon, p. 121) 

Al è interessant nota che inte tradizion ebraiche e esist la proibizion di nomena e di 
scriviil non di Diu. Se sul plan religjós la regule e ven interpretade tant che un dogme 
(e a di un nivel plui bas tant che un tabù), sul plan sapienzial cheste norme e disvele 
dut il so valór "filosofic". 

Che cos'è il buddhismo di Donald S. Lopez ed. Ubaldini, Rome, 2001 (p. 48) - titul 
origjinal Buddhism an Introduction and Guide (Allen Lane The Penguin Press — London). 
O podaressin imagjinä cheste cjadene di monts cjapant in considerazion dome il 
nivel “material”, ordenari, plui bas dal manifestat, il bhuvas, come un adun, une teorie 
di univiers a n dimensions, li che il nestri mont presint al varés lis carateristichis 
specifichis de tridimensionalitat che si disvoluce te dimension temporal e li che il 


SPIRT. ANIME E CUARP — LA VISION TERNARIE DALOM 


11) 


12) 


13) 


14) 
15) 


16) 
17) 


18) 


19) 


20) 
21) 


mont seguitif al varés lis carateristichis de cuadridimensionalitat. E cussi vie indenant. 
La rapresentazion spazial de “cjadene dai monts (univiers) e va integrade cuntune 
rapresentazion temporal: il nestri univiers (presint) al è destinàt a nassi, a svilupäsi 
e a concludi il so cicli, passant a di un gnùf cicli, a un cicli superiör (un altri univiers/ 
mont). Chescj ciclis, di un pont di viste assolüt, a son za ducj sucedüts e i monts 
(univiers) produsüts a son manifestazions che o podin logà intun eterni presint. Il 
jessi, no liberàt des contingjencis, al scugne passa dal so presint stat di esistence a di 
un altri stat di esistence samsariche par vivi un gnüfcicli. Ma cheste esistence e diven 
intun altri stat che cul nestri nol à e nol pues vé rapuart diret. 

Cheste energjie vital (fuarce vital) no à dut cas di jessi confondude cu lis teoriis 
vitalistichis vignudis für intai secui passats, a taca di ché di P.-I. Barthez tal XVIII 
secul, teorizadór di un "principi vitàl" di une nature "no ancjemó cognossude* o 
a ches seguitivis dal cussi clamat "vitalisim materialist” che al tribuive la vite a di 
une "materie specifiche" indotade di "proprietäts no-cartesianis”. Lis variis teoriis 
vitalistichis, a tacà dal XVIII secul fin al di di vue, a pendolin cence polse e in müt 
contraditori di un mecanicisim riviodüt ae ipotesi di une no miór definide Lebenskraft 
(fuarce vital) o di une Lebensfahige Materie disseparade de materie inorganiche. 
Chestis teoriis, e soredut cheste impostazion mental, a son, in realtàt, fiis e fiastris 
dal cartesianisim plui di ce che al podarés somea. 

Corporalitar e je la stesse robe di tridimensionalitàt. Il cuarp al pues jessi dome 
tridimensional, insedat intun "mont" tridimensional. La anime e devente duncje 
puint tra chest "mont" e il"mont" celestiäl, stant ae sò nature sorespazitemporal come 
che al ven riferit in mat specific te Bhradäranyaka Upanishad al rivuart de funzion dal 
sium cun insiums. 

La descrizion che o fasin dal cuarp sutil, in chescj tiermins, no je specifiche e 
particolàr dal induisim o dal budisim. Lis stessis articolazions lis cjatin, in part o 
dal dur, inte filosofie greghe, in particolär in Aristotile, inte tradizion taoiste (cun 
dutis lis ımplicazions che chestis a compuartin a nivel des pratichis medichis) o tes 
tradizions precolombianis dal Sud Americhe 

E a chest proposit no podin fa di mancul di marca la someance a nivel funzionäl cui 
Benandants e lis lor batais noturnis. 

Al sarés interessant scandaia il significat dai bai resians li che i balarins si movin in 
cercli ator di un pal furnit di curdelis coloradis cun diviers colörs. 

Cualchi volte chest arbul al cjape la forme di une lance. 

Che si cjate tal simbolisim indian e celtic. Viöt ancje te antichitat la funzion e il 
significat di pontifex. 

Come che al mostre ancje il percors dal Crist. Cu la diference che la calade tal Infier 
dal Crist e à une puartade che e supere ché dal siaman. Di fat e à tant che assum la 
liberazion de umanitat, la liberazion dai vifs e dai muarts. 

Viöt il numar siet che al corispuint ai siet chakras de tradizion oriental, grops di fuarce 
vital dal cuarp sutil. 

Il viag che Dante nus descrif inte Divina commedia al à il stes significat. 

Cheste concezion si le viôt ancje te architeture gotiche, dute svilupade viers l'alt, viers 
il trassendent, intant che ché romaniche e puarte l'om a di une introspezion. 

GLOSSARI 


TERMINOLOGJIE SANSCRITE 


Asura (sanscrit): 1 asuras a rapresentin l'aspiet "scür" (a-sura=no luminös) dal mont 
intermedi.Iasurasavegnin prime de creazion dai deva (jessisluminòs) ea corispuindin 
ai Titans de tradizion pagane e ai diaui de religjon dal Libri. 

Arma (sanscrit): il Se, il Spirt universal, al è la realtät ultime dal om, il principi prin che 
si cjate in dutis lis robis e che dutis lis penetre. E duncje sot di ogni aspiet Atma al 
corispuint al Brahma. Si lei intal Chhándogya Upanishad: "Chest Atma che si cjate intal cûr, 
al è plui piçul di un grignel di ris, plui pigul di un grignel di vuardi, plui pigul di un grignel di 
mei, plui pigul dal zermuei che al è tal grignel dal mei, chest Atma che si cjate tal cür, al è ancje 
plui grant de Tiere, plui grant de Atmosfere, plui grat dal Cil, plui grant di ducj chescj monts 
metüts intun* (3% prapa-thaka, 14” khanda, shruti 3). Confronte ancje cu la parabule 
evangjeliche dal grignel di senape. Inte lenghe pali Atma si dis Atta. La lenghe pali 
e je une lenghe indoeuropeane fevelade in Sri Lanka, Birmanie, Tailandie, Camboze, 
Laos, Indie, Nepal, Bangladesh. 11 pali e je la lenghe doprade intai tescj dal budisim 
Theravada. 

Brahma nirguna (sanscri): Al è il principi sovran no cualificät (nir-guna=cence 
cualifichis, cence atribürs). Al contrari dal B. saguna, il B. nirguna alè là di là di ogni 
distinzion e ale dal dut incondizionät. Par lui la manifestazion universal e je calcolade 
un "nuie*. Il Brahma nirguna, inte sò total infinitàt al ten denn di se sedi il Jessi che 
il No-Jessi, ven a stai dutis lis pussibilitats de manifestazion e dutis lis pussibilitats de 
no-manifestazion. Al è duncje il principi dal Jessi e dal No-Jessi. 

Bhi, Bhuvas, Svar (sanscrit): A son i nons dai tré monts che a corispuindin ae Tiere (Bhi), 
al Mont intermedi (Bhuvas) e al Cil (Svar). Chescj tiermins a vegnin pronunciats dopo 
che e ven recitade la silabe sacre AUM (6m) intai rituài di meditazion indù che a vegnin 
praticats tré voltis in di (matine, dopomisdi e sere) e inte meditazion budiste. 

Brahma saguna (sanscrit): Il Brahma saguna al è il Brahma cualificat (sa-guna= cun 
cualifichis, cun atribùts) e al corispuint a Ishwara (vidt cheste vös), il principi prin di 
dute Ja manifestazion. 

Deva (sanscrit): Il deva (jessi di lüs) al corispuint ae figure dal agnul e ae luminosität des 
sferis celestis che si cjatin intai nivei superiörs dal Jessi ancje se la lr potence e je inferiör 
a ché dal Jessi stes. Il deva al à tant che sô cuintripart natural l'asura (viöt cheste vôs). 

Dharma (sanscrit): Leg che e guvierne l'Univiers, l'ordin total de manifestazion universal 
che a ché si à di conformasi. Dut ce che nol è conformi, dut ce che nol è in armonie, dut 

ce che al romp l'ecuilibri al ê invezit adharma. 

Guna (sanscrit): Lis gunas a son lis cualitats costitutivis di Prakriti (viôt cheste vôs). I trè 
gunas (cualiräts) a son: Sattva, la essence che e caraterize i jessis spirituäi; Raja, che si 
cjate li dai jessis puartats ae azion e Tamas (la scuretat, la ignorance) che si cjate li dai 
jessis dominats de passion. Une cierte corispondence a chest proposit si pues viodi inte 
tripartizion de umanitat intal gnosticisim. In chestis dotrinis i oms a son divitàts in 
pneumatics, psichics e ilics. 

Ida e pingala (sanscrit): A son lis dôs nädis (canäi) che si cjatin intune posizion lateral e in 
forme spiralade in bande de sushumna. Chescj doi canäi a son dispès rapresentats sot 
de forme di doi sarpints un cuntun valor contrari di chel altri. Dutun cu la sushumna, 
ida e pingala a formin un simbul rapresentät dal caduci di Ermès, dal baston bramanic 
(brahmadanda) o de swastika (simbul polar). Chescj simbui a son in strente relazion 
cu la rapresentazion de anime dal jessi a nivel individual e, dur intun, cu lis fuarcis in 
ecuilibri de manifestazion universal. 

Ishwara (sanscrit): Definit ancje Apara-Brahma (il B. no sovran). Ishwara al é il principi 
prin de manifestazion universal e si presente sot dal aspiet de Trimurti (Brahma, Shiva 
e Vishnu), la triplice manifestazion (viót cheste vós). 

Karma (sanscrit): Azion. Il tiermin si riferis a ogni forme di azion, profane o sacre che e 
sedi. Intune socierat tradizional ogni azion e à di jessi ritualizade di mat di dà a ogni 
ativität de vite, ancje ae plui banal, une finalitat spiritual. In ché societat ogni azion e 
je finalizade ae realizazion dal jessi. 

Kosha (sanscrit): Volug, scus. Inte tradizion dai Veda il cuarp sutîl, sùkshma sharira 
(sharira=cuarp e sakshma=sutil, ven a stäi la anime) al & format di volugs. Chescj 
volugs a son: vijnanamaya-kosha che al stabilis l'incuintri tra l'intelet superior, spiritual 
o intuitif (buddhi) cu lis facoltats principiäls di percezion; manomaya-kosha che al à 
tant che implicazion la cussience mental o la facoltät dal pinsir e pränamaya-kosha 
che al è in rapuart cu lis facoltats di azion e di sensazion. A chest al larés zontät 
änandamaya-kosha che al é il comples di dutis lis pussibilitäts di manifestazion che 
Atma e compuarte in se, a nivel principial e indiferenziat. 

Maya (sanscrit): A la letare, illusion. Il tiermin doprät intal contest de rapresentazion dal 
mont manifesrat al va interpretat intal so just significat stant che il nestri mont al è si 
"ilusori" ma nol è par chest ireäl, nol è un nuie. Il nestri mont al è real, al è ilusori se lu 
cjalin dal pont di viste dal Assolür. Il savi che al è rivat a cheste cussience al è in stat di 
superà i aspiets ilusoris di chest mont par jonzisi cul Assolür. 

Moksha (sanscrit): Estinzion. Liberazion dal mont manifestàt (samsara) e dai ciclis di 
nassite e di muart ma intune maniere total e definitive. Cheste liberazion si oten pai 

mieg de realizazion metafisiche dal jessi, ven a stài par mieg de "cognossince toral « 
assolute". Bisugne diferenzià la liberazion dal concet di salvece. La moksha e je là di là 
di ogni forme di distinzion, di limitazion, di molteplicitàt intun stàt che al pues jessi 
definit dome cuntun tiermin negatîf di "no-dualitàt^ (adwaita). 

Nirvana (sanscrit): A la letare, cence cualificazions, estinzion di ogni desideri. Il Nirvana 
(Nibbana in lenghe pali) al è un stat li che il jessi nol è plui sometüt ai mudaments dal 
mont contingjent, un stat li che il jessi alè liberat des cjadenis dal mont. Il Nirvana alè 
di nature soreindividual ma no si trate ancjemò di une liberazion definitive e لقعم‎ che 
par ché al covente riva a jonzi il stat di Parinirvana. 

Prakriti (sancrit): Alè il pöl passif di Ishwara intal at de manifestazion e al ricéf di Purusha 
la só determinazion. La Prakriti e pues jessi paragonade a la Natura naturans. Une e 
cence distinzion, Prakriti sot de influence ordenadore di Purusha e prodüs duris lis 
determinazions che a comparissin intal mont manifestat par vie che e ten dentri di se 


in potence dutis lis pussibilitats de manifestazion. 

Prana (sanscrit): A la letare, vite, sofli vital, leat duncje al at de respirazion intal sens plui 
larc dal tiermin. Il tiermin al é compagn di chel che si cjate intal grec anEyoe (anemos, 
sofli) e intal latin anima. 

Purusha (sanscrit): Al è l'aspiet essenzial dal principi prin, intindüt sedi tant che principi 
atif in se, sedi e massime tant che aspiet masculin dal principi prin, dal Un (Ishwara) 
in interazion cul element feminin (Prakriti) intal at di formazion dal mont manifestat. 
Il Bhagavad Gita al diferenzie trê sortis di Purusha: il Purusha distrutibil che si cjate 
intai jessis vivents, il Jivàtmà (anime inidividuäl); il Purusha indistrutibil e imutabil 
(Atma) e un tierg Purusha che si cjate disore di ducj, il Paramatma. 

Samsara (sanscrit): Il mont manifestat, impermanent e ilusori. I] nestri mont e ducl i 
monts pussibii, dure la cjadene dai monts de manifestazion universal. 

Sushumna (sanscrit): E je la nàdi principal dal cuarp sutil, ven a stài il canal luminés 
principal li che al circole il manas (sens interni). Il numar di canäi che a traviersin il 
cuarp sutil al varie daùr dai tescj. Dut cas la sushumna si presente a nivel de colone 
vertebràl e su di je si cjatin i 7 chakras, (ruedis), ponts nodài e fondamentài dal jessi 
uman che a metin in relazion il cuarp fisiologjic cun chel psichic. A diestre e a çampe 
de sushumna si cjatin altris dòs nadis: ida e pingala, une relazionade cul soreli e ché 
altre cu la lune, une cuntun sens "positif" (assendent) e ché altre cuntun sens "negatîf" 
(o dissendent). Ida e pingala a son metudis ancje in relazion cu la respirazion, 

Trimurti (sanscrit): La triplice manifestazion dal mont superiör par miec dai tré aspiets 
principài che intal induisim a son rapresentats di Brahma (di no confondi cul Brahma), 
Shiva e Vishnu. Brahma al rapresente la realtat supreme intal procès di manifestazion 
dai monts, intant che Vishnu al rapresente l'aspiet protetôr e conservadör dai monts, 
cun dongje ancje une funzion salvifiche stant che al pues "vigni ju" intal nestri mont 
tant che avatara (leteralmentri calade, cuntune someance cu la azion messianiche). E 
infin Shiva che al rapresente l'aspiet distrutór de divinitat ven a stài distrutór dal mont 
ae fin di un cicli e di restauradór dal stat primordial che al inaugure un cicli gnüf. 

Yoga (sanscrit): Union (viöt il latin jungere). Union dal jessi cul Principi prin, cul Universal. 
Cheste union e permet la realizazion dal jessi, ven a stai la vere cognossince e di 
consecuence la só liberazion. 1 ocidentài a doprin il tiermin intun sens ridutif, ven a 
stai si riferissin dome a ciertis tecnichis che i yoghin a doprin pe realizazion di cheste 
union. Tecnichis li che dispés, inte pratiche, si fermisi a di un nivel superficial e dome 
cuntune funzion salutistiche. Il risultat a nivel spiritual e cognossitif al reste une vore 
limitàt se no adiriture inesistent. 


TERMINOLOGIIE CINESE 


Tao (cinés): Al é dut intun la vie, la strade che il jessi al à di percori par rivà ae cognossince 
e il pont li che il jessi al à di riva. Il Tao Te King al è il libri sacri (King) de vie (Tao) e de 
virtüt (Te). Ma a esistin dós manieris di intindi il Tao: il Tao che si pues defini, ven a 
stai il Tao manifestat, ma che nol é il vér Tao, e il Tao che nol pues jessi definir. Chel al 
é il vér Tao. 

Yin e Yang (cinés): Il Yang al rapresente il principi mascolin, atif, intant che il Yin al 
rapresente il principi femini, passif. Insiemi e in ecuilibri a formin la unitat sovrane. 
A nivel universal a an tant che corispetif i principis di Cil (Tien) e Tiere (Ti) e a 
rapresentin la stabilitat in sen al moviment, il cercli (simbul celest) e il cuadrát (simbul 
terestri). Il rapuart tra chescj doi aspiets universäi al cjate il so corispetif intai principis 
de tradizion induiste di Purusha e Prakriti (viót chestis vös). Yin e Yang e cjatin une 
corispondence simboliche e pratiche intal at de respirazion. 


TERMINOLOGIJIE EBRAICHE 


Basar (ebraic): La cjar, il cuarp material, ma no dome. Intal Libri si pues cjatà il tiermin in 
varis contescj diferents. Dispes par bäsär si intint il jessi vivent in dute la sò totalitär 
fisiche e psichiche. 

Elohim (ebraic): Inte Biblie il Caos primordial (Tohu Wabohou) al ven dispierdüt par mieg 
des siet potencis origjinals che il Libri al clame Elohim. Elohim al è il plural di Eloha. 
Duncje Elohim nol è il Diu sovran ma lis potencis divinis, in ultime analisi, une ipostasi 
dal Assolür. 

Habal di Garmin (ebraic): Habal di Garmin al è une sorte di cuarp luminös sutil. Habal di 
Garmin, che al polse te tombe, al è un element in rapuart cu la evocazion dai muarts 
che lis Sacris Scrituris a improibissin. Proibizion che e ven motivade no tant par vie 
de sò dimension magjiche e necromantiche che e compuarte l'ùs di fuarcis svoladiis 
post mortem, ma soredut pal fat, cundut che i elements costitutifs dal jessi si cjatin 
logàts in diviers stats di esistence disseparade, che chescj a mantegnin un ciert rapuart 
cu la part di nephesh restade intai vues. La evocazion e provocarès inalore un stat di 
turbament ancje tes altris parts costitutivis de anime. 

Nephesh (ebraic): E je la part de anime cul valôr di fuarce vital in rapuart cul cuarp (anime 
vegjetative) che e cjate la sö corispondence macrocosmiche in assiah. 

Neshamah (ebraic): E je la part plui alte de anime, la anime inteletive, la part plui dongje 
dal spirt. Intune tripartizion o varin cussi: nephesh la part sensitive e ruah la part 
intermedie tra cheste ultime e neshamah. Ma ruah alè un tiermin che al cjape ancje un 
altri valór, chel di Spirt. 

Ruah (ebraic): Ruah al cjape daùr dai tescj sedi il significat di anime, la part intermedie de 
anime in corispondence cun yezirah intal arbul des Sefirot, sedi il significat di Spirt. 

Sefirot (ebraic): A son lis dis potencis creadoris dadis für di Diu. Lis Sefirot (singolär 
Sefirah) a son metudis adun intune struture clamade arbul de vite. Chestis si dividin 
in: Malkuth (ae base) che al riflet l'aspiet corporal e material cui siei orghins di 
percezion, impen che la prime triade sefirotiche (Nezach - Hod - Yesod) e corispuint 
a nephesh cu la sö funzion sensorial a nivel empiric (anime vegjetative) e di mediatôr 
plastic. La triade che i sta disore (Chesed - Geburah - Tipheret) e riflet invezit il mont 
intermedi e al corispuint, a nivel uman, cu la anime (ruah) cui siei elements archetipics 
e cu la funzion di cognossince intuitive. E, par fini, o rivin ae triade superiör che si 
compon di Kether (la corone), Chokmah e Binah, che e corispuint al mont celestial, al 
Spirt cu la sô sfere principiäl, il Principi Prin, l'Un, la Divinität, 

TERMINOLOGIJIE ARABE 


An-nafs (arap): La anime, la realtät sutil dal individui. Inte rapresentazion tradizional 
islamiche de anime, an-nafs e ven metude in oposizion a rûh (aspiet animic positif) 
intant che an-nafs e rapresente il so aspiet negatif stant che e ten dentri di se lis 
tindincis egocentrichis individuals. Ma si à dut cas di tigni cont dal fat che an-nafs si 
presente sot di cuatri formis diferenziadis: an-nafs al haywaniyah, ven a staila anime 
animal; an-nafs alammärah "la anime che e comande" (passionäl e egoiste); an-nafs 
al-lawwamah “la anime che e blasme” (anime che e à cussience des sôs imperfezions) e 
an-nafs al-mutmainnah ‘la anime apaiade" (la anime reintegrade intal Spirt). 

Ar-Rüh (arap): Il Spirt. Come che o vin viodüt cun an-nafs ancje par ar-Rüh o vin di tigni 
cont di varis aspiets interpretatifs. Cun di fato vin ar-Rüh tant che Spirt divin e duncje 
no creat (ar-Rüh al ilâhi ); ar-Rüh tant che Spirt universal creat (ar-Rüh al Kulli); ar-Rüh 
tant che Spirt individual e ar-Rüh tant che forme animiche intermedie tra an-nafs e il 
cuarp (viôt a chest proposit la someance cu la Ruah ebraiche). 

Al-qalb (arap): Il cûr, l'orghin de intuizion sorerazionäl. Intant che il cerviel al è calcolàt 
tant che sede dal pinsir razionäl, 

Dhikr (arap): Invocazion, ancje cul significat di ricuart. Il Dhikr al consist inte ripetizion 
di une invocazion dai nons divins e di formulis sacris in maniere vierte o silenziose 
cun ché di determina un just orientament spiritual dal fedél. Cheste tecniche e je 
similar al mantra dai induiscj e dai budiscj o al esicasim dai munics cristians ortodös. 

Tacäwwuf (arap): Al è il sufisim, la part esoteriche de tradizion islamiche. La peraule e 
ven aplicade a ogni forme di trasmission iniziatiche dentri di une tariqah (scuele 
iniziatiche sufi, percors par riva ae cognossince). L'esoterisim sufi al ten dentri, dongje 
de tariqah ancje la haqiqah (la veretàt divine) duncje la cognossince de essence divine 
par mieg di une "purificazion* dal tacament al mont. Lassum dal sufi al è chel di rivà 
al anulament dai leams cul mont (al-fana) ae liberazion, estinzion (viót la moksha inte 
tradizion induiste). 

Udin, finit di scrivi talzon 
Stampät intal 2018 
(Endnotes) 


Nassüt a Mucane, Fabian Ros, dopo di jessisi diplomat a Losane (Svuizare) e di ve tacat a fa studis in 
biologjie, ala vot lavorat al CEC di Udinliche sie ocupat di cine furlan eeuropean intes lenghis minorızadis. 
Diretör de riviste Segndi di lûs, al a vot colaborät cun gjornate periodics di culture e di cine. ont 
Alacurattraduzions dilibris. diarticuie disottitutmassime dal frances. Tra lisoparis publicadis ala metüt 
adun il Dizionari dai tiermins cinematografics edität dal CEC e in edizions limitadis e autoprodusudis i 
sacs La invenzion dal State La ideologjie evoluzioniste Cumo al fas part dal CTS de ARLeF. 


«La division + in tre monts 
(Spiritual, intermedi € SCSI) 
eje corelative ae division 
dal jessi a nivel microcosmic. 
Cussì, l'om al è compomn(üt | 
di un cuarp, di une anime e dal Spirt. > 


Dutis lis tradizions sapienziäls, in dut il mont, a àn di simpri rapresentat 
il jessi uman intune forme tripartide cuntun spirt, une anime e un cuarp. 
Ancje il cristianisim, almancul fintremai de Ete di Miec, al presentave une 
vision dal om sot di une forme tripartide. Ma cheste concezion e disparìs 
sul fini di cheste ete e cun jé la part esoteriche de tradizion cristiane. Vué la 
vision cristiane e fevele dome di un cuarp e di une anime, li che il tiermin 
di anime al è deventàt sinonim di spirt. Cheste confusion dongje di jessi une 
degjenerazion lessicàl, e je spie de pierdite di une cognossince tradizional, 
cognossince universal e für dal timp, definide ancje Philosophia perennis o 
Sophia perennis, e dal disadatament, par altri consecuent, des lenghis dal 
mont ocidental par defini concets che a son di nature soresensibile. 

Intes civiltäts tradizionäls, impen, i concets di anime e di spirt a an doi 
significäts une vore diferents. 

La confusion che al pant il nestri mût di viodi dut ce che al è là di la de 
manifestazion sensibile (ven a stäi la realtät metafisiche), no je casuäl ma e je 
determinade ad in plen dai svilups che e à vit la storie dal pinsir ocidentäl, 
svilups che a an condizionät ancje il nestri müt di viodi il stes mont fisic e 
il rapuart che o vin stabilit © plui in gjeneral che no vin stabilit) tra mont 
sensibil e chel soresensibil, dualizant il rapuart tra i doi, par finî cul dineä la 
esistence stesse dal secont e dant ae materie sole l'atribùt di "realtát". 

